**บริษัท สามารถ ดิจิตอล จำกัด (มหาชน) และบริษัทย่อย**

**หมายเหตุประกอบงบการเงิน**

**สำหรับปีสิ้นสุดวันที่ 31 ธันวาคม 2568**

**1. ข้อมูลทั่วไป**

**1.1 ข้อมูลทั่วไปของบริษัทฯ**

บริษัท สามารถ ดิจิตอล จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งและมีภูมิลำเนาในประเทศไทย โดยมีบริษัท สามารถคอร์ปอเรชั่น จำกัด (มหาชน) ซึ่งเป็นบริษัทที่จดทะเบียนจัดตั้งในประเทศไทยเป็นบริษัทใหญ่ของกลุ่มบริษัท ธุรกิจหลักของบริษัทฯคือการจำหน่ายอุปกรณ์สื่อสารและให้บริการธุรกิจสื่อสารในยุคดิจิตอลที่ครบวงจรทั้งเครือข่ายและโซลูชั่น ที่อยู่ตามที่จดทะเบียนของบริษัทฯอยู่ที่ 99/2 หมู่ที่ 4 อาคารซอฟต์แวร์ปาร์ค ชั้น 34 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี

**1.2** **ข้อสมมติฐานทางการบัญชี**

ณ วันที่ 31 ธันวาคม 2568 กลุ่มบริษัทมีหนี้สินหมุนเวียนสูงกว่าสินทรัพย์หมุนเวียนเป็นจำนวน 1,760 ล้านบาท (เฉพาะของบริษัทฯ: 1,696 ล้านบาท) และมีขาดทุนสะสมจำนวน 5,557 ล้านบาท นอกจากนี้ เมื่อวันที่ 27 กุมภาพันธ์ 2566 หลักทรัพย์ของบริษัทฯถูกขึ้นเครื่องหมาย “C” (Caution) และถูกเปลี่ยนเป็นเครื่องหมาย “CB” (Caution - Business) เมื่อวันที่ 25 มีนาคม 2567 อย่างไรก็ตาม บริษัทฯได้ลงนามในสัญญาความร่วมมือพันธมิตรธุรกิจเพื่อขยายขีดความสามารถในการให้บริการวิทยุคมนาคมระบบดิจิตอล (Digital Trunked Radio System หรือ DTRS) ซึ่งเป็นธุรกิจที่อยู่ในความเชี่ยวชาญและประสบการณ์ของบริษัทฯกับลูกค้ากลุ่มหนึ่งและอยู่ระหว่างการเจรจาตกลงกับกลุ่มลูกค้ารายใหม่เพื่อให้เข้ามาใช้งานเพิ่มเติม นอกจากนี้บริษัทใหญ่ยังคงให้การสนับสนุนแก่กลุ่มบริษัท ดังนั้น ผู้บริหารจึงเชื่อมั่นว่ากลุ่มบริษัทจะยังคงสามารถดำเนินงานต่อเนื่อง การบันทึกสินทรัพย์และหนี้สิน จึงเป็นไปตามเกณฑ์ที่ว่ากลุ่มบริษัทจะสามารถขายสินทรัพย์และชำระหนี้สินได้ตามปกติธุรกิจ

ในส่วนของการให้บริการโครงข่ายวิทยุคมนาคมระบบดิจิตอล (Digital Trunked Radio System หรือ DTRS) สำหรับระบบวิทยุสื่อสารข่ายบังคับบัญชากระทรวงมหาดไทย ซึ่งเป็นโครงการหลักของกลุ่มบริษัท ที่จะครบกำหนดอายุการให้บริการในเดือนพฤศจิกายน 2569 นั้น มีขั้นตอนในการต่ออายุการให้บริการ โดยทางหน่วยงานที่ใช้บริการจะมีการจัดทำรายละเอียดคำของบประมาณ และส่งให้หน่วยงานที่เกี่ยวข้องเพื่อพิจารณาและอนุมัติต่อไปตามขั้นตอนการจัดทำงบประมาณรายจ่ายประจำปีงบประมาณ 2570

ทั้งนี้ ฝ่ายบริหารของกลุ่มบริษัทพิจารณาแล้วมีความเชื่อมั่นเป็นอย่างสูงว่าจะมีการดำเนินการต่ออายุการให้บริการดังกล่าวได้อย่างต่อเนื่อง โดยที่ผ่านมามีการใช้ DTRS เพื่อแจ้งเตือนภัยและประสานงานเพื่อการบรรเทาสาธารณภัย เช่น เหตุการณ์แผ่นดินไหวและอุทกภัย เป็นต้น ซึ่งช่วยให้การสั่งการจากระดับบังคับบัญชามีเสถียรภาพ ประสิทธิภาพ และการปฏิบัติงานในระดับพื้นที่มีความรวดเร็วและเป็นเอกภาพ ทำให้ผู้ใช้งานมีความพึงพอใจและความเชื่อมั่นใน DTRS ด้วยเหตุนี้จึงมีความจำเป็นที่ข่ายบังคับบัญชากระทรวงมหาดไทยมีความจำเป็นที่จะต้องมีการใช้ DTRS อย่างต่อเนื่อง เพื่อความพร้อมในการรับมือกับสภานการณ์วิกฤตทุกรูปแบบในอนาคต

**2. เกณฑ์ในการจัดทำงบการเงิน**

2.1 งบการเงินนี้จัดทำขึ้นตามมาตรฐานการรายงานทางการเงินที่กำหนดในพระราชบัญญัติวิชาชีพบัญชี พ.ศ. 2547 โดยแสดงรายการในงบการเงินตามข้อกำหนดในประกาศกรมพัฒนาธุรกิจการค้าออกตามความในพระราชบัญญัติการบัญชี พ.ศ. 2543

งบการเงินฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินฉบับภาษาอังกฤษแปลจากงบการเงินฉบับภาษาไทยนี้

งบการเงินนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

2.2 เกณฑ์ในการจัดทำงบการเงินรวม

ก) งบการเงินรวมนี้ได้จัดทำขึ้นโดยรวมงบการเงินของบริษัท สามารถ ดิจิตอล จำกัด (มหาชน) (ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า “กลุ่มบริษัท”) ดังต่อไปนี้

*บริษัทย่อยที่บริษัทฯถือหุ้นโดยตรง*

|  |  |  |  |  |
| --- | --- | --- | --- | --- |
|  |  | จัดตั้งขึ้น | อัตราร้อยละ | |
| ชื่อบริษัท | ลักษณะธุรกิจ | ในประเทศ | ของการถือหุ้น | |
|  |  |  | 2568 | 2567 |
|  |  |  | ร้อยละ | ร้อยละ |
| บริษัท สามารถ ดิจิตอล มีเดีย จำกัด | ให้บริการข้อมูลข่าวสาร และสาระความบันเทิง ผ่านระบบ Audiotext และ Call center | ไทย | 100 | 100 |
| บริษัท ไอ-โมบาย พลัส จำกัด | หยุดดำเนินการชั่วคราว | ไทย | 100 | 100 |
| บริษัท ซีเคียวเอเชีย จำกัด | หยุดดำเนินการชั่วคราว | ไทย | 100 | 100 |
| บริษัท ลัคกี้ เฮง เฮง จำกัด | ดำเนินธุรกิจเกี่ยวกับพยากรณ์และโหราศาสตร์ทุกประเภท | ไทย | 100 | 100 |
| บริษัท ไทยเบสสเตชั่น จำกัด | ให้เช่าพื้นที่และให้บริการรวมทั้งจำหน่ายอุปกรณ์สื่อสารและระบบสื่อสารโทรคมนาคม | ไทย | 100 | 100 |

*บริษัทย่อยทางอ้อมที่ถือหุ้นโดยผ่านบริษัทย่อยของบริษัทฯ*

|  |  |  |  |  |  |
| --- | --- | --- | --- | --- | --- |
| ชื่อบริษัท | ลักษณะธุรกิจ | จัดตั้งขึ้นในประเทศ | | อัตราร้อยละของการ ถือหุ้น (โดยทางอ้อม) | |
|  |  |  | | 2568 | 2567 |
|  |  |  | | ร้อยละ | ร้อยละ |
| **บริษัทย่อยที่ถือหุ้นโดยบริษัท สามารถ ดิจิตอล มีเดีย จำกัด** | |  |  |  |  |
| บริษัท ไอ-สปอร์ต จำกัด | ให้บริการข้อมูลข่าวสารด้านกีฬา ผ่านสื่ออินเตอร์แอคทีฟมัลติมีเดียเต็มรูปแบบ | ไทย | | 50 | 50 |
| บริษัท เอ็นเตอร์เทนเม้นท์ ทรี จำกัด | ทำการผลิต จำหน่ายและให้บริการข้อมูลทางด้านบันเทิง สื่อสิ่งพิมพ์ในรูปแบบต่าง ๆ | ไทย | | 61.87 | 61.87 |

ข) บริษัทฯจะถือว่ามีการควบคุมกิจการที่เข้าไปลงทุนหรือบริษัทย่อยได้ หากบริษัทฯมีสิทธิได้รับหรือ มีส่วนได้เสียในผลตอบแทนของกิจการที่เข้าไปลงทุน และสามารถใช้อำนาจในการสั่งการกิจกรรม ที่ส่งผลกระทบอย่างมีนัยสำคัญต่อจำนวนเงินผลตอบแทนนั้นได้

ค) บริษัทฯนำงบการเงินของบริษัทย่อยมารวมในการจัดทำงบการเงินรวมตั้งแต่วันที่บริษัทฯมีอำนาจ ในการควบคุมบริษัทย่อยจนถึงวันที่บริษัทฯสิ้นสุดการควบคุมบริษัทย่อยนั้น

ง) งบการเงินของบริษัทย่อยได้จัดทำขึ้นโดยใช้นโยบายการบัญชีที่สำคัญเช่นเดียวกันกับของบริษัทฯ

จ) ยอดคงค้างระหว่างกลุ่มบริษัท รายการค้าระหว่างกันที่มีสาระสำคัญได้ถูกตัดออกจากงบการเงินรวมนี้แล้ว

ฉ) ส่วนของผู้มีส่วนได้เสียที่ไม่มีอำนาจควบคุม คือ จำนวนกำไรหรือขาดทุนและสินทรัพย์สุทธิของบริษัทย่อยส่วนที่ไม่ได้เป็นของบริษัทฯ และแสดงเป็นรายการแยกต่างหากในส่วนของกำไรหรือขาดทุนรวมและส่วนของผู้ถือหุ้นในงบฐานะการเงินรวม

ช) ในการบันทึกบัญชีเกี่ยวกับการซื้อเงินลงทุนในบริษัทย่อยเพิ่มเติม (ซื้อหุ้นคืนจากส่วนได้เสียที่ไม่มีอำนาจควบคุม) ผลต่างระหว่างมูลค่ายุติธรรมของสินทรัพย์สุทธิซึ่งสูงกว่าราคาทุนที่จ่ายซื้อได้แสดงไว้ในส่วนของผู้ถือหุ้นภายใต้หัวข้อ “ส่วนเกิน(ต่ำกว่า)ทุนจากการเปลี่ยนแปลงสัดส่วนการถือหุ้นใน บริษัทย่อย”

2.3 บริษัทฯจัดทำงบการเงินเฉพาะกิจการ โดยแสดงเงินลงทุนในบริษัทย่อยตามวิธีส่วนได้เสีย

**3. มาตรฐานการรายงานทางการเงินใหม่**

**3.1 มาตรฐานการรายงานทางการเงินที่เริ่มมีผลบังคับใช้ในปีปัจจุบัน**

ในระหว่างปี กลุ่มบริษัทได้นำมาตรฐานการรายงานทางการเงินฉบับปรับปรุงหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐาน การรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติ ทางการบัญชีและการให้แนวปฏิบัติทางการบัญชีกับผู้ใช้มาตรฐาน

การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่อ งบการเงินของกลุ่มบริษัท

**3.2 มาตรฐานการรายงานทางการเงินที่จะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 256****9**

สภาวิชาชีพบัญชีได้ประกาศใช้มาตรฐานการรายงานทางการเงินฉบับปรับปรุง ซึ่งจะมีผลบังคับใช้สำหรับ งบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2569 มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้ แนวปฏิบัติทางการบัญชีกับผู้ใช้มาตรฐาน

ฝ่ายบริหารของกลุ่มบริษัทเชื่อว่าการปรับปรุงมาตรฐานนี้จะไม่มีผลกระทบอย่างเป็นสาระสำคัญต่อ งบการเงินของกลุ่มบริษัท

**4. นโยบายการบัญชี**

**4.1 การรับรู้รายได้และค่าใช้จ่าย**

*ขายสินค้า*

รายได้จากการขายสินค้ารับรู้เมื่อกลุ่มบริษัทได้โอนอำนาจควบคุมในสินค้าให้แก่ลูกค้าแล้ว กล่าวคือ เมื่อมีการส่งมอบสินค้า รายได้จากการขายแสดงตามมูลค่าที่ได้รับหรือคาดว่าจะได้รับสำหรับสินค้าที่ได้ส่งมอบหลังจากหักประมาณการสินค้ารับคืนและส่วนลด โดยไม่รวมภาษีมูลค่าเพิ่ม

*รายได้ค่าบริการ*

รายได้ค่าบริการรับรู้เมื่อกิจการให้บริการเสร็จสิ้นหรือรับรู้ตลอดช่วงเวลาที่ให้บริการโดยพิจารณาถึงขั้นความสำเร็จของงาน

จำนวนเงินที่กิจการได้รับหรือมีสิทธิได้รับจากลูกค้าแต่ยังมีภาระที่ต้องโอนสินค้าหรือบริการให้กับลูกค้าแสดงไว้เป็น “รายได้รับล่วงหน้า” ในงบฐานะการเงิน ซึ่งจะรับรู้เป็นรายได้เมื่อได้ปฏิบัติตามภาระที่ระบุไว้ในสัญญาเสร็จสิ้น

*รายได้จากงานตามสัญญา*

        รายได้จากการงานตามสัญญาระยะยาวซึ่งไม่รวมภาษีมูลค่าเพิ่มรับรู้ตลอดช่วงเวลา โดยพิจารณาถึง ขั้นความสำเร็จของงาน ซึ่งคำนวณโดยการเปรียบเทียบต้นทุนที่เกิดขึ้นแล้วจนถึงวันสิ้นงวดกับต้นทุนทั้งหมดที่คาดว่าจะใช้ในการปฏิบัติตามสัญญา โดยจะตั้งสำรองเผื่อผลขาดทุนสำหรับโครงการทั้งจำนวนเมื่อทราบแน่ชัดว่าโครงการนั้นจะประสบผลขาดทุน

กลุ่มบริษัทจะพิจารณาความน่าจะเป็นในการรับรู้รายได้ที่เกิดจากการเปลี่ยนแปลงของสัญญา การเรียกร้องความเสียหาย ความล่าช้าในการส่งมอบงาน ค่าปรับตามสัญญา และผลขาดทุนที่อาจเกิดขึ้นจากสัญญา โดยจะรับรู้รายได้เฉพาะในกรณีที่มีความเป็นไปได้ค่อนข้างแน่ในระดับสูงมากว่าจะไม่มีการกลับรายการที่มีนัยสำคัญของจำนวนรายได้ที่รับรู้สะสม

        เมื่อมูลค่าและความสำเร็จของงานตามสัญญาไม่สามารถวัดได้อย่างสมเหตุสมผล รายได้จะรับรู้ได้ตามต้นทุนที่เกิดขึ้นจริงที่คาดว่าจะได้รับคืนเท่านั้น

        สำหรับสัญญาที่มีการรับประกันที่เป็นการให้บริการแก่ลูกค้าเพิ่มเติมนอกเหนือจากการสร้างความเชื่อมั่นว่าสินค้าจะใช้งานได้ตามคุณลักษณะที่ตกลงกัน กลุ่มบริษัทบันทึกส่วนของการรับประกันประเภท การให้บริการดังกล่าวเป็นรายได้ตลอดระยะเวลาของการให้บริการ

*รายได้ดอกเบี้ย*

รายได้ดอกเบี้ยรับรู้ตามเกณฑ์คงค้างด้วยวิธีดอกเบี้ยที่แท้จริง โดยจะนำมูลค่าตามบัญชีขั้นต้นของสินทรัพย์ทางการเงินมาคูณกับอัตราดอกเบี้ยที่แท้จริง ยกเว้นสินทรัพย์ทางการเงินที่เกิดการด้อยค่าด้านเครดิตในภายหลัง ที่จะนำมูลค่าตามบัญชีสุทธิของสินทรัพย์ทางการเงิน (สุทธิจากค่าเผื่อผลขาดทุนด้านเครดิตที่คาดว่าจะเกิดขึ้น) มาคูณกับอัตราดอกเบี้ยที่แท้จริง

*ต้นทุนทางการเงิน*

ค่าใช้จ่ายดอกเบี้ยจากหนี้สินทางการเงินที่วัดมูลค่าด้วยราคาทุนตัดจำหน่ายคำนวณโดยใช้วิธีดอกเบี้ยที่แท้จริงและรับรู้ตามเกณฑ์คงค้าง

**4.2 เงินสดและรายการเทียบเท่าเงินสด**

เงินสดและรายการเทียบเท่าเงินสด หมายถึง เงินสดและเงินฝากธนาคาร และเงินลงทุนระยะสั้นที่มีสภาพคล่องสูง ซึ่งถึงกำหนดจ่ายคืนภายในระยะเวลาไม่เกินสามเดือนนับจากวันที่ได้มาและไม่มีข้อจำกัดในการเบิกใช้

**4.3 สินค้าคงเหลือ**

สินค้าคงเหลือแสดงมูลค่าตามราคาทุน (ตามวิธีถัวเฉลี่ย) หรือมูลค่าสุทธิที่จะได้รับแล้วแต่ราคาใดจะต่ำกว่า

มูลค่าสุทธิที่จะได้รับประมาณจากราคาที่คาดว่าจะขายได้ตามปกติของธุรกิจหักด้วยต้นทุนที่จำเป็นต้องจ่ายเพื่อให้ขายสินค้านั้นได้

รายการปรับลดราคาทุนของสินค้าคงเหลือจะตั้งขึ้นสำหรับสินค้าที่ล้าสมัย เคลื่อนไหวช้าหรือเสื่อมสภาพ

**4.4 เงินลงทุนในบริษัทย่อย**

เงินลงทุนในบริษัทย่อยที่แสดงอยู่ในงบการเงินเฉพาะกิจการแสดงมูลค่าตามวิธีส่วนได้เสีย

**4.5 อุปกรณ์และค่าเสื่อมราคา**

อาคารชุดและอุปกรณ์แสดงมูลค่าตามราคาทุนหักค่าเสื่อมราคาสะสม และค่าเผื่อการด้อยค่าของสินทรัพย์ (ถ้ามี)

ค่าเสื่อมราคาของอาคารชุดและอุปกรณ์ คำนวณจากราคาทุนของสินทรัพย์โดยวิธีเส้นตรงตามอายุการใช้ประโยชน์โดยประมาณดังนี้

|  |  |  |
| --- | --- | --- |
| อาคารชุด | - | 20 ปี |
| อุปกรณ์และส่วนปรับปรุงเครือข่าย | - | 5 ปี |
| อุปกรณ์โครงการ | - | 5 - 15 ปี |
| เครื่องตกแต่งติดตั้งและเครื่องใช้สำนักงาน | - | 3 - 10 ปี |
| ยานพาหนะ | - | 5 และ 7 ปี |
| อุปกรณ์เพื่อให้เช่า | - | 3 ปี |

ค่าเสื่อมราคารวมอยู่ในการคำนวณผลการดำเนินงาน

ไม่มีการคิดค่าเสื่อมราคาสำหรับสินทรัพย์ระหว่างติดตั้ง

กลุ่มบริษัทตัดรายการอุปกรณ์ออกจากบัญชี เมื่อจำหน่ายสินทรัพย์หรือคาดว่าจะไม่ได้รับประโยชน์ เชิงเศรษฐกิจในอนาคตจากการใช้หรือการจำหน่ายสินทรัพย์ รายการผลกำไรหรือขาดทุนจากการจำหน่ายสินทรัพย์จะรับรู้ในส่วนของกำไรหรือขาดทุนเมื่อกลุ่มบริษัทตัดรายการสินทรัพย์นั้นออกจากบัญชี

**4.6 สินทรัพย์ไม่มีตัวตน**

บริษัทฯบันทึกต้นทุนเริ่มแรกของสินทรัพย์ไม่มีตัวตนที่ได้มาจากการรวมธุรกิจตามมูลค่ายุติธรรมของสินทรัพย์นั้น ณ วันที่ซื้อธุรกิจ ส่วนสินทรัพย์ไม่มีตัวตนที่ได้มาจากการอื่น บริษัทฯจะบันทึกต้นทุนเริ่มแรกของสินทรัพย์นั้นตามราคาทุน ภายหลังการรับรู้รายการเริ่มแรก สินทรัพย์ไม่มีตัวตนแสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าสะสม (ถ้ามี) ของสินทรัพย์นั้น

กลุ่มบริษัทตัดจำหน่ายสินทรัพย์ไม่มีตัวตนที่มีอายุการใช้ประโยชน์จำกัดโดยวิธีเส้นตรงตามอายุ การใช้ประโยชน์ของสินทรัพย์นั้น และจะประเมินการด้อยค่าของสินทรัพย์ดังกล่าวเมื่อมีข้อบ่งชี้ว่าสินทรัพย์นั้นเกิดการด้อยค่า กลุ่มบริษัทจะทบทวนระยะเวลาการตัดจำหน่ายและวิธีการตัดจำหน่ายของสินทรัพย์ไม่มีตัวตนดังกล่าวทุกสิ้นปีเป็นอย่างน้อย ค่าตัดจำหน่ายรับรู้เป็นค่าใช้จ่ายในส่วนของกำไรหรือขาดทุน

สินทรัพย์ไม่มีตัวตนที่มีอายุการใช้ประโยชน์จำกัดมีดังนี้

อายุการใช้ประโยชน์

|  |  |  |
| --- | --- | --- |
| โปรแกรมคอมพิวเตอร์ | - | 5 ปี และตามอายุของสัญญา |
| สิทธิการให้บริการเสาโทรคมนาคม | - | 10 ปี และตามอายุของสัญญา |

**4.7 สัญญาเช่า**

ณ วันเริ่มต้นของสัญญาเช่า กลุ่มบริษัทจะประเมินว่าสัญญาเป็นสัญญาเช่าหรือประกอบด้วยสัญญาเช่าหรือไม่ โดยสัญญาจะเป็นสัญญาเช่าหรือประกอบด้วยสัญญาเช่า ก็ต่อเมื่อสัญญานั้นมีการให้สิทธิในการควบคุมการใช้สินทรัพย์ที่ระบุได้สำหรับช่วงเวลาหนึ่งเพื่อเป็นการแลกเปลี่ยนกับสิ่งตอบแทน

**กลุ่มบริษัทในฐานะผู้เช่า**

กลุ่มบริษัทใช้วิธีการบัญชีเดียวสำหรับการรับรู้รายการและการวัดมูลค่าสัญญาเช่าทุกสัญญา เว้นแต่สัญญาเช่าระยะสั้นและสัญญาเช่าที่สินทรัพย์อ้างอิงมีมูลค่าต่ำ ณ วันที่สัญญาเช่าเริ่มมีผล (วันที่สินทรัพย์อ้างอิง พร้อมใช้งาน) กลุ่มบริษัทบันทึกสินทรัพย์สิทธิการใช้ซึ่งแสดงสิทธิในการใช้สินทรัพย์อ้างอิงและหนี้สินตามสัญญาเช่าตามการจ่ายชำระตามสัญญาเช่า

***สินทรัพย์สิทธิการใช้***

สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสม ผลขาดทุนจากการด้อยค่าสะสม และปรับปรุงด้วยการวัดมูลค่าของหนี้สินตามสัญญาเช่าใหม่ ราคาทุนของสินทรัพย์สิทธิการใช้ประกอบด้วยจำนวนเงินของหนี้สินตามสัญญาเช่าจากการรับรู้เริ่มแรก ต้นทุนทางตรงเริ่มแรกที่เกิดขึ้น จำนวนเงินที่จ่ายชำระตามสัญญาเช่า ณ วันที่สัญญาเช่าเริ่มมีผลหรือก่อนวันที่สัญญาเช่าเริ่มมีผล ประมาณการต้นทุนในการรื้อถอนและการขนย้ายสินทรัพย์อ้างอิง หรือการบูรณะสินทรัพย์อ้างอิงหรือสถานที่ตั้งของสินทรัพย์อ้างอิง และหักด้วยสิ่งจูงใจตามสัญญาเช่าที่ได้รับ

ค่าเสื่อมราคาของสินทรัพย์สิทธิการใช้คำนวณจากราคาทุน โดยวิธีเส้นตรงตามอายุสัญญาเช่าหรืออายุการใช้ประโยชน์โดยประมาณของสินทรัพย์สิทธิการใช้แล้วแต่ระยะเวลาใดจะสั้นกว่า ดังนี้

สิทธิการใช้พื้นที่เช่า 4 - 10 ปี

ยานพาหนะ 5 และ 7 ปี

หากความเป็นเจ้าของในสินทรัพย์อ้างอิงได้โอนให้กับกลุ่มบริษัทเมื่อสิ้นสุดอายุสัญญาเช่าหรือราคาทุนของสินทรัพย์ดังกล่าวได้รวมถึงการใช้สิทธิเลือกซื้อ ค่าเสื่อมราคาจะคำนวณจากอายุการใช้ประโยชน์โดยประมาณของสินทรัพย์

***หนี้สินตามสัญญาเช่า***

หนี้สินตามสัญญาเช่าวัดมูลค่าด้วยมูลค่าปัจจุบันของจำนวนเงินที่ต้องจ่ายตามสัญญาเช่าตลอดอายุสัญญาเช่า จำนวนเงินที่ต้องจ่ายตามสัญญาเช่าประกอบด้วยค่าเช่าคงที่หักด้วยสิ่งจูงใจตามสัญญาเช่า ค่าเช่าผันแปรที่ขึ้นอยู่กับดัชนีหรืออัตรา จำนวนเงินที่คาดว่าจะจ่ายภายใต้การรับประกันมูลค่าคงเหลือ รวมถึงราคาใช้สิทธิของสิทธิเลือกซื้อซึ่งมีความแน่นอนอย่างสมเหตุสมผลที่กลุ่มบริษัทจะใช้สิทธินั้น และการจ่ายค่าปรับเพื่อการยกเลิกสัญญาเช่า หากข้อกำหนดของสัญญาเช่าแสดงให้เห็นว่ากลุ่มบริษัทจะใช้สิทธิในการยกเลิกสัญญาเช่า กลุ่มบริษัทบันทึกค่าเช่าผันแปรที่ไม่ขึ้นอยู่กับดัชนีหรืออัตราเป็นค่าใช้จ่ายในงวดที่เหตุการณ์หรือเงื่อนไขซึ่งเกี่ยวข้องกับการจ่ายชำระนั้นได้เกิดขึ้น

กลุ่มบริษัทคิดลดมูลค่าปัจจุบันของจำนวนเงินที่ต้องจ่ายตามสัญญาเช่าด้วยอัตราดอกเบี้ยตามนัยของสัญญาเช่าหรืออัตราดอกเบี้ยการกู้ยืมส่วนเพิ่มของกลุ่มบริษัท หลังจากวันที่สัญญาเช่าเริ่มมีผล มูลค่าตามบัญชีของหนี้สินตามสัญญาเช่าจะเพิ่มขึ้นจากดอกเบี้ยของหนี้สินตามสัญญาเช่าและลดลงจากการจ่ายชำระหนี้สินตามสัญญาเช่า นอกจากนี้ มูลค่าตามบัญชีของหนี้สินตามสัญญาเช่าจะถูกวัดมูลค่าใหม่เมื่อมีการเปลี่ยนแปลงอายุสัญญาเช่า การเปลี่ยนแปลงการจ่ายชำระตามสัญญาเช่า หรือการเปลี่ยนแปลงในการประเมินสิทธิเลือกซื้อสินทรัพย์อ้างอิง

***สัญญาเช่าระยะสั้นและสัญญาเช่าซึ่งสินทรัพย์อ้างอิงมีมูลค่าต่ำ***

สัญญาเช่าที่มีอายุสัญญาเช่า 12 เดือนหรือน้อยกว่านับตั้งแต่วันที่สัญญาเช่าเริ่มมีผล หรือสัญญาเช่า ซึ่งสินทรัพย์อ้างอิงมีมูลค่าต่ำ จะบันทึกเป็นค่าใช้จ่ายตามวิธีเส้นตรงตลอดอายุสัญญาเช่า

**4.8 รายการธุรกิจกับบุคคลหรือกิจการที่เกี่ยวข้องกัน**

บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯ หรือถูกบริษัทฯควบคุมไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัทฯ

นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลหรือกิจการที่มีสิทธิ ออกเสียงโดยทางตรงหรือทางอ้อมซึ่งทำให้มีอิทธิพลอย่างมีนัยสำคัญต่อบริษัทฯ ผู้บริหารสำคัญ กรรมการหรือพนักงานของบริษัทฯ ที่มีอำนาจในการวางแผนและควบคุมการดำเนินงานของบริษัทฯ

**4.9 เงินตราต่างประเทศ**

บริษัทฯแสดงงบการเงินรวมและงบการเงินเฉพาะกิจการเป็นสกุลเงินบาท ซึ่งเป็นสกุลเงินที่ใช้ในการดำเนินงานของบริษัทฯ

รายการที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ สินทรัพย์และหนี้สินที่เป็นตัวเงินซึ่งอยู่ในสกุลเงินตราต่างประเทศได้แปลงค่าเป็นเงินบาทโดยใช้อัตราแลกเปลี่ยน ณ วันสิ้นรอบระยะเวลารายงาน

กําไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

**4.10 การด้อยค่าของสินทรัพย์ที่ไม่ใช่สินทรัพย์ทางการเงิน**

ทุกวันสิ้นรอบระยะเวลารายงาน กลุ่มบริษัทจะทำการประเมินการด้อยค่าของอาคารชุดและอุปกรณ์ สินทรัพย์สิทธิการใช้หรือสินทรัพย์ที่ไม่มีตัวตนอื่นของกลุ่มบริษัทหากมีข้อบ่งชี้ว่าสินทรัพย์ดังกล่าว อาจด้อยค่าและจะทำการประเมินการด้อยค่าของค่าความนิยมเป็นรายปี กลุ่มบริษัทรับรู้ขาดทุนจากการ ด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น ทั้งนี้มูลค่าที่คาดว่าจะได้รับคืนหมายถึงมูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า ในการประเมินมูลค่าจากการใช้สินทรัพย์ กลุ่มบริษัทประมาณการกระแสเงินสดในอนาคตที่กิจการคาดว่าจะได้รับจากสินทรัพย์และคำนวณคิดลดเป็นมูลค่าปัจจุบันโดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่ ในการประเมินมูลค่ายุติธรรมหักต้นทุนในการขาย กลุ่มบริษัทใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์ ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์หักด้วยต้นทุนในการจำหน่าย โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเปลี่ยนและสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน

กลุ่มบริษัทจะรับรู้รายการขาดทุนจากการด้อยค่าในส่วนของกำไรหรือขาดทุน

หากในการประเมินการด้อยค่าของสินทรัพย์ มีข้อบ่งชี้ที่แสดงให้เห็นว่าผลขาดทุนจากการด้อยค่าของสินทรัพย์ที่รับรู้ในงวดก่อนได้หมดไปหรือลดลง กลุ่มบริษัทจะประมาณมูลค่าที่คาดว่าจะได้รับคืนของสินทรัพย์นั้น และจะกลับรายการผลขาดทุนจากการด้อยค่าที่รับรู้ในงวดก่อนก็ต่อเมื่อมีการเปลี่ยนแปลงประมาณการที่ใช้กำหนดมูลค่าที่คาดว่าจะได้รับคืนภายหลังจากการรับรู้ผลขาดทุนจากการด้อยค่าครั้งล่าสุด โดยมูลค่าตามบัญชีของสินทรัพย์ที่เพิ่มขึ้นจากการกลับรายการผลขาดทุนจากการด้อยค่าต้องไม่สูงกว่ามูลค่าตามบัญชีที่ควรจะเป็นหากกิจการไม่เคยรับรู้ผลขาดทุนจากการด้อยค่าของสินทรัพย์ในงวดก่อน ๆ กลุ่มบริษัทจะบันทึกกลับรายการผลขาดทุนจากการด้อยค่าของสินทรัพย์โดยรับรู้ไปยังส่วนของกำไรหรือขาดทุนทันที เว้นแต่สินทรัพย์นั้นแสดงด้วยราคาที่ตีใหม่ การกลับรายการส่วนที่เกินกว่ามูลค่าตามบัญชีที่ควรจะเป็นถือเป็นการตีราคาสินทรัพย์เพิ่ม

**4.11 ผลประโยชน์ของพนักงาน**

***ผลประโยชน์ระยะสั้นของพนักงาน***

กลุ่มบริษัทรับรู้เงินเดือน ค่าจ้าง โบนัส และเงินสมทบกองทุนประกันสังคมเป็นค่าใช้จ่ายเมื่อเกิดรายการ

***ผลประโยชน์หลังออกจากงานของพนักงาน***

*โครงการสมทบเงิน*

บริษัทฯ บริษัทย่อยและพนักงานได้ร่วมกันจัดตั้งกองทุนสำรองเลี้ยงชีพ ซึ่งประกอบด้วยเงินที่พนักงานจ่ายสะสมและเงินที่กลุ่มบริษัทจ่ายสมทบให้เป็นรายเดือน สินทรัพย์ของกองทุนสำรองเลี้ยงชีพได้แยกออกจากสินทรัพย์ของกลุ่มบริษัท เงินที่กลุ่มบริษัทจ่ายสมทบกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

*โครงการผลประโยชน์หลังออกจากงาน*

กลุ่มบริษัทมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงาน ซึ่งกลุ่มบริษัทถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน

กลุ่มบริษัทคำนวณหนี้สินตามโครงการผลประโยชน์หลังออกจากงานของพนักงาน โดยใช้วิธีคิดลดแต่ละหน่วยที่ประมาณการไว้ (Projected Unit Credit Method) โดยผู้เชี่ยวชาญอิสระได้ทำการประเมินภาระผูกพันดังกล่าวตามหลักคณิตศาสตร์ประกันภัย

ผลกำไรหรือขาดทุนจากการประมาณการตามหลักคณิตศาสตร์ประกันภัยสำหรับโครงการผลประโยชน์หลังออกจากงานของพนักงานจะรับรู้ทันทีในกำไรขาดทุนเบ็ดเสร็จอื่น

ต้นทุนบริการในอดีตจะถูกรับรู้ทั้งจำนวนในกำไรหรือขาดทุนทันทีที่มีการแก้ไขโครงการหรือลดขนาดโครงการ หรือเมื่อกิจการรับรู้ต้นทุนการปรับโครงสร้างที่เกี่ยวข้องแล้วแต่เหตุการณ์ใดจะเกิดขึ้นก่อน

***ประมาณการหนี้สินสำหรับวันหยุดพนักงาน***

กลุ่มบริษัทตั้งประมาณการหนี้สินสำหรับวันหยุดพนักงาน ซึ่งคำนวณตามนโยบายและสูตรการคำนวณของกลุ่มบริษัท โดยขึ้นอยู่กับเงินเดือนของพนักงาน อายุการทำงานและวันหยุดที่ไม่ได้ใช้

**4.12 ประมาณการหนี้สิน**

กลุ่มบริษัทจะบันทึกประมาณการหนี้สินไว้ในบัญชีเมื่อภาระผูกพันซึ่งเป็นผลมาจากเหตุการณ์ในอดีต ได้เกิดขึ้นแล้วและมีความเป็นไปได้ค่อนข้างแน่ว่ากลุ่มบริษัทจะเสียทรัพยากรเชิงเศรษฐกิจไปเพื่อปลดเปลื้องภาระผูกพันนั้น และกลุ่มบริษัทสามารถประมาณมูลค่าภาระผูกพันนั้นได้อย่างน่าเชื่อถือ

**4.13 ภาษีเงินได้**

ภาษีเงินได้ประกอบด้วยภาษีเงินได้ปัจจุบันและภาษีเงินได้รอการตัดบัญชี

**ภาษีเงินได้ปัจจุบัน**

กลุ่มบริษัทบันทึกภาษีเงินได้ปัจจุบันตามจำนวนที่คาดว่าจะจ่ายให้กับหน่วยงานจัดเก็บภาษีของรัฐ โดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากร

**ภาษีเงินได้รอการตัดบัญชี**

กลุ่มบริษัทบันทึกภาษีเงินได้รอการตัดบัญชีของผลแตกต่างชั่วคราวระหว่างราคาตามบัญชีของสินทรัพย์และหนี้สิน ณ วันสิ้นรอบระยะเวลารายงานกับฐานภาษีของสินทรัพย์และหนี้สินที่เกี่ยวข้องนั้น โดยใช้อัตราภาษีที่มีผลบังคับใช้ ณ วันสิ้นรอบระยะเวลารายงาน

กลุ่มบริษัทรับรู้หนี้สินภาษีเงินได้รอการตัดบัญชีของผลแตกต่างชั่วคราวที่ต้องเสียภาษีทุกรายการ แต่รับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี รวมทั้งผลขาดทุนทางภาษีที่ยังไม่ได้ใช้ในจำนวนเท่าที่มีความเป็นไปได้ค่อนข้างแน่ที่กลุ่มบริษัทจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้นั้น

กลุ่มบริษัทจะทบทวนมูลค่าตามบัญชีของสินทรัพย์ภาษีเงินได้รอการตัดบัญชีทุกสิ้นรอบระยะเวลารายงานและจะทำการปรับลดมูลค่าตามบัญชีดังกล่าว หากมีความเป็นไปได้ค่อนข้างแน่ว่ากลุ่มบริษัทจะไม่มีกำไรทางภาษีเพียงพอต่อการนำสินทรัพย์ภาษีเงินได้รอการตัดบัญชีทั้งหมดหรือบางส่วนมาใช้ประโยชน์

กลุ่มบริษัทจะบันทึกภาษีเงินได้รอการตัดบัญชีโดยตรงไปยังส่วนของผู้ถือหุ้นหากภาษีที่เกิดขึ้นเกี่ยวข้องกับรายการที่ได้บันทึกโดยตรงไปยังส่วนของผู้ถือหุ้น

**4.14 เครื่องมือทางการเงิน**

กลุ่มบริษัทรับรู้รายการเมื่อเริ่มแรกของสินทรัพย์ทางการเงินด้วยมูลค่ายุติธรรม และบวกด้วยต้นทุนการทำรายการเฉพาะในกรณีที่เป็นสินทรัพย์ทางการเงินที่ไม่ได้วัดมูลค่าด้วยมูลค่ายุติธรรมผ่านกำไรหรือขาดทุน อย่างไรก็ตาม สำหรับลูกหนี้การค้าที่ไม่มีองค์ประกอบเกี่ยวกับการจัดหาเงินที่มีนัยสำคัญ กลุ่มบริษัทจะรับรู้สินทรัพย์ทางการเงินดังกล่าวด้วยราคาของรายการ ตามที่กล่าวไว้ในนโยบายการบัญชีเรื่องการรับรู้รายได้

**การจัดประเภทรายการและการวัดมูลค่าของสินทรัพย์ทางการเงิน**

กลุ่มบริษัทจัดประเภทสินทรัพย์ทางการเงิน ณ วันที่รับรู้รายการเริ่มแรก เป็นสินทรัพย์ทางการเงินที่วัดมูลค่าในภายหลังด้วยราคาทุนตัดจำหน่าย สินทรัพย์ทางการเงินที่วัดมูลค่าในภายหลังด้วยมูลค่ายุติธรรมผ่านกำไรขาดทุนเบ็ดเสร็จอื่น และสินทรัพย์ทางการเงินที่วัดมูลค่าในภายหลังด้วยมูลค่ายุติธรรมผ่านกำไรหรือขาดทุน โดยพิจารณาจากแผนธุรกิจของกิจการในการจัดการสินทรัพย์ทางการเงิน และลักษณะของกระแสเงินสดตามสัญญาของสินทรัพย์ทางการเงิน

***สินทรัพย์ทางการเงินที่วัดมูลค่าด้วยราคาทุนตัดจำหน่าย***

กลุ่มบริษัทวัดมูลค่าสินทรัพย์ทางการเงินด้วยราคาทุนตัดจำหน่าย เมื่อกลุ่มบริษัทถือครองสินทรัพย์ทางการเงินนั้นเพื่อรับกระแสเงินสดตามสัญญา และเงื่อนไขตามสัญญาของสินทรัพย์ทางการเงินก่อให้เกิดกระแสเงินสดที่เป็นการรับชำระเพียงเงินต้นและดอกเบี้ยจากยอดคงเหลือของเงินต้นในวันที่ระบุไว้เท่านั้น

สินทรัพย์ทางการเงินดังกล่าววัดมูลค่าในภายหลังโดยใช้วิธีดอกเบี้ยที่แท้จริงและต้องมีการประเมินการด้อยค่า ทั้งนี้ ผลกำไรและขาดทุนที่เกิดขึ้นจากการตัดรายการ การเปลี่ยนแปลง หรือการด้อยค่าของสินทรัพย์ดังกล่าวจะรับรู้ในส่วนของกำไรหรือขาดทุน

***สินทรัพย์ทางการเงินที่มีการกำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น (ตราสารทุน)***

ณ วันที่รับรู้รายการวันแรก กลุ่มบริษัทสามารถเลือกจัดประเภทเงินลงทุนในตราสารทุนซึ่งไม่ได้ถือไว้เพื่อค้า เป็นตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น โดยไม่สามารถเปลี่ยนการจัดประเภทในภายหลังได้ ทั้งนี้ การจัดประเภทรายการจะพิจารณาเป็นรายตราสาร

ผลกำไรและขาดทุนที่รับรู้ในกำไรขาดทุนเบ็ดเสร็จอื่นของสินทรัพย์ทางการเงินนี้จะไม่สามารถโอนไปรับรู้ในส่วนของกำไรหรือขาดทุนได้ในภายหลัง

เงินปันผลรับจากเงินลงทุนดังกล่าวถือเป็นรายได้อื่นในส่วนของกำไรหรือขาดทุน เว้นแต่ในกรณีที่เป็นการได้รับคืนของต้นทุนการลงทุนในสินทรัพย์ทางการเงินอย่างชัดเจน กลุ่มบริษัทจะรับรู้รายการนั้นในกำไรขาดทุนเบ็ดเสร็จอื่น

นอกจากนี้ เงินลงทุนในตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่นไม่มีข้อกำหนดให้ประเมินการด้อยค่า

***สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน***

สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน จะแสดงในงบฐานะการเงินด้วยมูลค่ายุติธรรม โดยรับรู้การเปลี่ยนแปลงสุทธิของมูลค่ายุติธรรมในส่วนของกำไรหรือขาดทุน

ทั้งนี้ สินทรัพย์ทางการเงินดังกล่าว หมายความรวมถึง ตราสารอนุพันธ์ เงินลงทุนในหลักทรัพย์ที่ถือไว้เพื่อค้า เงินลงทุนในตราสารทุนซึ่งกลุ่มบริษัทไม่ได้เลือกจัดประเภทให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น และสินทรัพย์ทางการเงินที่มีกระแสเงินสดที่ไม่ได้รับชำระเพียงเงินต้นและดอกเบี้ย

เงินปันผลรับจากเงินลงทุนในตราสารทุนของบริษัทจดทะเบียนถือเป็นรายได้อื่นในส่วนของกำไรหรือขาดทุน

**การจัดประเภทรายการและวัดมูลค่าของหนี้สินทางการเงิน**

ยกเว้นหนี้สินตราสารอนุพันธ์ กลุ่มบริษัทรับรู้รายการเมื่อเริ่มแรกสำหรับหนี้สินทางการเงินด้วยมูลค่ายุติธรรมหักต้นทุนการทำรายการ และจัดประเภทหนี้สินทางการเงินเป็นหนี้สินทางการเงินที่วัดมูลค่าในภายหลังด้วยราคาทุนตัดจำหน่าย โดยใช้วิธีดอกเบี้ยที่แท้จริง ทั้งนี้ ผลกำไรและขาดทุนที่เกิดขึ้นจากการตัดรายการหนี้สินทางการเงินและการตัดจำหน่ายตามวิธีดอกเบี้ยที่แท้จริงจะรับรู้ในส่วนของกำไรหรือขาดทุน โดยการคำนวณมูลค่าราคาทุนตัดจำหน่ายคำนึงถึงส่วนลดหรือส่วนเกินมูลค่า รวมถึงค่าธรรมเนียมหรือต้นทุนที่ถือเป็นส่วนหนึ่งของอัตราดอกเบี้ยที่แท้จริงนั้นด้วย ทั้งนี้ ค่าตัดจำหน่ายตามวิธีดอกเบี้ยที่แท้จริงแสดงเป็นส่วนหนึ่งของต้นทุนทางการเงินในส่วนของกำไรหรือขาดทุน

**การตัดรายการของเครื่องมือทางการเงิน**

สินทรัพย์ทางการเงินจะถูกตัดรายการออกจากบัญชี เมื่อสิทธิที่จะได้รับกระแสเงินสดของสินทรัพย์นั้นได้สิ้นสุดลง หรือได้มีการโอนสิทธิที่จะได้รับกระแสเงินสดของสินทรัพย์นั้น รวมถึงได้มีการโอนความเสี่ยงและผลตอบแทนเกือบทั้งหมดของสินทรัพย์นั้น หรือมีการโอนการควบคุมในสินทรัพย์นั้น

กลุ่มบริษัทตัดรายการหนี้สินทางการเงินก็ต่อเมื่อได้มีการปฏิบัติตามภาระผูกพันของหนี้สินนั้นแล้ว มีการยกเลิกภาระผูกพันนั้น หรือมีการสิ้นสุดลงของภาระผูกพันนั้น ในกรณีที่มีการเปลี่ยนหนี้สิน ทางการเงินที่มีอยู่ให้เป็นหนี้สินใหม่จากผู้ให้กู้รายเดียวกันซึ่งมีข้อกำหนดที่แตกต่างกันอย่างมาก หรือ มีการแก้ไขข้อกำหนดของหนี้สินที่มีอยู่อย่างเป็นสาระสำคัญ จะถือว่าเป็นการตัดรายการหนี้สินเดิมและรับรู้หนี้สินใหม่ โดยรับรู้ผลแตกต่างของมูลค่าตามบัญชีดังกล่าวในส่วนของกำไรหรือขาดทุน

**การด้อยค่าของสินทรัพย์ทางการเงิน**

กลุ่มบริษัทรับรู้ค่าเผื่อผลขาดทุนด้านเครดิตที่คาดว่าจะเกิดขึ้นของตราสารหนี้ทั้งหมดที่ไม่ได้วัดมูลค่าด้วยมูลค่ายุติธรรมผ่านกำไรหรือขาดทุน ผลขาดทุนด้านเครดิตที่คาดว่าจะเกิดขึ้นคำนวณจากผลต่างของกระแสเงินสดที่จะครบกำหนดชำระตามสัญญากับกระแสเงินสดทั้งหมดที่กลุ่มบริษัทคาดว่าจะได้รับชำระ และ คิดลดด้วยอัตราดอกเบี้ยที่แท้จริงโดยประมาณของสินทรัพย์ทางการเงิน ณ วันที่ได้มา

ในกรณีที่ความเสี่ยงด้านเครดิตของสินทรัพย์ไม่ได้เพิ่มขึ้นอย่างมีนัยสำคัญนับตั้งแต่การรับรู้รายการเริ่มแรก กลุ่มบริษัทวัดมูลค่าผลขาดทุนด้านเครดิตที่คาดว่าจะเกิดขึ้นโดยพิจารณาจากการผิดสัญญาที่อาจจะเกิดขึ้นใน 12 เดือนข้างหน้า ในขณะที่หากความเสี่ยงด้านเครดิตของสินทรัพย์เพิ่มขึ้นอย่างมีนัยสำคัญนับตั้งแต่การรับรู้รายการเริ่มแรก กลุ่มบริษัทวัดมูลค่าผลขาดทุนด้วยจำนวนเงินที่เท่ากับผลขาดทุนด้านเครดิตที่คาดว่าจะเกิดขึ้นตลอดอายุที่เหลืออยู่ของเครื่องมือทางการเงิน

กลุ่มบริษัทพิจารณาว่าความเสี่ยงด้านเครดิตจะเพิ่มขึ้นอย่างมีนัยสำคัญ เมื่อมีการค้างชำระการจ่ายเงินตามสัญญาเกินกว่า 30 วัน และพิจารณาว่าสินทรัพย์ทางการเงินนั้นมีการด้อยค่าด้านเครดิตหรือมีการผิดสัญญา เมื่อมีการค้างชำระการจ่ายเงินตามสัญญาเกินกว่า 90 วัน อย่างไรก็ตาม ในบางกรณี กลุ่มบริษัทอาจพิจารณาว่าสินทรัพย์ทางการเงินนั้นมีการเพิ่มขึ้นของความเสี่ยงด้านเครดิตอย่างมีนัยสำคัญและมีการผิดสัญญา โดยพิจารณาจากข้อมูลภายในหรือข้อมูลภายนอกอื่น เช่น อันดับความน่าเชื่อถือด้านเครดิตของผู้ออกตราสาร

กลุ่มบริษัทใช้วิธีการอย่างง่ายในการคำนวณผลขาดทุนด้านเครดิตที่คาดว่าจะเกิดขึ้นสำหรับลูกหนี้การค้าดังนั้น ทุกวันสิ้นรอบระยะเวลารายงาน กลุ่มบริษัทจึงไม่มีการติดตามการเปลี่ยนแปลงของความเสี่ยงทางด้านเครดิต แต่จะรับรู้ค่าเผื่อผลขาดทุนด้านเครดิตที่คาดว่าจะเกิดขึ้นตลอดอายุของลูกหนี้การค้า

การคำนวณผลขาดทุนด้านเครดิตที่คาดว่าจะเกิดขึ้นข้างต้นอ้างอิงจากข้อมูลผลขาดทุนด้านเครดิตจากประสบการณ์ในอดีต ปรับปรุงด้วยข้อมูลการคาดการณ์ไปในอนาคตเกี่ยวกับลูกหนี้นั้นและสภาพแวดล้อมทางด้านเศรษฐกิจ

สินทรัพย์ทางการเงินจะถูกตัดจำหน่ายออกจากบัญชี เมื่อกิจการคาดว่าจะไม่ได้รับคืนกระแสเงินสดตามสัญญาอีกต่อไป

**การหักกลบของเครื่องมือทางการเงิน**

สินทรัพย์ทางการเงินและหนี้สินทางการเงินจะนำมาหักกลบกัน และแสดงด้วยยอดสุทธิในงบฐานะการเงิน ก็ต่อเมื่อกิจการมีสิทธิบังคับใช้ได้ตามกฎหมายอยู่แล้วในการหักกลบจำนวนเงินที่รับรู้ และกิจการมีความตั้งใจที่จะชำระด้วยยอดสุทธิ หรือตั้งใจที่จะรับสินทรัพย์และชำระหนี้สินพร้อมกัน

**4.15 การวัดมูลค่ายุติธรรม**

มูลค่ายุติธรรม หมายถึง ราคาที่คาดว่าจะได้รับจากการขายสินทรัพย์หรือเป็นราคาที่จะต้องจ่ายเพื่อโอนหนี้สินให้ผู้อื่นโดยรายการดังกล่าวเป็นรายการที่เกิดขึ้นในสภาพปกติระหว่างผู้ซื้อและผู้ขาย (ผู้ร่วมในตลาด) ณ วันที่วัดมูลค่า กลุ่มบริษัทใช้ราคาเสนอซื้อขายในตลาดที่มีสภาพคล่องในการวัดมูลค่ายุติธรรมของสินทรัพย์และหนี้สินซึ่งมาตรฐานการรายงานทางการเงินที่เกี่ยวข้องกำหนดให้ต้องวัดมูลค่าด้วยมูลค่ายุติธรรม ยกเว้นในกรณีที่ไม่มีตลาดที่มีสภาพคล่องสำหรับสินทรัพย์หรือหนี้สินที่มีลักษณะเดียวกันหรือไม่สามารถหาราคาเสนอซื้อขายในตลาดที่มีสภาพคล่องได้ กลุ่มบริษัทจะประมาณมูลค่ายุติธรรมโดยใช้เทคนิคการประเมินมูลค่าที่เหมาะสมกับแต่ละสถานการณ์ และพยายามใช้ข้อมูลที่สามารถสังเกตได้ที่เกี่ยวข้องกับสินทรัพย์หรือหนี้สินที่จะวัดมูลค่ายุติธรรมนั้นให้มากที่สุด

ลำดับชั้นของมูลค่ายุติธรรมที่ใช้วัดมูลค่าและเปิดเผยมูลค่ายุติธรรมของสินทรัพย์และหนี้สินในงบการเงินแบ่งออกเป็นสามระดับตามประเภทของข้อมูลที่นำมาใช้ในการวัดมูลค่ายุติธรรม ดังนี้

ระดับ 1 ใช้ข้อมูลราคาเสนอซื้อขายของสินทรัพย์หรือหนี้สินอย่างเดียวกันในตลาดที่มีสภาพคล่อง

ระดับ 2 ใช้ข้อมูลอื่นที่สามารถสังเกตได้ของสินทรัพย์หรือหนี้สิน ไม่ว่าจะเป็นข้อมูลทางตรงหรือทางอ้อม

ระดับ 3 ใช้ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินในอนาคตที่กิจการประมาณขึ้น

ทุกวันสิ้นรอบระยะเวลารายงาน กลุ่มบริษัทจะประเมินความจำเป็นในการโอนรายการระหว่างลำดับชั้นของมูลค่ายุติธรรมสำหรับสินทรัพย์และหนี้สินที่ถืออยู่ ณ วันสิ้นรอบระยะเวลารายงานที่มีการวัดมูลค่ายุติธรรมแบบเกิดขึ้นประจำ

**5. การใช้ดุลยพินิจและประมาณการทางบัญชีที่สำคัญ**

ในการจัดทำงบการเงินตามมาตรฐานการรายงานทางการเงิน ฝ่ายบริหารจำเป็นต้องใช้ดุลยพินิจและการประมาณการในเรื่องที่มีความไม่แน่นอนเสมอ การใช้ดุลยพินิจและการประมาณการดังกล่าวนี้ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุ ประกอบงบการเงิน ผลที่เกิดขึ้นจริงอาจแตกต่างไปจากจำนวนที่ประมาณการไว้ การใช้ดุลยพินิจและการประมาณการที่สำคัญมีดังนี้

**5.1 รายได้จากสัญญาที่ทำกับลูกค้า**

***การระบุภาระที่ต้องปฏิบัติ***

ในการระบุภาระที่ต้องปฏิบัติในการส่งมอบสินค้าหรือบริการให้กับลูกค้า ฝ่ายบริหารจำเป็นต้องใช้ดุลยพินิจในการประเมินเงื่อนไขและรายละเอียดของสัญญาที่ทำกับลูกค้าเพื่อพิจารณาว่าสินค้าหรือบริการแต่ละรายการถือเป็นภาระที่แยกจากกันหรือไม่ กล่าวคือ กิจการจะบันทึกสินค้าหรือบริการแต่ละรายการแยกจากกัน ก็ต่อเมื่อสินค้าหรือบริการดังกล่าวสามารถระบุได้ว่าแยกจากสินค้าหรือบริการอื่นในสัญญา และลูกค้าได้รับประโยชน์จากสินค้าหรือบริการนั้น

***การกำหนดจังหวะเวลาของการรับรู้รายได้***

ในการกำหนดจังหวะเวลาของการรับรู้รายได้ ฝ่ายบริหารจำเป็นต้องใช้ดุลยพินิจในการประเมินเงื่อนไขและรายละเอียดของสัญญาที่ทำกับลูกค้าเพื่อพิจารณาว่าภาระที่ต้องปฏิบัตินั้นเสร็จสิ้นตลอดช่วงเวลาหนึ่งหรือเสร็จสิ้น ณ เวลาใดเวลาหนึ่ง ทั้งนี้ กิจการจะรับรู้รายได้ตลอดช่วงเวลาหนึ่ง เมื่อเป็นไปตามเงื่อนไขข้อใดข้อหนึ่งต่อไปนี้

* ลูกค้าได้รับและใช้ประโยชน์จากผลของการปฏิบัติงานของกิจการในขณะที่กิจการปฏิบัติงาน
* การปฏิบัติงานของกิจการก่อให้เกิดสินทรัพย์ที่ลูกค้าควบคุมในขณะที่สร้างสินทรัพย์ดังกล่าว หรือ
* การปฏิบัติงานของกิจการไม่ก่อให้เกิดสินทรัพย์ที่กิจการสามารถนำไปใช้ประโยชน์อื่นได้ และกิจการมีสิทธิในการรับชำระสำหรับการปฏิบัติงานที่เสร็จสิ้นถึงปัจจุบัน

ในกรณีที่ไม่เข้าเงื่อนไขข้างต้น กิจการจะรับรู้รายได้ ณ เวลาใดเวลาหนึ่ง ฝ่ายบริหารจำเป็นต้องใช้ดุลยพินิจในการประเมินว่าภาระที่ต้องปฏิบัตินั้นได้เสร็จสิ้นลงเมื่อใด

ในการคำนวณรายได้ที่รับรู้ตลอดช่วงระยะเวลาหนึ่ง ฝ่ายบริหารได้ใช้ดุลยพินิจในการวัดระดับความก้าวหน้าของงานเพื่อให้สะท้อนถึงผลการปฏิบัติงานของกิจการตามภาระที่ต้องปฏิบัติให้เสร็จสิ้น

**5.2 ค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้า**

ในการประมาณค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้าฝ่ายบริหารจำเป็นต้องใช้ดุลยพินิจในการประมาณการผลขาดทุนด้านเครดิตที่คาดว่าจะเกิดขึ้นจากลูกหนี้แต่ละราย โดยคำนึงถึงประสบการณ์การเก็บเงินในอดีต อายุของหนี้ที่คงค้างและสภาวะเศรษฐกิจที่คาดการณ์ไว้ของกลุ่มลูกค้าที่มีความเสี่ยงด้านเครดิตที่คล้ายคลึงกัน เป็นต้น ทั้งนี้ ข้อมูลผลขาดทุนด้านเครดิตจากประสบการณ์ในอดีตและการคาดการณ์สภาวะเศรษฐกิจของกลุ่มบริษัทอาจไม่ได้บ่งบอกถึงการผิดสัญญาของลูกค้าที่เกิดขึ้นจริงในอนาคต

**5.3 การปรับลดราคาทุนให้เป็นมูลค่าสุทธิที่จะได้รับของสินค้าคงเหลือ**

ในการปรับลดราคาทุนให้เป็นมูลค่าสุทธิที่จะได้รับของสินค้าคงเหลือ ฝ่ายบริหารได้ใช้ดุลยพินิจในการประมาณการผลขาดทุนที่คาดว่าจะเกิดขึ้นจากสินค้าคงเหลือ โดยการปรับลดเป็นมูลค่าสุทธิที่จะได้รับ พิจารณาจากราคาที่คาดว่าจะขายได้ตามปกติของธุรกิจหักด้วยค่าใช้จ่ายในการขายสินค้านั้น และค่าเผื่อสำหรับสินค้าเก่าล้าสมัย เคลื่อนไหวช้าหรือเสื่อมคุณภาพพิจารณาจากอายุโดยประมาณของสินค้าแต่ละชนิดและการเปลี่ยนแปลงของเทคโนโลยีในปัจจุบัน

**5.4 ค่าเสื่อมราคาของอุปกรณ์และสินทรัพย์สิทธิการใช้**

ในการคำนวณค่าเสื่อมราคาของอุปกรณ์ตลอดจนสินทรัพย์สิทธิการใช้ ฝ่ายบริหารจำเป็นต้องทำ การประมาณอายุ การใช้ประโยชน์และมูลค่าคงเหลือเมื่อเลิกใช้งานของอุปกรณ์ และต้องทบทวนอายุ การใช้ประโยชน์และมูลค่าคงเหลือใหม่ หากมีการเปลี่ยนแปลงเกิดขึ้น

นอกจากนี้ ฝ่ายบริหารจำเป็นต้องสอบทานการด้อยค่าของอุปกรณ์และสินทรัพย์สิทธิการใช้ในแต่ละช่วงเวลาและบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น ในการนี้ฝ่ายบริหารจำเป็นต้องใช้ดุลยพินิจที่เกี่ยวข้องกับการคาดการณ์รายได้และค่าใช้จ่ายในอนาคต ซึ่งเกี่ยวเนื่องกับสินทรัพย์นั้น

**5.5     สินทรัพย์ไม่มีตัวตน**

ในการบันทึกและวัดมูลค่าของสินทรัพย์ไม่มีตัวตน ณ วันที่ได้มา ตลอดจนการทดสอบการด้อยค่าในภายหลัง ฝ่ายบริหารจำเป็นต้องประมาณการกระแสเงินสดที่คาดว่าจะได้รับในอนาคตจากสินทรัพย์ หรือ หน่วยของสินทรัพย์ที่ก่อให้เกิดเงินสด รวมทั้งการเลือกอัตราคิดลดที่เหมาะสมในการคำนวณหามูลค่าปัจจุบันของกระแสเงินสดนั้น ๆ

**5.6 สินทรัพย์ภาษีเงินได้รอการตัดบัญชี**

กลุ่มบริษัทจะรับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษีและขาดทุนทางภาษีที่ไม่ได้ใช้เมื่อมีความเป็นไปได้ค่อนข้างแน่ว่ากลุ่มบริษัทจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวและขาดทุนนั้น ในการนี้ฝ่ายบริหารจำเป็นต้องประมาณการว่า กลุ่มบริษัทควรรับรู้จำนวนสินทรัพย์ภาษีเงินได้รอการตัดบัญชีเป็นจำนวนเท่าใด โดยพิจารณาถึงจำนวนกำไรทางภาษีที่คาดว่าจะเกิดในอนาคตในแต่ละช่วงเวลา

**5.7 ผลประโยชน์หลังออกจากงานของพนักงานตามโครงการผลประโยชน์**

หนี้สินตามโครงการผลประโยชน์หลังออกจากงานของพนักงาน ประมาณขึ้นตามหลักคณิตศาสตร์ประกันภัย ซึ่งต้องอาศัยข้อสมมติฐานต่าง ๆ ในการประมาณการนั้น เช่น อัตราคิดลด อัตราการขึ้นเงินเดือนในอนาคต อัตรามรณะ และอัตราการเปลี่ยนแปลงในจำนวนพนักงาน เป็นต้น

**5.8 หนี้สินที่อาจเกิดขึ้น**

กลุ่มบริษัทมีหนี้สินที่อาจจะเกิดขึ้นจากการถูกเรียกร้องค่าเสียหาย ซึ่งฝ่ายบริหารได้ใช้ดุลยพินิจในการประเมินสถานการณ์แล้ว และเชื่อมั่นว่าจะไม่มีความเสียหายเกิดขึ้นจึงไม่ได้ตั้งประมาณการหนี้สินดังกล่าว ณ สิ้นรอบระยะเวลารายงาน

**6. รายการธุรกิจกับกิจการที่เกี่ยวข้องกัน**

ในระหว่างปี กลุ่มบริษัทมีรายการธุรกิจที่สำคัญกับกิจการที่เกี่ยวข้องกัน ซึ่งส่วนใหญ่เกี่ยวเนื่องกับ การซื้อขายสินค้า การบริการ การซื้ออุปกรณ์และการกู้ยืมเงิน รายการธุรกิจดังกล่าวเป็นไปตามเงื่อนไขและเกณฑ์ที่ตกลงร่วมกันระหว่างกลุ่มบริษัทและกิจการที่เกี่ยวข้องกันเหล่านั้น ซึ่งนโยบายการกำหนดราคาสำหรับรายการค้าระหว่างกันสามารถสรุปได้ดังนี้

1. การขายสินค้าระหว่างกันกำหนดราคาตามราคาตลาด หากไม่มีราคาตลาดจะกำหนดราคาเท่ากับต้นทุนบวกกำไรส่วนเพิ่มในอัตราไม่เกินร้อยละ 15 อย่างไรก็ตาม นโยบายการกำหนดราคาดังกล่าวอาจมีการปรับเปลี่ยนไปตามประเภทธุรกิจและสภาพการแข่งขันในขณะที่เกิดรายการ

2. ค่าเช่าจ่ายเรียกเก็บตามราคาที่ระบุไว้ในสัญญาระหว่างกัน

3. รายได้ค่าบริการการจัดการเรียกเก็บตามราคาที่ระบุไว้ในสัญญาระหว่างกัน

4. รายได้ค่าบริการและค่าบริการจ่ายอื่นเรียกเก็บตามราคาที่ตกลงร่วมกัน

5. เงินให้กู้ยืมแก่บริษัทย่อยคิดดอกเบี้ยในอัตราต้นทุนของเงินทุนบวกร้อยละ 0.25 ต่อปี

6. เงินกู้ยืมจากบริษัทย่อยคิดดอกเบี้ยในอัตราดอกเบี้ยถัวเฉลี่ยเงินฝากประจำ 12 เดือนของธนาคารพาณิชย์ขนาดใหญ่ห้าแห่งบวกร้อยละ 0.25 ต่อปี

7. ค่าบริการเทคโนโลยีสารสนเทศจ่ายให้บริษัทใหญ่เรียกเก็บตามราคาที่ระบุไว้ในสัญญาระหว่างกัน ซึ่งบริษัทใหญ่กำหนดราคาจากต้นทุนบวกกำไรส่วนเพิ่มในอัตราไม่เกินร้อยละ 5

8. การซื้อขายสินทรัพย์ถาวรระหว่างกันกำหนดราคาโดยใช้มูลค่าสุทธิตามบัญชีบวกส่วนเพิ่มตามสภาพของสินทรัพย์

9. ค่าธรรมเนียมการค้ำประกันระหว่างกันคิดตามค่าถัวเฉลี่ยของอัตราค่าธรรมเนียมหนังสือค้ำประกันธนาคาร ที่ผู้ค้ำประกันจ่ายให้กับธนาคารที่ออกหนังสือค้ำประกัน (ตามที่เกิดขึ้นจริง) ของแต่ละเดือน

10. ค่าตอบแทนกรรมการและผู้บริหารกำหนดตามที่ประชุมผู้ถือหุ้นอนุมัติหรือในราคาที่ตกลงกันตามสัญญา

รายการธุรกิจที่สำคัญระหว่างกลุ่มบริษัทและกิจการที่เกี่ยวข้องกัน สามารถสรุปได้ดังนี้

(หน่วย: ล้านบาท)

|  |  |  |  |  |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **รายการธุรกิจกับบริษัทใหญ่** |  |  |  |  |
| ค่าบริการเทคโนโลยีสารสนเทศจ่าย | 4 | 5 | 1 | 1 |
| ค่าเช่าและค่าใช้จ่ายอื่น | 7 | 6 | 6 | 6 |
|  |  |  |  |  |
| **รายการธุรกิจกับบริษัทย่อย** |  |  |  |  |
| (ตัดออกจากงบการเงินรวมแล้ว) |  |  |  |  |
| รายได้ค่าบริการการจัดการ | - | - | 9 | 9 |
| ดอกเบี้ยรับ | - | - | 16 | 17 |
| ดอกเบี้ยจ่าย | - | - | - | 3 |
|  |  |  |  |  |
| **รายการธุรกิจกับบริษัทที่เกี่ยวข้องกัน** |  |  |  |  |
| รายได้ค่าบริการ | 7 | 6 | 3 | 3 |
| รายได้จากการขาย | 32 | 126 | 32 | 126 |
| รายได้จากการขายอุปกรณ์ | - | 3 | - | 3 |
| ซื้ออุปกรณ์ | - | 51 | - | 51 |
| ค่าบริการโครงการ | 22 | 11 | 22 | 11 |
| ค่าเช่าและค่าใช้จ่ายอื่น | 4 | 5 | - | 1 |

ยอดคงค้างระหว่างกลุ่มบริษัทและกิจการที่เกี่ยวข้องกัน ณ วันที่ 31 ธันวาคม 2568 และ 2567 มีรายละเอียดดังนี้

(หน่วย: พันบาท)

|  |  |  |  |  |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **ลูกหนี้การค้า - กิจการที่เกี่ยวข้องกัน (หมายเหตุ 8)** |  |  |  |  |
| บริษัทใหญ่ | - | 16 | - | - |
| บริษัทย่อย | - | - | 1,800 | 1,800 |
| บริษัทที่เกี่ยวข้องกัน (มีผู้ถือหุ้นร่วมกัน) | 3,267 | 9,619 | 2,564 | 9,568 |
| รวม | 3,267 | 9,635 | 4,364 | 11,368 |
| รายได้จากการบริการค้างรับ (หมายเหตุ 8) | - | 314 | - | - |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น (หมายเหตุ 13) | - | - | (1,800) | (1,800) |
| รวมลูกหนี้การค้า - กิจการที่เกี่ยวข้องกัน - สุทธิ | 3,267 | 9,949 | 2,564 | 9,568 |
|  |  |  |  |  |

(หน่วย: พันบาท)

|  |  |  |  |  |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **ลูกหนี้หมุนเวียนอื่นและเงินทดรองแก่กิจการ ที่เกี่ยวข้องกัน (หมายเหตุ 8)** |  |  |  |  |
| บริษัทย่อย | - | - | 128,442 | 112,972 |
| บริษัทที่เกี่ยวข้องกัน (มีผู้ถือหุ้นร่วมกัน) | 2 | - | 2 | - |
| รวม | 2 | - | 128,444 | 112,972 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น (หมายเหตุ 13) | - | - | (88,782) | (63,879) |
| รวมลูกหนี้หมุนเวียนอื่นและเงินทดรองแก่กิจการ ที่เกี่ยวข้องกัน - สุทธิ | 2 | - | 39,662 | 49,093 |
|  |  |  |  |  |
| **เจ้าหนี้การค้า - กิจการที่เกี่ยวข้องกัน (หมายเหตุ 17)** |  |  |  |  |
| บริษัทใหญ่ | 349,387 | 349,387 | 349,387 | 349,387 |
| บริษัทที่เกี่ยวข้องกัน (มีผู้ถือหุ้นร่วมกัน) | 53,629 | 53,654 | 53,629 | 53,654 |
| รวมเจ้าหนี้การค้า - กิจการที่เกี่ยวข้องกัน | 403,016 | 403,041 | 403,016 | 403,041 |
|  |  |  |  |  |
| **เจ้าหนี้หมุนเวียนอื่นและเงินทดรองจากกิจการ ที่เกี่ยวข้องกัน (หมายเหตุ 17)** |  |  |  |  |
| บริษัทใหญ่ | 9,718 | 4,141 | 8,709 | 3,088 |
| บริษัทย่อย | - | - | 27 | 42 |
| บริษัทที่เกี่ยวข้องกัน (มีผู้ถือหุ้นร่วมกัน) | 287,627 | 348,278 | 287,238 | 347,360 |
| รวมเจ้าหนี้หมุนเวียนอื่นและเงินทดรองจากกิจการ ที่เกี่ยวข้องกัน | 297,345 | 352,419 | 295,974 | 350,490 |
|  |  |  |  |  |
| **ค่าใช้จ่ายค้างจ่าย - กิจการที่เกี่ยวข้องกัน (หมายเหตุ 17)** |  |  |  |  |
| บริษัทที่เกี่ยวข้องกัน (มีผู้ถือหุ้นร่วมกัน) | 65,960 | 57,888 | 65,960 | 57,888 |
| รวมค่าใช้จ่ายค้างจ่าย - กิจการที่เกี่ยวข้องกัน | 65,960 | 57,888 | 65,960 | 57,888 |
|  |  |  |  |  |
| **รายได้รับล่วงหน้า - กิจการที่เกี่ยวข้องกัน** |  |  |  |  |
| บริษัทใหญ่ | - | 41 | - | - |
| บริษัทที่เกี่ยวข้องกัน (มีผู้ถือหุ้นร่วมกัน) | 5,251 | 2,264 | 5,251 | 2,247 |
| รวมรายได้รับล่วงหน้า - กิจการที่เกี่ยวข้องกัน | 5,251 | 2,305 | 5,251 | 2,247 |
|  |  |  |  |  |
| **หนี้สินตามสัญญาเช่า** |  |  |  |  |
| บริษัทใหญ่ | 3,563 | 4,271 | 2,864 | 3,435 |
| บริษัทที่เกี่ยวข้องกัน (มีผู้ถือหุ้นร่วมกัน) | 2,888 | 1,183 | - | - |
| รวม | 6,451 | 5,454 | 2,864 | 3,435 |
| หัก: ส่วนที่ถึงกำหนดชำระภายในหนึ่งปี | (1,787) | (1,588) | (754) | (570) |
| รวมหนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | 4,664 | 3,866 | 2,110 | 2,865 |

**เงินให้กู้ยืมแก่กิจการที่เกี่ยวข้องกันและเงินกู้ยืมจากกิจการที่เกี่ยวข้องกัน**

ยอดคงค้างของเงินให้กู้ยืมและเงินกู้ยืมระหว่างบริษัทฯและกิจการที่เกี่ยวข้องกัน ณ วันที่ 31 ธันวาคม 2568 และ 2567 และการเปลี่ยนแปลงของบัญชีเงินให้กู้ยืมและเงินกู้ยืมดังกล่าวมีรายละเอียดดังนี้

|  |  |  |  |  |
| --- | --- | --- | --- | --- |
|  | (หน่วย: พันบาท) | | | |
|  | งบการเงินเฉพาะกิจการ | | | |
| เงินให้กู้ยืมระยะสั้นแก่กิจการที่เกี่ยวข้องกัน | ยอดคงเหลือ ณ วันที่ 31 ธันวาคม 2567 | เพิ่มขึ้น ในระหว่างปี | ลดลง ในระหว่างปี | ยอดคงเหลือ ณ วันที่ 31 ธันวาคม 2568 | |
| **บริษัทย่อย** |  |  |  |  | |
| บริษัท ไทยเบสสเตชั่น จำกัด | 128,500 | 60,000 | (60,000) | 128,500 | |
| บริษัท ไอ-โมบาย พลัส จำกัด | 123,000 | - | - | 123,000 | |
| บริษัท ลัคกี้ เฮง เฮง จำกัด | 24,000 | - | - | 24,000 | |
| รวม | 275,500 | 60,000 | (60,000) | 275,500 | |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น (หมายเหตุ 13) | (269,214) |  |  | (275,500) | |
| เงินให้กู้ยืมระยะสั้นแก่กิจการที่เกี่ยวข้องกัน - สุทธิ | 6,286 |  |  | - | |

|  |  |  |  |  |
| --- | --- | --- | --- | --- |
|  |  | (หน่วย: พันบาท) | | |
|  | งบการเงินรวม | | | |
| เงินกู้ยืมระยะสั้นจากกิจการที่เกี่ยวข้องกัน | ยอดคงเหลือ ณ วันที่ 31 ธันวาคม 2567 | เพิ่มขึ้น ในระหว่างปี | ลดลง ในระหว่างปี | ยอดคงเหลือ ณ วันที่ 31 ธันวาคม 2568 |
| **บริษัทที่เกี่ยวข้องกัน** |  |  |  |  |
| บริษัท สามารถวิศวกรรม จำกัด | - | 60,000 | (60,000) | - |
| รวม | - | 60,000 | (60,000) | - |

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินเฉพาะกิจการ | | |
| เงินกู้ยืมระยะสั้นจากกิจการที่เกี่ยวข้องกัน (หมายเหตุ 18) | ยอดคงเหลือ ณ วันที่ 31 ธันวาคม 2567 | เพิ่มขึ้น ในระหว่างปี | ยอดคงเหลือ ณ วันที่ 31 ธันวาคม 2568 |
| **บริษัทย่อย** |  |  |  |
| บริษัท สามารถ ดิจิตอล มีเดีย จำกัด | 40,000 | 4,000 | 44,000 |
| รวม | 40,000 | 4,000 | 44,000 |

**ค่าตอบแทนกรรมการและผู้บริหาร**

ในระหว่างปีสิ้นสุดวันที่ 31 ธันวาคม 2568 และ 2567 กลุ่มบริษัทมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

|  |  |  |  |  |
| --- | --- | --- | --- | --- |
| (หน่วย: ล้านบาท) | | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ผลประโยชน์ระยะสั้น | 7.4 | 7.8 | 4.4 | 4.6 |
| ผลประโยชน์หลังออกจากงาน | 0.1 | 0.1 | - | - |
| รวม | 7.5 | 7.9 | 4.4 | 4.6 |

**สัญญาที่สำคัญกับกิจการที่เกี่ยวข้องกัน**

*สัญญาบริการและบริหารงาน*

ก) ในเดือนมกราคม 2568 กลุ่มบริษัทได้ทำสัญญาว่าจ้างบริหารงานสารสนเทศกับบริษัท สามารถคอร์ปอเรชั่น จำกัด (มหาชน) ซึ่งเป็นบริษัทใหญ่ เป็นระยะเวลาประมาณหนึ่งปี โดยกลุ่มบริษัทต้องชำระค่าบริการเป็นรายเดือนในอัตราเดือนละประมาณ 0.3 ล้านบาท (งบการเงินเฉพาะกิจการ: 0.1 ล้านบาท)

ข) ในเดือนพฤษภาคม 2563 กลุ่มบริษัทได้ทำสัญญาบริการสาธารณูปโภคกับบริษัท สามารถคอร์ปอเรชั่น จำกัด (มหาชน) ซึ่งเป็นบริษัทใหญ่ เป็นระยะเวลาประมาณสามปี โดยกลุ่มบริษัทต้องชำระค่าบริการเป็นรายเดือนตามอัตราที่ระบุในสัญญา ต่อมากลุ่มบริษัทได้มีการต่อสัญญาออกไปอีกสามปี โดยสัญญาจะสิ้นสุดในเดือนเมษายน 2569

ค) ในเดือนพฤษภาคม 2563 บริษัทย่อยได้ทำสัญญาบริการสาธารณูปโภคกับบริษัท วิไลลักษณ์ อินเตอร์เนชั่นแนล โฮลดิ้ง จำกัด ซึ่งเป็นบริษัทที่เกี่ยวข้องกัน เป็นระยะเวลาประมาณสามปี โดยบริษัทย่อยต้องชำระค่าบริการเป็นรายเดือนตามอัตราที่ระบุในสัญญา ต่อมาบริษัทย่อยได้มีการต่อสัญญาออกไปอีกสามปี โดยสัญญาจะสิ้นสุดในเดือนเมษายน 2569

**ภาระค้ำประกันกับกิจการที่เกี่ยวข้องกัน**

บริษัทฯมีภาระจากการค้ำประกันให้กับกิจการที่เกี่ยวข้องกันตามที่กล่าวไว้ในหมายเหตุประกอบงบการเงินข้อ 34.2.2

**7. เงินสดและรายการเทียบเท่าเงินสด**

|  |  |  |  |  |
| --- | --- | --- | --- | --- |
| (หน่วย: พันบาท) | | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| เงินสด | 179 | 232 | 125 | 154 |
| เงินฝากธนาคาร | 247,977 | 211,045 | 220,432 | 187,724 |
| รวมเงินสดและเงินฝากธนาคาร | 248,156 | 211,277 | 220,557 | 187,878 |
| หัก: เงินฝากธนาคารที่มีภาระค้ำประกัน | (103,014) | (103,119) | (102,714) | (102,819) |
| รวมเงินสดและรายการเทียบเท่าเงินสด | 145,142 | 108,158 | 117,843 | 85,059 |

ณ วันที่ 31 ธันวาคม 2568 เงินฝากธนาคารมีอัตราดอกเบี้ยระหว่างร้อยละ 0.15 ถึง 0.3 ต่อปี (2567: ร้อยละ 0.15 ถึง 0.75 ต่อปี)

**8. ลูกหนี้การค้าและลูกหนี้หมุนเวียนอื่น**

|  |  | | | (หน่วย: พันบาท) | |
| --- | --- | --- | --- | --- | --- |
|  | งบการเงินรวม | | | งบการเงินเฉพาะกิจการ | |
|  | 2568 | | 2567 | 2568 | 2567 |
| **ลูกหนี้การค้า - กิจการที่เกี่ยวข้องกัน (หมายเหตุ 6)** | |  |  |  |  |
| *อายุหนี้คงค้างนับจากวันที่ถึงกำหนดชำระ* |  | |  |  |  |
| ยังไม่ถึงกำหนดชำระ | 3,267 | | 9,635 | 2,564 | 9,568 |
| ค้างชำระ |  | |  |  |  |
| มากกว่า 12 เดือน | - | | - | 1,800 | 1,800 |
| รวม | 3,267 | | 9,635 | 4,364 | 11,368 |
| รายได้จากการบริการค้างรับ (หมายเหตุ 6) | - | | 314 | - | - |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น (หมายเหตุ 13) | - | | - | (1,800) | (1,800) |
| รวมลูกหนี้การค้า - กิจการที่เกี่ยวข้องกัน - สุทธิ | 3,267 | | 9,949 | 2,564 | 9,568 |
| **ลูกหนี้การค้า - กิจการที่ไม่เกี่ยวข้องกัน** |  | |  |  |  |
| *อายุหนี้คงค้างนับจากวันที่ถึงกำหนดชำระ* |  | |  |  |  |
| ยังไม่ถึงกำหนดชำระ | 15,629 | | 17,774 | 10,714 | 14,289 |
| ค้างชำระ |  | |  |  |  |
| ไม่เกิน 3 เดือน | 4,479 | | 13,044 | - | 207 |
| 3 - 6 เดือน | 1,738 | | 22 | - | - |
| 6 - 12 เดือน | 59 | | 11 | - | - |
| มากกว่า 12 เดือน | 2,178,285 | | 2,178,113 | 2,177,924 | 2,177,805 |
| รวม | 2,200,190 | | 2,208,964 | 2,188,638 | 2,192,301 |
| **รายได้จากการบริการค้างรับ** |  | |  |  |  |
| *อายุหนี้คงค้างนับจากวันที่ถึงกำหนดชำระ* |  | |  |  |  |
| ยังไม่ถึงกำหนดชำระ | 34,004 | | 35,544 | 28,749 | 32,056 |
| ค้างชำระ |  | |  |  |  |
| ไม่เกิน 3 เดือน | 85,992 | | 96,944 | 84,993 | 95,263 |
| 3 - 6 เดือน | 83,726 | | 4,411 | 83,726 | 3,446 |
| 6 - 12 เดือน | 55,620 | | 3,016 | 55,620 | 1,630 |
| มากกว่า 12 เดือน | 770 | | 360 | 770 | 295 |
| รวม | 260,112 | | 140,275 | 253,858 | 132,690 |
| รวมทั้งสิ้น | 2,460,302 | | 2,349,239 | 2,442,496 | 2,324,991 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (2,173,105) | | (2,171,767) | (2,172,797) | (2,171,767) |
| รวมลูกหนี้การค้า - กิจการที่ไม่เกี่ยวข้องกัน - สุทธิ | 287,197 | | 177,472 | 269,699 | 153,224 |
| รวมลูกหนี้การค้า - สุทธิ | 290,464 | | 187,421 | 272,263 | 162,792 |

|  |  | | (หน่วย: พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **ลูกหนี้หมุนเวียนอื่น** |  |  |  |  |
| ลูกหนี้หมุนเวียนอื่นและเงินทดรองแก่กิจการ ที่เกี่ยวข้องกัน (หมายเหตุ 6) | 2 | - | 128,444 | 112,972 |
| ลูกหนี้หมุนเวียนอื่น - กิจการที่ไม่เกี่ยวข้องกัน | 118 | 129 | 118 | 129 |
| รวม | 120 | 129 | 128,562 | 113,101 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น (หมายเหตุ 13) | - | - | (88,782) | (63,879) |
| รวมลูกหนี้หมุนเวียนอื่น - สุทธิ | 120 | 129 | 39,780 | 49,222 |
| รวมลูกหนี้การค้าและลูกหนี้หมุนเวียนอื่น - สุทธิ | 290,584 | 187,550 | 312,043 | 212,014 |

ระยะเวลาการให้สินเชื่อแก่ลูกค้าโดยปกติมีระยะเวลา 30 วัน

ณ วันที่ 31 ธันวาคม 2568 บริษัทฯมีรายได้ค้างรับจากการให้บริการ Airtime ภายใต้ธุรกิจการให้บริการวิทยุคมนาคมระบบดิจิตอล (Digital Trunked Radio System หรือ DTRS) เป็นจำนวนเงิน 250 ล้านบาท ซึ่งเป็นรายได้ที่เกิดขึ้นในช่วงเดือนเมษายน 2568 - ธันวาคม 2568 ปัจจุบันอยู่ระหว่างขั้นตอนการตรวจสอบเอกสาร และพิจารณาอนุมัติเบิกจ่ายตามระเบียบปฏิบัติภายในของหน่วยงานราชการผู้รับบริการ โดยบริษัทฯคาดว่าจะได้รับชำระเงินจำนวนดังกล่าวภายในไตรมาสที่ 2 ของปี 2569 (2567: 111 ล้านบาท ซึ่งเป็นรายได้ที่เกิดขึ้นในช่วงเดือนกันยายน 2567 - ธันวาคม 2567)

การเปลี่ยนแปลงของบัญชีค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้า มีรายละเอียดดังนี้

|  |  | | (หน่วย: พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ยอดคงเหลือต้นปี | 2,171,767 | 2,171,767 | 2,173,567 | 2,177,137 |
| สำรองผลขาดทุนด้านเครดิตที่คาดว่าจะเกิดขึ้น | 1,338 | - | 1,030 | - |
| จำนวนที่ได้รับคืน | - | - | - | (3,570) |
| ยอดคงเหลือปลายปี | 2,173,105 | 2,171,767 | 2,174,597 | 2,173,567 |

**9. สินค้าคงเหลือ**

|  |  |  |  |  |  |  |
| --- | --- | --- | --- | --- | --- | --- |
|  |  | |  | | (หน่วย: พันบาท) | |
|  | งบการเงินรวม | | | | | |
|  | ราคาทุน | | รายการปรับลดราคาทุน ให้เป็นมูลค่าสุทธิที่จะได้รับ | | สินค้าคงเหลือ-สุทธิ | |
|  | 2568 | 2567 | 2568 | 2567 | 2568 | 2567 |
| สินค้าสำเร็จรูป | 86,311 | 89,431 | (86) | (92) | 86,225 | 89,339 |

|  |  |  |  |  |  |  |
| --- | --- | --- | --- | --- | --- | --- |
|  |  | |  | | (หน่วย: พันบาท) | |
|  | งบการเงินเฉพาะกิจการ | | | | | |
|  | ราคาทุน | | รายการปรับลดราคาทุน ให้เป็นมูลค่าสุทธิที่จะได้รับ | | สินค้าคงเหลือ-สุทธิ | |
|  | 2568 | 2567 | 2568 | 2567 | 2568 | 2567 |
| สินค้าสำเร็จรูป | 86,276 | 89,350 | (51) | (52) | 86,225 | 89,298 |

ในระหว่างปีปัจจุบัน กลุ่มบริษัทมีการกลับรายการปรับลดมูลค่าสินค้าคงเหลือจำนวน 0.01 ล้านบาท (2567: 0.5 ล้านบาท) โดยนำไปหักจากมูลค่าของสินค้าคงเหลือที่รับรู้เป็นค่าใช้จ่ายในระหว่างปี (งบการเงินเฉพาะกิจการ: ไม่มี (2567: ไม่มี))

**10. สินทรัพย์หมุนเวียนอื่น**

(หน่วย: พันบาท)

|  |  |  |  |  |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ภาษีซื้อรอเรียกคืน | 29,361 | 211,640 | 25,800 | 207,516 |
| เงินจ่ายล่วงหน้าค่าสินค้า | 123,743 | 124,754 | 123,743 | 124,615 |
| ภาษีซื้อที่ยังไม่ถึงกำหนดชำระ | 29,388 | 31,758 | 20,219 | 22,579 |
| ภาษีเงินได้ถูกหัก ณ ที่จ่าย (หมายเหตุ 10.1) | 17,321 | 28,798 | 10,453 | 23,459 |
| ค่าใช้จ่ายจ่ายล่วงหน้า | 2,189 | 7,716 | 1,962 | 3,645 |
| เงินทดรองจ่ายพนักงาน | - | 3 | - | 3 |
| อื่น ๆ | 493 | 581 | 3 | - |
| รวมสินทรัพย์หมุนเวียนอื่น - สุทธิ | 202,495 | 405,250 | 182,180 | 381,817 |

**10.1 ภาษีเงินได้ถูกหัก ณ ที่จ่าย**

ยอดคงเหลือของภาษีเงินได้ถูกหัก ณ ที่จ่าย ณ วันที่ 31 ธันวาคม 2568 และ 2567 แยกตามปีได้ดังต่อไปนี้

(หน่วย: พันบาท)

|  |  |  |  |  |
| --- | --- | --- | --- | --- |
| ปี | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| 2554 | 226 | 226 | - | - |
| 2555 | 356 | 356 | - | - |
| 2557 | 2,398 | 2,398 | - | - |
| 2565 | 3,417 | 3,417 | 2,915 | 2,915 |
| 2566 | - | 3,573 | - | 3,573 |
| 2567 | 1,032 | 18,828 | - | 16,971 |
| 2568 | 9,892 | - | 7,538 | - |
| รวม | 17,321 | 28,798 | 10,453 | 23,459 |

กลุ่มบริษัทถือภาษีเงินได้ถูกหัก ณ ที่จ่ายเป็นสินทรัพย์ เนื่องจากมีความตั้งใจและมีสิทธิขอคืนภาษีข้างต้น อย่างไรก็ตาม มูลค่าที่จะได้รับคืนของภาษีเงินได้ดังกล่าวขึ้นอยู่กับการใช้สิทธิขอคืนภาษีและผลการตรวจสอบภาษีโดยเจ้าหน้าที่กรมสรรพากร

ในระหว่างปี 2568 กลุ่มบริษัทได้รับคืนภาษีเงินได้ถูกหัก ณ ที่จ่ายของปี 2566 - 2567 จำนวนรวมประมาณ 21.2 ล้านบาท (งบการเงินเฉพาะกิจการ: 20.4 ล้านบาท) (2567: ได้รับคืนภาษีเงินได้ถูกหัก ณ ที่จ่ายของปี 2564 - 2566 จำนวนรวมประมาณ 4.3 ล้านบาท (งบการเงินเฉพาะกิจการ: 0.7 ล้านบาท)) และได้ ตัดจำหน่ายภาษีเงินได้ถูกหัก ณ ที่จ่ายของปี 2567 จำนวน 0.1 ล้านบาท (งบการเงินเฉพาะกิจการ: 0.1 ล้านบาท) (2567: ตัดจำหน่ายภาษีเงินได้ถูกหัก ณ ที่จ่ายของปี 2566 จำนวน 0.1 ล้านบาท (งบการเงินเฉพาะกิจการ: ไม่มี)) อย่างไรก็ตาม ฝ่ายบริหารได้ใช้ดุลยพินิจในการประเมินผลของมูลค่าที่จะได้รับคืนและเชื่อมั่นว่าจะได้รับคืนทั้งจำนวนจึงไม่ได้บันทึกค่าเผื่อการลดมูลค่าของภาษีเงินได้ถูกหัก ณ ที่จ่าย ณ วันสิ้นรอบระยะเวลารายงาน

**11. เงินฝากธนาคารที่มีภาระค้ำประกัน**

ยอดคงเหลือนี้ คือ เงินฝากประจำซึ่งกลุ่มบริษัทได้นำไปค้ำประกันวงเงินสินเชื่อที่ได้รับจากธนาคาร

**12. สินทรัพย์ทางการเงินไม่หมุนเวียนอื่น**

|  |  | | (หน่วย: พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **สินทรัพย์ทางการเงินที่วัดมูลค่าด้วยราคาทุนตัดจำหน่าย** |  |  |  |  |
| เงินมัดจำ | 5,302 | 3,037 | 4,620 | 2,341 |
| **รวมสินทรัพย์ทางการเงินไม่หมุนเวียนอื่น** | 5,302 | 3,037 | 4,620 | 2,341 |

**13. เงินลงทุนในบริษัทย่อย**

13.1 รายละเอียดของเงินลงทุนในบริษัทย่อย

เงินลงทุนในบริษัทย่อยตามที่แสดงในงบการเงินเฉพาะกิจการ มีรายละเอียดดังต่อไปนี้

(หน่วย: พันบาท)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| บริษัท | ทุนเรียกชำระแล้ว | | สัดส่วนเงินลงทุน | | ราคาทุน | | มูลค่าตามบัญชี ตามวิธีส่วนได้เสีย | |
|  | 2568 | 2567 | 2568 | 2567 | 2568 | 2567 | 2568 | 2567 |
|  |  |  | ร้อยละ | ร้อยละ |  |  |  |  |
| บริษัท สามารถ ดิจิตอล มีเดีย จำกัด | 200,000 | 200,000 | 100 | 100 | 219,525 | 219,525 | 68,283 | 67,866 |
| บริษัท ไอ-โมบาย พลัส จำกัด | 100,000 | 100,000 | 100 | 100 | 100,000 | 100,000 | (286,101) | (272,194) |
| บริษัท ลัคกี้ เฮง เฮง จำกัด | 2,500 | 2,500 | 100 | 100 | 2,500 | 2,500 | (33,071) | (31,088) |
| บริษัท ซีเคียวเอเชีย จำกัด | 7,750 | 7,750 | 100 | 100 | 6,525 | 6,525 | (1,550) | (1,446) |
| บริษัท ไทยเบสสเตชั่น จำกัด | 10,000 | 10,000 | 100 | 100 | 50,000 | 50,000 | (144,142) | (122,214) |
| สุทธิ |  |  |  |  | 378,550 | 378,550 | (396,581) | (359,076) |
| หัก: เงินลงทุนในบริษัทย่อยตามวิธีส่วนได้เสียที่มีมูลค่าติดลบ |  |  |  |  |  |  |  |  |
| บริษัท ไอ-โมบาย พลัส จำกัด |  |  |  |  |  |  | 286,101 | 272,194 |
| บริษัท ลัคกี้ เฮง เฮง จำกัด |  |  |  |  |  |  | 33,071 | 31,088 |
| บริษัท ซีเคียวเอเชีย จำกัด |  |  |  |  |  |  | 1,550 | 1,446 |
| บริษัท ไทยเบสสเตชั่น จำกัด |  |  |  |  |  |  | 144,142 | 122,214 |
| รวม |  |  |  |  |  |  | 464,864 | 426,942 |
| เงินลงทุนในบริษัทย่อย |  |  |  |  |  |  | 68,283 | 67,866 |

ณ วันที่ 31 ธันวาคม 2568 เงินลงทุนในบริษัทย่อยสี่แห่ง (31 ธันวาคม 2567: สี่แห่ง) มีมูลค่าตามบัญชี ตามวิธีส่วนได้เสียเป็นมูลค่าติดลบ ส่วนเกินนี้จึงถูกปรับปรุงกับเงินให้กู้ยืมแก่บริษัทย่อยและลูกหนี้การค้าและลูกหนี้หมุนเวียนอื่น และส่วนที่เหลือแสดงภายใต้หัวข้อ “หนี้สินตามวิธีส่วนได้เสียจากเงินลงทุนในบริษัทย่อย” ในงบฐานะการเงิน ซึ่งสรุปได้ดังนี้

(หน่วย: พันบาท)

|  |  |  |
| --- | --- | --- |
|  | 2568 | 2567 |
| แสดงเป็น “ค่าเผื่อผลขาดทุนด้านเครดิตที่คาดว่าจะเกิดขึ้น” สุทธิจากรายการกิจการที่เกี่ยวข้องกัน (หมายเหตุ 6) ดังนี้ |  |  |
| ลูกหนี้การค้า | 1,800 | 1,800 |
| ลูกหนี้หมุนเวียนอื่น | 88,782 | 63,879 |
| เงินให้กู้ยืมระยะสั้น | 275,500 | 269,214 |
|  | 366,082 | 334,893 |
| หนี้สินตามวิธีส่วนได้เสียของเงินลงทุนในบริษัทย่อย |  |  |
| บริษัท ไอ-โมบาย พลัส จำกัด | 97,232 | 90,603 |
| บริษัท ซีเคียวเอเชีย จำกัด | 1,550 | 1,446 |
|  | 98,782 | 92,049 |
| รวม | 464,864 | 426,942 |

13.2 ส่วนแบ่งกำไรขาดทุนเบ็ดเสร็จ

       ในระหว่างปี บริษัทฯรับรู้ส่วนแบ่งกำไร (ขาดทุน) จากการลงทุนในบริษัทย่อยในงบการเงินเฉพาะกิจการดังนี้

|  |  |  |  |  |
| --- | --- | --- | --- | --- |
|  | (หน่วย: พันบาท) | | | |
|  | สำหรับปีสิ้นสุดวันที่ 31 ธันวาคม | | | |
|  | งบการเงินเฉพาะกิจการ | | | |
| บริษัทย่อย | ส่วนแบ่งกำไร (ขาดทุน) จากเงินลงทุนในบริษัทย่อย | | ส่วนแบ่งกำไร(ขาดทุน)เบ็ดเสร็จอื่นจาก เงินลงทุนในบริษัทย่อย | |
|  | 2568 | 2567 | 2568 | 2567 |
| บริษัท สามารถ ดิจิตอล มีเดีย จำกัด | 479 | (1,585) | (62) | 266 |
| บริษัท ไอ-โมบาย พลัส จำกัด | (13,907) | (12,539) | - | - |
| บริษัท สามารถ โมบาย เซอร์วิสเซส จำกัด | - | (1,392) | - | - |
| บริษัท ลัคกี้ เฮง เฮง จำกัด | (1,968) | (8,187) | (15) | (73) |
| บริษัท ซีเคียวเอเชีย จำกัด | (104) | (147) | - | - |
| บริษัท ไทยเบสสเตชั่น จำกัด | (21,926) | (13,840) | (2) | 336 |
| รวม | (37,426) | (37,690) | (79) | 529 |

13.3 รายละเอียดของบริษัทย่อยซึ่งมีส่วนได้เสียที่ไม่มีอำนาจควบคุมที่มีสาระสำคัญ

|  |  |  |  |  |  |  |
| --- | --- | --- | --- | --- | --- | --- |
|  | (หน่วย: ล้านบาท) | | | | | |
| บริษัท | สัดส่วนที่ถือ โดยส่วนได้เสีย  ที่ไม่มีอำนาจควบคุม | | ส่วนได้เสียที่ไม่มีอำนาจควบคุมในบริษัทย่อยสะสม | | กำไรหรือขาดทุนที่แบ่งให้กับส่วนได้เสียที่ไม่มีอำนาจควบคุมใน บริษัทย่อยในระหว่างปี | |
|  | 2568 | 2567 | 2568 | 2567 | 2568 | 2567 |
|  | (ร้อยละ) | (ร้อยละ) |  |  |  |  |
| บริษัท ไอ-สปอร์ต จำกัด (บริษัทย่อยของบริษัท สามารถ ดิจิตอล มีเดีย จำกัด) | 50 | 50 | 50 | 50 | (0.2) | 1 |

13.4 ข้อมูลทางการเงินโดยสรุปของบริษัทย่อยที่มีส่วนได้เสียที่ไม่มีอำนาจควบคุมที่มีสาระสำคัญ ซึ่งเป็นข้อมูลก่อนการตัดรายการระหว่างกัน

สรุปรายการฐานะทางการเงิน

|  |  |  |
| --- | --- | --- |
|  | (หน่วย: ล้านบาท) | |
|  | บริษัท ไอ-สปอร์ต จำกัด | |
|  | 2568 | 2567 |
| สินทรัพย์หมุนเวียน | 13 | 19 |
| สินทรัพย์ไม่หมุนเวียน | 4 | 2 |
| หนี้สินหมุนเวียน | 61 | 67 |
| หนี้สินไม่หมุนเวียน | 5 | 3 |

สรุปรายการกำไรขาดทุนเบ็ดเสร็จ

|  |  |  |
| --- | --- | --- |
|  | (หน่วย: ล้านบาท) | |
|  | บริษัท ไอ-สปอร์ต จำกัด | |
|  | สำหรับปีสิ้นสุดวันที่ 31 ธันวาคม | |
|  | 2568 | 2567 |
| รายได้ | 43 | 42 |
| กำไร(ขาดทุน) | (0.3) | 2 |
| กำไร(ขาดทุน)เบ็ดเสร็จรวม | (0.3) | 2 |

สรุปรายการกระแสเงินสด

|  |  |  |
| --- | --- | --- |
|  | (หน่วย: ล้านบาท) | |
|  | บริษัท ไอ-สปอร์ต จำกัด | |
|  | สำหรับปีสิ้นสุดวันที่ 31 ธันวาคม | |
|  | 2568 | 2567 |
| กระแสเงินสดจาก(ใช้ไปใน)กิจกรรมดำเนินงาน | 2 | (1) |
| กระแสเงินสดจาก(ใช้ไปใน)กิจกรรมจัดหาเงิน | (3) | 1 |
| เงินสดและรายการเทียบเท่าเงินสดลดลงสุทธิ | (1) | - |

13.5 ยกเลิกแผนการเข้าจดทะเบียนในตลาดหลักทรัพย์ เอ็ม เอ ไอ ของบริษัท ไอ-สปอร์ต จำกัด

เมื่อวันที่ 29 กรกฎาคม 2558 ที่ประชุมวิสามัญผู้ถือหุ้นของบริษัท ไอ-สปอร์ต จำกัด ซึ่งเป็นบริษัทย่อย ได้มีมติอนุมัติแผนการเข้าจดทะเบียนในตลาดหลักทรัพย์ เอ็ม เอ ไอ ซึ่งมีรายละเอียดดังนี้

1. การแปรสภาพบริษัทเป็นบริษัทมหาชนจำกัด ตามแผนของบริษัทย่อยที่จะออกและเสนอขายหุ้นต่อประชาชนและนำหุ้นเข้าจดทะเบียนเป็นหลักทรัพย์จดทะเบียนในตลาดหลักทรัพย์ เอ็ม เอ ไอ

2. การเพิ่มทุนจดทะเบียนจาก 120 ล้านบาท (หุ้นสามัญ 12 ล้านหุ้น มูลค่าหุ้นละ 10 บาท) เป็น 160 ล้านบาท (หุ้นสามัญ 16 ล้านหุ้น มูลค่าหุ้นละ 10 บาท) โดยการออกหุ้นสามัญใหม่จำนวน 4 ล้านหุ้น มูลค่าที่ตราไว้หุ้นละ 10 บาท เพื่อเสนอขายหุ้นให้แก่ประชาชน จำนวน 3 ล้านหุ้นและเสนอขายให้แก่ผู้ถือหุ้นเดิม คือบริษัทฯและ บริษัท สยามสปอร์ต ซินดิเคท จำกัด (มหาชน) ตามสัดส่วนการถือหุ้นจำนวน 1 ล้านหุ้น นอกจากนี้ บริษัท สยามสปอร์ต ซินดิเคท จำกัด (มหาชน) มีความประสงค์จะเสนอขายหุ้นที่ถืออยู่อีกจำนวน 1 ล้านหุ้น ให้แก่ประชาชนทั่วไป

3. การเปลี่ยนแปลงมูลค่าหุ้นสามัญที่ตราไว้จากเดิมมูลค่าหุ้นที่ตราไว้หุ้นละ 10 บาท เป็นมูลค่าหุ้นที่ตราไว้หุ้นละ 0.25 บาท อย่างไรก็ตาม การเปลี่ยนแปลงมูลค่าหุ้นที่ตราไว้ดังกล่าวจะไม่มีผลกระทบต่อสัดส่วนการเสนอขายหุ้นตามรายละเอียดข้างต้น

ต่อมาเมื่อวันที่ 11 กันยายน 2568 ที่ประชุมวิสามัญผู้ถือหุ้นของบริษัท ไอ-สปอร์ต จำกัด ซึ่งเป็นบริษัทย่อยได้มีมติอนุมัติยกเลิกแผนการเข้าจดทะเบียนในตลาดหลักทรัพย์ เอ็ม เอ ไอ เนื่องจากปัจจุบัน ผลประกอบการของบริษัทไม่เข้าหลักเกณฑ์การเข้าจดทะเบียนในตลาดหลักทรัพย์เอ็ม เอ ไอ

13.6 การเลิกกิจการของบริษัทย่อย

เมื่อวันที่ 11 ตุลาคม 2549 ที่ประชุมวิสามัญผู้ถือหุ้นของบริษัท ไอ-โมบาย (แคมโบเดีย) จำกัด ซึ่งเป็น บริษัทย่อย มีมติอนุมัติให้บริษัทเลิกกิจการ ปัจจุบันบริษัทดังกล่าวอยู่ในระหว่างการดำเนินการจดทะเบียนเลิกกิจการและชำระบัญชี

13.7 การอนุมัติให้ปิดบริษัทย่อยที่ไม่ได้ดำเนินกิจการ

เมื่อวันที่ 14 มีนาคม 2567 ที่ประชุมคณะกรรมการของบริษัทฯมีมติให้ปิดบริษัทย่อยที่ไม่ได้ดำเนินกิจการ คือ บริษัท สามารถ โมบาย เซอร์วิสเซส จำกัด ต่อมาเมื่อวันที่ 30 เมษายน 2567 ที่ประชุมสามัญผู้ถือหุ้น ของบริษัท สามารถ โมบาย เซอร์วิสเซส จำกัด ซึ่งเป็นบริษัทย่อย มีมติอนุมัติให้บริษัทเลิกกิจการ โดยเมื่อวันที่ 9 พฤษภาคม 2567 บริษัทย่อยได้ดำเนินการจดทะเบียนเลิกกิจการกับกระทรวงพาณิชย์ และดำเนินการคืนทุนจดทะเบียนส่วนที่เหลือให้กับผู้ถือหุ้นเรียบร้อยแล้ว และได้จดทะเบียนเสร็จการชำระบัญชีกับกระทรวงพาณิชย์เมื่อวันที่ 12 ธันวาคม 2567

13.8 การเปลี่ยนแปลงเงินลงทุนในบริษัทย่อย

เมื่อวันที่ 30 เมษายน 2567 ที่ประชุมสามัญผู้ถือหุ้นของบริษัท ซีเคียว เอเชีย จำกัด ซึ่งเป็นบริษัทย่อย มีมติอนุมัติการเพิ่มทุนจดทะเบียนของบริษัทย่อย จํานวน 6.50 ล้านบาท จากทุนจดทะเบียนเดิม 1.25 ล้านบาท (หุ้นสามัญ 125,000 หุ้น มูลค่าหุ้นละ 10 บาท) เป็นทุนจดทะเบียนใหม่จํานวน 7.75 ล้านบาท (หุ้นสามัญ 775,000 หุ้น มูลค่าหุ้นละ 10 บาท) โดยการออกหุ้นสามัญเพิ่มทุนจํานวน 650,000 หุ้น มูลค่าที่ตราไว้หุ้นละ 10 บาท ทั้งนี้ บริษัทย่อยได้รับชำระค่าหุ้นดังกล่าวเต็มจำนวนเมื่อวันที่ 3 พฤษภาคม 2567 บริษัทย่อยดังกล่าวได้จดทะเบียนเปลี่ยนแปลงทุนที่ออกจำหน่ายและชำระแล้วกับกระทรวงพาณิชย์เมื่อวันที่ 9 พฤษภาคม 2567

**14. อุปกรณ์**

(หน่วย: พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | | | | | |
|  | อาคารชุด | อุปกรณ์และส่วนปรับปรุงเครือข่าย | อุปกรณ์โครงการ | เครื่องตกแต่งติดตั้งและเครื่องใช้สำนักงาน | ยานพาหนะ | สินทรัพย์ระหว่างติดตั้ง | รวม | |
| **ราคาทุน** |  |  |  |  |  |  |  | |
| 1 มกราคม 2567 | 11,512 | 528,784 | 2,108,023 | 929,908 | 34,563 | 1,217,320 | 4,830,110 | |
| ซื้อเพิ่ม | - | - | - | 111 | - | 57,738 | 57,849 | |
| จำหน่าย/ตัดจำหน่าย | - | (764) | - | (470,731) | (2,654) | (1,011) | (475,160) | |
| โอนเข้า(โอนออก) | - | - | 1,040,403 | 4,663 | - | (1,042,355) | 2,711 | |
| 31 ธันวาคม 2567 | 11,512 | 528,020 | 3,148,426 | 463,951 | 31,909 | 231,692 | 4,415,510 | |
| ซื้อเพิ่ม | - | 25 | - | 94 | - | 454 | 573 | |
| จำหน่าย/ตัดจำหน่าย | - | (362,006) | - | (272,234) | - | (1,350) | (635,590) | |
| โอนเข้า(โอนออก) | - | - | 16,524 | 737 | - | (20,837) | (3,576) | |
| 31 ธันวาคม 2568 | 11,512 | 166,039 | 3,164,950 | 192,548 | 31,909 | 209,959 | 3,776,917 | |
| **ค่าเสื่อมราคาสะสม** |  |  |  |  |  |  |  | |
| 1 มกราคม 2567 | 7,864 | 528,548 | 263,415 | 916,050 | 34,563 | - | 1,750,440 | |
| ค่าเสื่อมราคาสำหรับปี | 572 | 30 | 169,434 | 1,246 | - | - | 171,282 | |
| ค่าเสื่อมราคาสะสมสำหรับสินทรัพย์ส่วนที่จำหน่าย/ ตัดจำหน่าย | - | (764) | - | (459,591) | (2,654) | - | (463,009) | |
| 31 ธันวาคม 2567 | 8,436 | 527,814 | 432,849 | 457,705 | 31,909 | - | 1,458,713 | |
| ค่าเสื่อมราคาสำหรับปี | 572 | 13 | 159,113 | 1,280 | - | - | 160,978 | |
| ค่าเสื่อมราคาสะสมสำหรับสินทรัพย์ส่วนที่จำหน่าย/ ตัดจำหน่าย | - | (362,006) | - | (271,760) | - | - | (633,766) | |
| 31 ธันวาคม 2568 | 9,008 | 165,821 | 591,962 | 187,225 | 31,909 | - | 985,925 | |

(หน่วย: พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | | | | | |
|  | อาคารชุด | อุปกรณ์และส่วนปรับปรุงเครือข่าย | อุปกรณ์โครงการ | เครื่องตกแต่งติดตั้งและเครื่องใช้สำนักงาน | ยานพาหนะ | สินทรัพย์ระหว่างติดตั้ง | รวม | |
| **ค่าเผื่อการด้อยค่า** |  |  |  |  |  |  |  | |
| 1 มกราคม 2567 | - | 191 | 96,600 | 7,856 | - | 699,764 | 804,411 | |
| เพิ่มขึ้น(ลดลง)ระหว่างปี | - | - | 567,512 | (6,919) | - | (568,900) | (8,307) | |
| 31 ธันวาคม 2567 | - | 191 | 664,112 | 937 | - | 130,864 | 796,104 | |
| เพิ่มขึ้น(ลดลง)ระหว่างปี | - | - | 9,530 | (53) | - | (7,230) | 2,247 | |
| 31 ธันวาคม 2568 | - | 191 | 673,642 | 884 | - | 123,634 | 798,351 | |
| **มูลค่าสุทธิตามบัญชี** |  |  |  |  |  |  |  | |
| 31 ธันวาคม 2567 | 3,076 | 15 | 2,051,465 | 5,309 | - | 100,828 | 2,160,693 | |
| 31 ธันวาคม 2568 | 2,504 | 27 | 1,899,346 | 4,439 | - | 86,325 | 1,992,641 | |
| **ค่าเสื่อมราคาสำหรับปี** |  |  |  |  |  |  |  | |
| 2567 (จำนวน 170 ล้านบาท รวมอยู่ในต้นทุนบริการ ส่วนที่เหลือรวมอยู่ในค่าใช้จ่ายในการขายและจัดจำหน่าย และค่าใช้จ่ายในการบริหาร) | | | | | | | 171,282 | |
| 2568 (จำนวน 160 ล้านบาท รวมอยู่ในต้นทุนบริการ ส่วนที่เหลือรวมอยู่ในค่าใช้จ่ายในการขายและจัดจำหน่าย และค่าใช้จ่ายในการบริหาร) | | | | | | | 160,978 | |

(หน่วย: พันบาท)

|  |  |  |  |  |  |  |
| --- | --- | --- | --- | --- | --- | --- |
|  | งบการเงินเฉพาะกิจการ | | | | | |
|  | อาคารชุด | อุปกรณ์โครงการ | เครื่องตกแต่งติดตั้งและเครื่องใช้สำนักงาน | ยานพาหนะ | สินทรัพย์ ระหว่างติดตั้ง | รวม |
| **ราคาทุน** |  |  |  |  |  |  |
| 1 มกราคม 2567 | 11,512 | 2,108,022 | 849,363 | 16,784 | 1,214,215 | 4,199,896 |
| ซื้อเพิ่ม | - | - | 34 | - | 57,738 | 57,772 |
| จำหน่าย/ตัดจำหน่าย | - | - | (440,679) | - | (1,011) | (441,690) |
| โอนเข้า(โอนออก) | - | 1,040,404 | 4,663 | - | (1,041,551) | 3,516 |
| 31 ธันวาคม 2567 | 11,512 | 3,148,426 | 413,381 | 16,784 | 229,391 | 3,819,494 |
| ซื้อเพิ่ม | - | - | 94 | - | 52 | 146 |
| จำหน่าย/ตัดจำหน่าย | - | - | (270,996) | - | (1,350) | (272,346) |
| โอนเข้า(โอนออก) | - | 16,524 | 737 | - | (20,837) | (3,576) |
| 31 ธันวาคม 2568 | 11,512 | 3,164,950 | 143,216 | 16,784 | 207,256 | 3,543,718 |
| **ค่าเสื่อมราคาสะสม** |  |  |  |  |  |  |
| 1 มกราคม 2567 | 7,864 | 263,414 | 839,828 | 16,784 | - | 1,127,890 |
| ค่าเสื่อมราคาสำหรับปี | 572 | 169,435 | 1,133 | - | - | 171,140 |
| ค่าเสื่อมราคาสะสมสำหรับสินทรัพย์ส่วนที่จำหน่าย/ตัดจำหน่าย | - | - | (433,420) | - | - | (433,420) |
| 31 ธันวาคม 2567 | 8,436 | 432,849 | 407,541 | 16,784 | - | 865,610 |
| ค่าเสื่อมราคาสำหรับปี | 572 | 159,113 | 1,189 | - | - | 160,874 |
| ค่าเสื่อมราคาสะสมสำหรับสินทรัพย์ส่วนที่จำหน่าย/ตัดจำหน่าย | - | - | (270,526) | - | - | (270,526) |
| 31 ธันวาคม 2568 | 9,008 | 591,962 | 138,204 | 16,784 | - | 755,958 |
| **ค่าเผื่อการด้อยค่า** |  |  |  |  |  |  |
| 1 มกราคม 2567 | - | 96,600 | 7,710 | - | 699,764 | 804,074 |
| เพิ่มขึ้น(ลดลง)ระหว่างปี | - | 567,512 | (6,919) | - | (568,900) | (8,307) |
| 31 ธันวาคม 2567 | - | 664,112 | 791 | - | 130,864 | 795,767 |
| เพิ่มขึ้น(ลดลง)ระหว่างปี | - | 9,530 | (48) | - | (9,530) | (48) |
| 31 ธันวาคม 2568 | - | 673,642 | 743 | - | 121,334 | 795,719 |
| **มูลค่าสุทธิตามบัญชี** |  |  |  |  |  |  |
| 31 ธันวาคม 2567 | 3,076 | 2,051,465 | 5,049 | - | 98,527 | 2,158,117 |
| 31 ธันวาคม 2568 | 2,504 | 1,899,346 | 4,269 | - | 85,922 | 1,992,041 |
| **ค่าเสื่อมราคาสำหรับปี** |  |  |  |  |  |  |
| 2567 (จำนวน 169 ล้านบาท รวมอยู่ในต้นทุนบริการ ส่วนที่เหลือรวมอยู่ในค่าใช้จ่ายในการขายและจัดจำหน่ายและค่าใช้จ่ายในการบริหาร) | | | | | | 171,140 |
| 2568 (จำนวน 159 ล้านบาท รวมอยู่ในต้นทุนบริการ ส่วนที่เหลือรวมอยู่ในค่าใช้จ่ายในการขายและจัดจำหน่ายและค่าใช้จ่ายในการบริหาร) | | | | | | 160,874 |

*อุปกรณ์โครงการและสินทรัพย์ระหว่างติดตั้งของบริษัทฯ*

บริษัทฯ ได้ลงทุนในอุปกรณ์/ระบบหลักของโครงข่ายวิทยุคมนาคมระบบดิจิตอล (Digital Trunked Radio System) และระบบสนับสนุนที่ให้บริการร่วมกัน ดังต่อไปนี้

1. ศูนย์ควบคุมสถานีแม่ข่าย ประกอบด้วยชุดอุปกรณ์ทั้งฮาร์ดแวร์และซอฟต์แวร์ที่มีฟังก์ชันการทำงานหลากหลาย และถูกเชื่อมโยงเข้าด้วยกัน เพื่อทำหน้าที่ในการควบคุมการเชื่อมต่อ การสลับช่องสัญญาณ การประมวลผล การควบคุมการโทร (Call Control) การบริการด้านสัญญาณการเชื่อมต่อ (Signaling) และบริหารจัดการทรัพยากรและเลขหมายภายในระบบ รวมถึงบริหารจัดการสถานีแม่ข่าย (Base Station) และเครื่องวิทยุสื่อสาร (Radio Subscriber) ทั้งหมดภายในระบบ โดยสามารถทำงานร่วมกับระบบสนับสนุนที่ให้บริการร่วมกัน ได้แก่ ระบบบริหารจัดการโครงข่าย ระบบบันทึกเสียงการสนทนา ระบบติดตามยานพาหนะ ระบบสนับสนุน Push to Talk Application ระบบจัดเก็บข้อมูลการใช้งาน (Call Detail Recording) เป็นต้น โดยมีการกระจายการติดตั้งอุปกรณ์/ระบบของศูนย์ควบคุมสถานีแม่ข่ายตามภูมิภาค สามารถให้บริการได้อย่างต่อเนื่อง มีประสิทธิภาพ เพื่อตอบสนองความต้องการของลูกค้า ในด้านการสื่อสารแบบกลุ่มในพื้นที่กว้าง และทันต่อเหตุการณ์ต่าง ๆ

2. สถานีแม่ข่าย (Base Station) ที่ให้บริการ จะถูกติดตั้งใช้งานร่วมกับสายอากาศภายนอก (Outdoor Antenna) ที่ติดตั้งบนอาคาร หรือเสาโทรคมนาคม โดยมีหน้าที่เปรียบเสมือนแขนขาของโครงข่าย ที่ติดตั้งกระจายอยู่ทั่วประเทศ เพื่อให้เครื่องวิทยุสื่อสารแบบต่าง ๆ (มือถือ เคลื่อนที่ และประจำที่) สามารถทำการสนทนากันได้ เมื่ออยู่ภายใต้รัศมีการให้บริการของสถานีแม่ข่ายนั้น ๆ โดยในปัจจุบัน มีพื้นที่ การให้บริการรวม 77 จังหวัด

กลุ่มลูกค้าที่ใช้งาน ได้แก่ กลุ่มลูกค้าภาครัฐ กลุ่มป้องกันและบรรเทาสาธารณภัย กลุ่มธุรกิจพลังงานและสาธารณูปโภค กลุ่มธุรกิจขนส่งและโลจิสติกส์ เป็นต้น

ก) ณ วันที่ 31 ธันวาคม 2568 กลุ่มบริษัทมีอุปกรณ์จำนวนหนึ่งซึ่งตัดค่าเสื่อมราคาหมดแล้วแต่ยังใช้งานอยู่ มูลค่าตามบัญชีก่อนหักค่าเสื่อมราคาสะสมและค่าเผื่อการด้อยค่าของสินทรัพย์ดังกล่าวมีจำนวนเงินประมาณ 386 ล้านบาท (2567: 1,123 ล้านบาท) (งบการเงินเฉพาะกิจการ 154 ล้านบาท (2567: 424 ล้านบาท))

ข) ณ วันที่ 31 ธันวาคม 2568 กลุ่มบริษัทมีค่าเผื่อการด้อยค่าของอุปกรณ์เป็นจำนวน 798 ล้านบาท (2567: 796 ล้านบาท) และงบการเงินเฉพาะกิจการ 796 ล้านบาท (2567: 796 ล้านบาท)

  ในระหว่างปี 2568 บริษัทฯประเมินมูลค่าที่คาดว่าจะได้รับของสินทรัพย์สำหรับการให้บริการวิทยุคมนาคมระบบดิจิตอล (Digital Trunked Radio หรือ DTRS) ซึ่งมีราคาทุน  ณ วันที่ 31 ธันวาคม 2568 จำนวน 3,372 ล้านบาท (2567: 3,378 ล้านบาท) เป็นมูลค่าจากการใช้ ซึ่งประเมินมูลค่าโดยการคิดลดกระแสเงินสด ในอนาคตที่คาดว่าจะได้รับ ซึ่งมูลค่าที่คาดว่าจะได้รับคืนต่ำกว่ามูลค่าตามบัญชี เนื่องจากจำนวนผู้ใช้บริการในอนาคตน้อยกว่าที่คาดการณ์ โดย ณ วันที่ 31 ธันวาคม 2568 บริษัทฯมีค่าเผื่อการด้อยค่าของอุปกรณ์ดังกล่าวเป็นจำนวน 795 ล้านบาท (2567: 795 ล้านบาท) ถึงแม้ว่าบริษัทฯจะได้ทำการประเมินและประมาณการอย่างดีที่สุดแล้ว โดยคำนึงถึงเทคโนโลยีและจำนวนผู้ใช้บริการ แต่ผลที่เกิดขึ้นจริงในอนาคตอาจแตกต่างไปจากจำนวนที่ประมาณการไว้

ข้อสมมติที่สำคัญในการคำนวณมูลค่าจากการใช้สินทรัพย์ ประกอบด้วยอัตราคิดลดก่อนภาษีอัตรา ร้อยละ 10 ต่อปี (2567: ร้อยละ 11 ต่อปี)

**15. สินทรัพย์ไม่มีตัวตน**

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม | | |
|  | โปรแกรมคอมพิวเตอร์ | สิทธิการให้บริการเสาโทรคมนาคม | รวม |
| **ราคาทุน** |  |  |  |
| 1 มกราคม 2567 | 102,825 | 122,846 | 225,671 |
| ซื้อเพิ่ม | 200 | 2,046 | 2,246 |
| โอนเข้า | 4,685 | 1,068 | 5,753 |
| 31 ธันวาคม 2567 | 107,710 | 125,960 | 233,670 |
| ซื้อเพิ่ม | - | 1,058 | 1,058 |
| 31 ธันวาคม 2568 | 107,710 | 127,018 | 234,728 |
| **ค่าตัดจำหน่ายสะสม** |  |  |  |
| 1 มกราคม 2567 | 101,417 | 71,075 | 172,492 |
| ค่าตัดจำหน่ายสำหรับปี | 1,496 | 16,644 | 18,140 |
| 31 ธันวาคม 2567 | 102,913 | 87,719 | 190,632 |
| ค่าตัดจำหน่ายสำหรับปี | 1,052 | 15,717 | 16,769 |
| 31 ธันวาคม 2568 | 103,965 | 103,436 | 207,401 |
| **มูลค่าสุทธิตามบัญชี** |  |  |  |
| 31 ธันวาคม 2567 | 4,797 | 38,241 | 43,038 |
| 31 ธันวาคม 2568 | 3,745 | 23,582 | 27,327 |

*สิทธิการให้บริการเสาโทรคมนาคม*

เมื่อวันที่ 1 กันยายน 2560 บริษัทฯได้ซื้อหุ้นในบริษัท ไทยเบสสเตชั่น จำกัด (บริษัทย่อย) ตามราคาที่ตกลงร่วมกัน ผลจากการซื้อเงินลงทุนดังกล่าวตามวิธีซื้อทำให้บริษัทฯได้บันทึกสิทธิการให้บริการ เสาโทรคมนาคมเป็นสินทรัพย์ไม่มีตัวตน ซึ่งมีอายุการใช้ประโยชน์ 10 ปี

**16. เงินเบิกเกินบัญชีและเงินกู้ยืมระยะสั้นจากสถาบันการเงิน**

|  |  |  |  |  |  |  |
| --- | --- | --- | --- | --- | --- | --- |
|  |  | | (หน่วย: พันบาท) | | | |
|  | อัตราดอกเบี้ย (ร้อยละต่อปี) | | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 | 2568 | 2567 |
| เงินเบิกเกินบัญชีธนาคาร | MOR | MOR | 26,956 | 34,337 | 26,956 | 34,337 |
| เงินกู้ยืมระยะสั้นจากธนาคาร | MMR | MMR | - | 1,000 | - | - |
| รวม |  |  | 26,956 | 35,337 | 26,956 | 34,337 |

การเปลี่ยนแปลงของบัญชีเงินกู้ยืมระยะสั้น สำหรับปีสิ้นสุดวันที่ 31 ธันวาคม 2568 และ 2567 มีรายละเอียดดังนี้

|  |  |  |
| --- | --- | --- |
|  | (หน่วย: พันบาท) | |
|  | งบการเงินรวม | |
|  | 2568 | 2567 |
| ยอดคงเหลือ ณ ต้นปี | 1,000 | 2,700 |
| บวก: กู้ยืมเพิ่ม | 500 | 6,900 |
| หัก: จ่ายคืนเงินกู้ | (1,500) | (8,600) |
| ยอดคงเหลือ ณ ปลายปี | - | 1,000 |

เงินเบิกเกินบัญชีธนาคารค้ำประกันโดยการจดจำนำเงินฝากธนาคารบางส่วน และเงินกู้ยืมระยะสั้นจากธนาคารของบริษัท ไอ-สปอร์ต จำกัด ซึ่งเป็นบริษัทย่อยค้ำประกัน โดยบริษัทฯและบริษัท สยามสปอร์ต ซินดิเคท จำกัด (มหาชน) (บริษัทผู้ถือหุ้นอีกกลุ่ม)

**17. เจ้าหนี้การค้าและเจ้าหนี้หมุนเวียนอื่น**

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **เจ้าหนี้การค้า** |  |  |  |  |
| เจ้าหนี้การค้า - กิจการที่เกี่ยวข้องกัน (หมายเหตุ 6) | 403,016 | 403,041 | 403,016 | 403,041 |
| เจ้าหนี้การค้า - กิจการที่ไม่เกี่ยวข้องกัน | 62,251 | 79,118 | 57,504 | 72,563 |
| รวมเจ้าหนี้การค้า | 465,267 | 482,159 | 460,520 | 475,604 |
| **เจ้าหนี้หมุนเวียนอื่น** |  |  |  |  |
| เจ้าหนี้หมุนเวียนอื่นและเงินทดรองจากกิจการ ที่เกี่ยวข้องกัน (หมายเหตุ 6) | 297,345 | 352,419 | 295,974 | 350,490 |
| เจ้าหนี้หมุนเวียนอื่น - กิจการที่ไม่เกี่ยวข้องกัน | 127,719 | 128,736 | 11,852 | 14,992 |
| ค่าใช้จ่ายค้างจ่าย - กิจการที่เกี่ยวข้องกัน (หมายเหตุ 6) | 65,960 | 57,888 | 65,960 | 57,888 |
| ค่าใช้จ่ายค้างจ่ายอื่น | 321 | 407 | 321 | 407 |
| รวมเจ้าหนี้หมุนเวียนอื่น | 491,345 | 539,450 | 374,107 | 423,777 |
| รวมเจ้าหนี้การค้าและเจ้าหนี้หมุนเวียนอื่น | 956,612 | 1,021,609 | 834,627 | 899,381 |

**18. เงินกู้ยืมระยะสั้น**

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| เงินกู้ยืมระยะสั้นจากกิจการที่เกี่ยวข้องกัน (หมายเหตุ 6) | - | - | 44,000 | 40,000 |
| เงินกู้ยืมระยะสั้นจากกิจการที่ไม่เกี่ยวข้องกัน | 10,379 | 10,379 | - | - |
| รวมเงินกู้ยืมระยะสั้น | 10,379 | 10,379 | 44,000 | 40,000 |

*เงินกู้ยืมระยะสั้นจากกิจการที่ไม่เกี่ยวข้องกัน*

ยอดคงเหลือ ณ วันที่ 31 ธันวาคม 2568 จำนวน 10.4 ล้านบาท (2567: 10.4 ล้านบาท) เป็นเงินกู้ยืมระยะสั้นจากบริษัท สยามสปอร์ต ซินดิเคท จำกัด (มหาชน) ซึ่งคิดดอกเบี้ยในอัตราถัวเฉลี่ยเงินฝากประจำ 12 เดือน ของธนาคารพาณิชย์ขนาดใหญ่ห้าแห่งบวกร้อยละ 0.5 ต่อปี

**19. เงินกู้ยืมระยะยาวจากสถาบันการเงิน**

(หน่วย: พันบาท)

|  |  |  |  |  |  |
| --- | --- | --- | --- | --- | --- |
|  |  | เงื่อนไขที่สำคัญของสัญญาเงินกู้ยืม | | งบการเงินรวม/ งบการเงินเฉพาะกิจการ | |
| ลำดับ | วงเงินกู้ยืม | การจ่ายชำระคืน | อัตราดอกเบี้ย (ร้อยละต่อปี) | 2568 | 2567 |
| **บริษัทฯ** |  |  |  |  |  |
| 1. | 493,000 | ชำระงวดแรกในเดือนมีนาคม 2561 โดยชำระเงินต้นเป็นรายไตรมาสและชำระ  ดอกเบี้ยเป็นรายเดือนให้เสร็จสิ้นภายใน 33 งวด (ไม่เกินมกราคม 2569)  - งวดที่ 1 - 4 ชำระงวดละ 0.05 ล้านบาท  - งวดที่ 5 - 8 ชำระงวดละ 7.4 ล้านบาท  - งวดที่ 9 เดือนมีนาคม 2563 ชำระ 7.4 ล้านบาท  เดือนพฤษภาคม 2563 ชำระ 12.3 ล้านบาท  - งวดที่ 10 - 14 ชำระเฉพาะดอกเบี้ย  - งวดที่ 15 ชำระ 8.87 ล้านบาท  - งวดที่ 16 เดือนธันวาคม 2564 ชำระ 4.9 ล้านบาท  เดือนมกราคม 2565 ชำระ 2.5 ล้านบาท  - งวดที่ 17 - 23 ชำระงวดละ 7.4 ล้านบาท  - งวดที่ 24 เดือนธันวาคม 2566 ชำระ 52.1 ล้านบาท  - งวดที่ 25 เดือนมีนาคม 2567 ชำระ 7.4 ล้านบาท  - งวดที่ 26 - 27 ชำระงวดละ 14.8 ล้านบาท  - งวดที่ 28 ชำระ 15 ล้านบาท  - งวดที่ 29 - 32 ชำระงวดละ 7.8 ล้านบาท  - งวดที่ 33 ชำระเงินต้นและดอกเบี้ยที่คงค้างตามสัญญาให้ครบ | อัตรา MLR ลบอัตราร้อยละคงที่ต่อปี | 179,981 | 211,353 |

(หน่วย: พันบาท)

|  |  |  |  |  |  |  |
| --- | --- | --- | --- | --- | --- | --- |
|  |  | เงื่อนไขที่สำคัญของสัญญาเงินกู้ยืม | | | งบการเงินรวม/ งบการเงินเฉพาะกิจการ | |
| ลำดับ | วงเงินกู้ยืม | การจ่ายชำระคืน | | อัตราดอกเบี้ย (ร้อยละต่อปี) | 2568 | 2567 |
| 2. | 358,854 | ชำระเงินคืนเป็นรายไตรมาส โดยชำระคืนทั้งหมดไม่เกินพฤศจิกายน 2569  - ปี 2561 ชำระรายไตรมาส ไตรมาสละ 0.04 ล้านบาท  - ปี 2562 ชำระรายไตรมาส ไตรมาสละ 5.4 ล้านบาท  - ปี 2563 ชำระรายไตรมาส ไตรมาสละ 14.3 ล้านบาท  (เดือนมิถุนายน 2563 พักชำระเงินต้น)  - ปี 2564 เดือนมีนาคม พักชำระเงินต้น  เดือนมิถุนายน ชำระ 1.08 ล้านบาท  เดือนกันยายน ชำระ 5.38 ล้านบาท  เดือนธันวาคม ชำระ 5.38 ล้านบาท  - ปี 2565 ชำระรายไตรมาส ไตรมาสละ 5.38 ล้านบาท  - ปี 2566 เดือนมีนาคม ชำระ 5.38 ล้านบาท  เดือนมิถุนายน ชำระ 5.38 ล้านบาท  เดือนกันยายน ชำระ 5.38 ล้านบาท  เดือนธันวาคม ชำระเงินต้นไม่น้อยกว่า 38.01 ล้านบาท  - ปี 2567 เดือนมีนาคม ชำระ 5.38 ล้านบาท  เดือนมิถุนายน ชำระ 10.77 ล้านบาท  เดือนกันยายน ชำระ 10.77 ล้านบาท  เดือนธันวาคม ชำระ 10.93 ล้านบาท  - ปี 2568 เดือนมีนาคม ชำระ 5.71 ล้านบาท  เดือนมิถุนายน ชำระ 5.71 ล้านบาท  เดือนกันยายน ชำระ 5.71 ล้านบาท  เดือนธันวาคม ชำระ 5.71 ล้านบาท  - ปี 2569 เดือนมีนาคม ชำระ 5.38 ล้านบาท  เดือนมิถุนายน ชำระ 5.38 ล้านบาท  เดือนกันยายน ชำระ 5.38 ล้านบาท  เดือนพฤศจิกายน ชำระเงินต้นและดอกเบี้ยที่ยังคงค้างตามสัญญาให้ครบ | อัตรา MLR ลบอัตราร้อยละคงที่ต่อปี | | 131,029 | 153,868 |

(หน่วย: พันบาท)

|  |  |  |  |  |  |
| --- | --- | --- | --- | --- | --- |
|  |  | เงื่อนไขที่สำคัญของสัญญาเงินกู้ยืม | | งบการเงินรวม/ งบการเงินเฉพาะกิจการ | |
| ลำดับ | วงเงินกู้ยืม | การจ่ายชำระคืน | อัตราดอกเบี้ย (ร้อยละต่อปี) | 2568 | 2567 |
| 3. | 199,940 | ชำระเงินคืนเป็นรายไตรมาส โดยชำระคืนทั้งหมด 30 งวด ไม่เกินมีนาคม 2569  - งวดที่ 1 ชำระ 0.02 ล้านบาท  - งวดที่ 2 - 5 ชำระงวดละ 3 ล้านบาท  - งวดที่ 6 ชำระ 3.3 ล้านบาท  - งวดที่ 7 - 10 พักชำระเงินต้น  - งวดที่ 11 ชำระ 0.6 ล้านบาท  - งวดที่ 12 - 20 ชำระงวดละ 3 ล้านบาท  - งวดที่ 21 ชำระ 21.18 ล้านบาท  - งวดที่ 22 ชำระ 3 ล้านบาท  - งวดที่ 23 - 25 ชำระงวดละ 6 ล้านบาท  - งวดที่ 26 - 29 ชำระงวดละ 3.2 ล้านบาท  - งวดที่ 30 ชำระเงินต้นและดอกเบี้ยที่ยังคงค้างตามสัญญาให้ครบ | อัตรา MLR ลบอัตราร้อยละคงที่ต่อปี | 73,053 | 85,781 |
| 4. | 193,920 | ชำระเงินคืนเป็นรายไตรมาส โดยชำระคืนทั้งหมด 27 งวด ไม่เกินวันที่ 31 มกราคม 2569  - งวดที่ 1 - 2 ชำระงวดละ 3 ล้านบาท  - งวดที่ 3 เดือนมีนาคม 2563 ชำระ 3 ล้านบาท  เดือนเมษายน 2563 ชำระ 4.98 ล้านบาท  - งวดที่ 4 - 8 พักชำระเงินต้น  - งวดที่ 9 ชำระ 3.6 ล้านบาท  - งวดที่ 10 - 11 พักชำระเงินต้น  - งวดที่ 12 ชำระ 7 ล้านบาท  - งวดที่ 13 ชำระ 5 ล้านบาท  - งวดที่ 14 - 17 ชำระงวดละ 3 ล้านบาท  - งวดที่ 18 ชำระ 21.18 ล้านบาท  - งวดที่ 19 ชำระ 3 ล้านบาท  - งวดที่ 20 - 21 ชำระงวดละ 6 ล้านบาท  - งวดที่ 22 ชำระ 6.09 ล้านบาท  - งวดที่ 23 - 26 ชำระงวดละ 3.2 ล้านบาท  - งวดที่ 27 ชำระเงินต้นและดอกเบี้ยที่ยังคงค้างตามสัญญาให้ครบ | อัตรา MLR ของธนาคารพาณิชย์แห่งหนึ่ง ลบอัตราร้อยละคงที่ต่อปี | 73,020 | 85,747 |

(หน่วย: พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | เงื่อนไขที่สำคัญของสัญญาเงินกู้ยืม | | | | งบการเงินรวม/ งบการเงินเฉพาะกิจการ | |
| ลำดับ | วงเงินกู้ยืม | การจ่ายชำระคืน | อัตราดอกเบี้ย (ร้อยละต่อปี) | | | 2568 | 2567 |
| 5. | 2,034,120 | ชำระเงินคืนเป็นรายไตรมาส โดยชำระคืนทั้งหมด 20 งวด ไม่เกินวันที่ 31 มกราคม 2569โดยเริ่มชำระงวดแรกในวันทำการสุดท้ายของเดือนมิถุนายน 2564  - งวดที่ 1 ชำระ 6.6 ล้านบาท  - งวดที่ 2 - 10 ชำระงวดละ 33 ล้านบาท  - งวดที่ 11 ชำระ 233 ล้านบาท  - งวดที่ 12 ชำระ 33 ล้านบาท  - งวดที่ 13 - 14 ชำระงวดละ 66 ล้านบาท  - งวดที่ 15 ชำระ 67 ล้านบาท  - งวดที่ 16 - 19 ชำระงวดละ 35 ล้านบาท  - งวดที่ 20 ชำระเงินต้นและดอกเบี้ยที่ยังคงค้างตามสัญญาให้ครบ | อัตรา MLR ลบอัตราร้อยละคงที่ต่อปี | | | 803,215 | 943,215 |
| 6. | 179,940 | ชำระเงินคืนเป็นรายไตรมาส โดยชำระคืนทั้งหมด 22 งวด ไม่เกินวันที่ 31 มกราคม 2569 โดยเริ่มชำระงวดแรกในวันทำการสุดท้ายของเดือนธันวาคม 2563  - งวดที่ 1 ชำระ 24.32 ล้านบาท  - งวดที่ 2 - 3 พักชำระเงินต้น  - งวดที่ 4 ชำระ 3.6 ล้านบาท  - งวดที่ 5 -12 ชำระงวดละ 3 ล้านบาท  - งวดที่ 13 เดือนธันวาคม 2566 ชำระ 21.20 ล้านบาท  - งวดที่ 14 เดือนมีนาคม 2567 ชำระ 3 ล้านบาท  - งวดที่ 15 - 17 ชำระงวดละ 6 ล้านบาท  - งวดที่ 18 - 21 ชำระงวดละ 3.2 ล้านบาท  - งวดที่ 22 เดือนมกราคม 2569 ชำระเงินต้นและดอกเบี้ยที่ยังคงค้างตามสัญญาให้ครบ | อัตรา MLR ลบอัตราร้อยละคงที่ต่อปี | | | 73,024 | 85,751 |
| รวมเงินกู้ยืมระยะยาวจากสถาบันการเงิน | | |  |  |  | 1,333,322 | 1,565,715 |
| หัก: ส่วนที่ถึงกำหนดชำระภายในหนึ่งปี | | |  |  |  | (1,333,322) | (1,565,715) |
| เงินกู้ยืมระยะยาวจากสถาบันการเงิน - สุทธิจากส่วนที่ถึงกำหนดชำระภายในหนึ่งปี | | |  |  |  | - | - |

การเปลี่ยนแปลงของบัญชีเงินกู้ยืมระยะยาวสำหรับปีสิ้นสุดวันที่ 31 ธันวาคม 2568 และ 2567 มีรายละเอียดดังนี้

(หน่วย: พันบาท)

|  |  |  |
| --- | --- | --- |
|  | งบการเงินรวม/ งบการเงินเฉพาะกิจการ | |
|  | 2568 | 2567 |
| ยอดคงเหลือต้นปี | 1,565,715 | 1,950,818 |
| จ่ายคืนเงินกู้ | (232,393) | (385,103) |
| ยอดคงเหลือปลายปี | 1,333,322 | 1,565,715 |

ภายใต้สัญญาเงินกู้และบันทึกข้อตกลงของบริษัทฯ บริษัทฯต้องปฏิบัติตามเงื่อนไขบางประการตามที่ระบุในสัญญา เช่น การคงสัดส่วนการถือหุ้น การดำรงอัตราส่วนทางการเงิน เป็นต้น

ทั้งนี้ เมื่อพิจารณางบการเงินของบริษัทฯ ณ วันที่ 31 ธันวาคม 2568 พบว่าบริษัทฯไม่สามารถดำรงอัตราส่วนทางการเงินตามที่กำหนดไว้ในสัญญาเงินกู้กับสถาบันการเงินข้างต้น ทำให้เงินกู้ยืมดังกล่าวจำนวน 1,333 ล้านบาท เป็นหนี้สินที่ต้องจ่ายคืนเมื่อทวงถามทันที ดังนั้น บริษัทฯจึงจัดประเภทเงินกู้ดังกล่าวไว้ในส่วนที่ถึงกำหนดชำระภายในหนึ่งปี

บริษัทฯได้เจรจาขอปรับเงื่อนไขและขยายระยะเวลาวันครบกำหนดชำระหนี้เงินกู้ยืมระยะยาว กับสถาบันการเงินจำนวน 803 ล้านบาท และ 253 ล้านบาท ซึ่งจะครบกำหนดชำระในเดือนมกราคม 2569 เป็นครบกำหนดชำระในเดือนตุลาคม 2569 และเดือนมกราคม 2570 ตามลำดับ โดยได้รับอนุมัติจากสถาบันการเงินแล้วในไตรมาสที่ 1 ปี 2569 นอกจากนี้ บริษัทฯได้เจรจาขอปรับเงื่อนไขและขยายระยะเวลาวันครบกำหนดชำระหนี้เงินกู้ยืมระยะยาวกับสถาบันการเงินอีกแห่งหนึ่งจำนวน 73 ล้านบาท ซึ่ง ครบกำหนดชำระในเดือนมกราคม 2569 โดยปัจจุบันยังอยู่ระหว่างการพิจารณาปรับเงื่อนไขการผ่อนชำระ อย่างไรก็ตาม บริษัทฯได้รับหนังสือแจ้งยอดบัญชีสินเชื่อเงินกู้จำนวนดังกล่าวจากสถาบันการเงินให้ชำระเฉพาะดอกเบี้ยที่จะครบกำหนดในเดือนมกราคม 2569

บริษัทฯคาดว่าจะได้รับการผ่อนผันจากสถาบันการเงิน ทั้งนี้ ผลของการเจรจาขึ้นอยู่กับการพิจารณาอนุมัติของสถาบันการเงิน และในอดีตที่ผ่านมาบริษัทฯได้รับการพิจารณาอนุมัติปรับเงื่อนไขและขยายระยะเวลาวันครบกำหนดชำระหนี้เงินกู้ยืมระยะยาวจากสถาบันการเงินมาโดยตลอด นอกจากนั้นบริษัทฯได้รับหนังสือแสดงเจตจำนงในการให้ความช่วยเหลือทางการเงินอย่างต่อเนื่องแก่กลุ่มบริษัทจากบริษัทใหญ่

**20. สัญญาเช่า**

**กลุ่มบริษัทในฐานะผู้เช่า**

กลุ่มบริษัททำสัญญาเช่าสินทรัพย์เพื่อใช้ในการดำเนินงานของกลุ่มบริษัท โดยมีอายุสัญญา 7 ถึง 10 ปี

**ก) สินทรัพย์สิทธิการใช้**

รายการเปลี่ยนแปลงของบัญชีสินทรัพย์สิทธิการใช้สำหรับปีสิ้นสุดวันที่ 31 ธันวาคม 2568 และ 2567 สรุปได้ดังนี้

|  |  |
| --- | --- |
|  | (หน่วย: พันบาท) |
|  | งบการเงินรวม |
|  | สิทธิการใช้พื้นที่เช่า |
| 1 มกราคม 2567 | 5,843 |
| ค่าเสื่อมราคาสำหรับปี | (1,557) |
| 31 ธันวาคม 2567 | 4,286 |
| เพิ่มขึ้น | 2,585 |
| ค่าเสื่อมราคาสำหรับปี | (1,557) |
| 31 ธันวาคม 2568 | 5,314 |

|  |  |
| --- | --- |
|  | (หน่วย: พันบาท) |
|  | งบการเงินเฉพาะกิจการ |
|  | สิทธิการใช้พื้นที่เช่า |
| 1 มกราคม 2567 | 3,149 |
| ค่าเสื่อมราคาสำหรับปี | (591) |
| 31 ธันวาคม 2567 | 2,558 |
| ค่าเสื่อมราคาสำหรับปี | (590) |
| 31 ธันวาคม 2568 | 1,968 |

**ข) หนี้สินตามสัญญาเช่า**

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| หนี้สินตามสัญญาเช่า | 6,964 | 6,035 | 3,131 | 3,866 |
| หัก: ดอกเบี้ยรอการตัดจำหน่าย | (513) | (581) | (267) | (431) |
| รวม | 6,451 | 5,454 | 2,864 | 3,435 |
| หัก: ส่วนที่ถึงกำหนดชำระภายในหนึ่งปี | (1,787) | (1,588) | (754) | (570) |
| หนี้สินตามสัญญาเช่า - สุทธิจากส่วนที่ถึง กำหนดชำระภายในหนึ่งปี | 4,664 | 3,866 | 2,110 | 2,865 |

การเปลี่ยนแปลงของบัญชีหนี้สินตามสัญญาเช่าสำหรับปีสิ้นสุดวันที่ 31 ธันวาคม 2568 และ 2567 มีรายละเอียดดังนี้

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ยอดคงเหลือต้นปี | 5,454 | 6,960 | 3,435 | 3,976 |
| เพิ่มขึ้น | 2,585 | - | - | - |
| การเพิ่มขึ้นของดอกเบี้ยระหว่างปี | 247 | 328 | 165 | 193 |
| ชำระค่าเช่า | (1,835) | (1,834) | (736) | (734) |
| ยอดคงเหลือปลายปี | 6,451 | 5,454 | 2,864 | 3,435 |

การวิเคราะห์การครบกำหนดของจำนวนเงินที่ต้องจ่ายตามสัญญาเช่าเปิดเผยข้อมูลอยู่ในหมายเหตุ 35.1 ภายใต้หัวข้อความเสี่ยงด้านสภาพคล่อง

**ค) ค่าใช้จ่ายเกี่ยวกับสัญญาเช่าที่รับรู้ในส่วนของกำไรหรือขาดทุน**

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ค่าเสื่อมราคาของสินทรัพย์สิทธิการใช้ | 1,557 | 1,557 | 590 | 591 |
| ดอกเบี้ยจ่ายของหนี้สินตามสัญญาเช่า | 247 | 328 | 165 | 193 |

**ง) อื่น ๆ**

กลุ่มบริษัทมีกระแสเงินสดจ่ายทั้งหมดของสัญญาเช่าสำหรับปีสิ้นสุดวันที่ 31 ธันวาคม 2568 จำนวน 2 ล้านบาท ซึ่งรวมถึงกระแสเงินสดจ่ายของสัญญาเช่าระยะสั้น สัญญาเช่าซึ่งสินทรัพย์อ้างอิงมีมูลค่าต่ำ (2567: 2 ล้านบาท) (งบการเงินเฉพาะกิจการ: 1 ล้านบาท (2567: 1 ล้านบาท))

**21. ประมาณการหนี้สินไม่หมุนเวียนสำหรับผลประโยชน์พนักงาน**

จำนวนเงินประมาณการหนี้สินไม่หมุนเวียนสำหรับผลประโยชน์พนักงานซึ่งเป็นเงินชดเชยพนักงานเมื่อออกจากงานแสดงได้ดังนี้

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **ประมาณการหนี้สินไม่หมุนเวียนสำหรับผลประโยชน์พนักงานต้นปี** | 5,830 | 8,147 | 2,159 | 4,355 |
| ส่วนที่รับรู้ในกำไรหรือขาดทุน: |  |  |  |  |
| ต้นทุนบริการในปัจจุบัน | 475 | 523 | 109 | 165 |
| ต้นทุนดอกเบี้ย | 117 | 157 | 35 | 62 |
| โอนย้ายพนักงาน | - | (102) | - | - |
| ส่วนที่รับรู้ในกำไรขาดทุนเบ็ดเสร็จอื่น: |  |  |  |  |
| (กำไร) ขาดทุนจากการวัดมูลค่าใหม่ |  |  |  |  |
| ส่วนที่เกิดจากการเปลี่ยนแปลงข้อสมมติทางการเงิน | 250 | 205 | 127 | 89 |
| ส่วนที่เกิดจากการปรับปรุงจากประสบการณ์ | - | (1,105) | - | (517) |
| ผลประโยชน์ที่จ่ายในระหว่างปี | (692) | (1,995) | (692) | (1,995) |
| **ประมาณการหนี้สินไม่หมุนเวียนสำหรับผลประโยชน์พนักงานปลายปี** | 5,980 | 5,830 | 1,738 | 2,159 |

กลุ่มบริษัทคาดว่าจะจ่ายชำระผลประโยชน์ระยะยาวของพนักงานภายใน 1 ปีข้างหน้าเป็นจำนวนประมาณ 1.2 ล้านบาท (งบการเงินเฉพาะกิจการ: ไม่มี) (2567: 0.2 ล้านบาท (งบการเงินเฉพาะกิจการ: 0.2 ล้านบาท)

ณ วันที่ 31 ธันวาคม 2568 ระยะเวลาเฉลี่ยถ่วงน้ำหนักในการจ่ายชำระผลประโยชน์ระยะยาวของพนักงานของกลุ่มบริษัทประมาณ 9 - 35 ปี (งบการเงินเฉพาะกิจการ: 10 ปี) (2567: 9 - 35 ปี (งบการเงินเฉพาะกิจการ: 10 ปี)

สมมติฐานที่สำคัญในการประมาณการตามหลักคณิตศาสตร์ประกันภัย สรุปได้ดังนี้

(หน่วย: ร้อยละต่อปี)

|  |  |  |  |  |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| อัตราคิดลด | 1.61 - 2.66 | 2.2 - 3.4 | 1.7 | 2.4 |
| อัตราการขึ้นเงินเดือน | 3.0 - 4.5 | 3.0 - 4.5 | 3.0 - 4.5 | 3.0 - 4.5 |
| อัตราการเปลี่ยนแปลงในจำนวนพนักงาน | 0 - 23 | 0 - 23 | 0 - 23 | 0 - 23 |

ผลกระทบของการเปลี่ยนแปลงสมมติฐานที่สำคัญต่อมูลค่าปัจจุบันของภาระผูกพันผลประโยชน์ระยะยาวของพนักงาน ณ วันที่ 31 ธันวาคม 2568 และ 2567 สรุปได้ดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | | | | (หน่วย: ล้านบาท) | | | |
|  | งบการเงินรวม | | | | งบการเงินเฉพาะกิจการ | | | |
|  | หนี้สินเพิ่มขึ้น(ลดลง) | | | | หนี้สินเพิ่มขึ้น(ลดลง) | | | |
|  | เพิ่มขึ้น 1% | | ลดลง 1% | | เพิ่มขึ้น 1% | | ลดลง 1% | |
|  | 2568 | 2567 | 2568 | 2567 | 2568 | 2567 | 2568 | 2567 |
| อัตราคิดลด | (0.4) | (0.4) | 0.5 | 0.5 | (0.1) | (0.1) | 0.2 | 0.2 |
| อัตราการขึ้นเงินเดือน | 0.5 | 0.5 | (0.5) | (0.4) | 0.2 | 0.2 | (0.2) | (0.1) |
|  |  |  |  |  |  |  |  |  |
|  | เพิ่มขึ้น 20% | | ลดลง 20% | | เพิ่มขึ้น 20% | | ลดลง 20% | |
|  | 2568 | 2567 | 2568 | 2567 | 2568 | 2567 | 2568 | 2567 |
| อัตราการเปลี่ยนแปลง ในจำนวนพนักงาน | (0.5) | (0.4) | 0.6 | 0.5 | (0.2) | (0.2) | 0.2 | 0.2 |

**22. ทุนเรือนหุ้น**

|  |  |  |
| --- | --- | --- |
|  | จำนวนหุ้นสามัญ | ทุนจดทะเบียน |
|  | (พันหุ้น) | (พันบาท) |
| ทุนจดทะเบียน |  |  |
| 1 มกราคม 2567 | 50,659,583 | 5,065,958 |
| ลดทุนจดทะเบียน | (17,443,303) | (1,744,330) |
| เพิ่มทุนจดทะเบียน | 4,992,797 | 499,280 |
| 1 มกราคม 2568 | 38,209,077 | 3,820,908 |
| ลดทุนจดทะเบียน | (3,692,708) | (369,271) |
| 31 ธันวาคม 2568 | 34,516,369 | 3,451,637 |

*ปี 2567*

เมื่อวันที่ 25 เมษายน 2567 ที่ประชุมสามัญผู้ถือหุ้นของบริษัทฯมีมติที่สำคัญดังต่อไปนี้

1) อนุมัติการลดทุนจดทะเบียนของบริษัทฯจํานวน 1,744,330,251.20 บาท จากทุนจดทะเบียนเดิม 5,065,958,253.40 บาท เป็นทุนจดทะเบียนใหม่จํานวน 3,321,628,002.20 บาท โดยการตัดหุ้นสามัญที่ยังไม่ได้จำหน่ายจํานวน 17,443,302,512 หุ้น มูลค่าที่ตราไว้หุ้นละ 0.10 บาท เพื่อรองรับ (1) การใช้สิทธิแปลงสภาพของหุ้นกู้แปลงสภาพ และ (2) การเสนอขายให้แก่ผู้ถือหุ้นเดิมตามสัดส่วนการถือหุ้น (Right offering)

2) อนุมัติการเพิ่มทุนจดทะเบียนของบริษัทฯจํานวน 499,279,708.00 บาท จากทุนจดทะเบียนเดิม 3,321,628,002.20 บาท เป็นทุนจดทะเบียนใหม่จํานวน 3,820,907,710.20 บาท โดยการออกหุ้นสามัญเพิ่มทุนจํานวน 4,992,797,080 หุ้น มูลค่าที่ตราไว้หุ้นละ 0.10 บาท เพื่อรองรับการใช้สิทธิแปลงสภาพของหุ้นกู้แปลงสภาพที่ออกและเสนอขายให้แก่ผู้ลงทุนโดยเฉพาะเจาะจง ได้แก่ Advance Opportunities Fund และ Advance Opportunities Fund 1

3) อนุมัติการจัดสรรหุ้นสามัญเพิ่มทุนของบริษัทฯจํานวนไม่เกิน 4,992,797,080 หุ้น มูลค่าที่ตราไว้ หุ้นละ 0.10 บาท เพื่อรองรับการใช้สิทธิแปลงสภาพของหุ้นกู้แปลงสภาพและเสนอขายให้แก่ผู้ลงทุน โดยเฉพาะเจาะจง ได้แก่ Advance Opportunities Fund และ Advance Opportunities Fund 1

*ปี 2568*

เมื่อวันที่ 24 เมษายน 2568 ที่ประชุมสามัญผู้ถือหุ้นของบริษัทฯมีมติอนุมัติการลดทุนจดทะเบียนของบริษัทฯจำนวน 369,270,797.20 บาท จากทุนจดทะเบียนเดิม 3,820,907,710.20 บาท เป็นทุนจดทะเบียนใหม่จำนวน 3,451,636,913.00 บาท โดยการตัดหุ้นสามัญที่ยังไม่ได้จำหน่ายจำนวน 3,692,707,972 หุ้น มูลค่าที่ตราไว้หุ้นละ 0.10 บาท เพื่อตัดหุ้นส่วนที่เหลือจากการจัดสรรไว้เพื่อรองรับการใช้สิทธิแปลงสภาพเพิ่มเติมของหุ้นกู้แปลงสภาพ และอนุมัติการแก้ไขเพิ่มเติมหนังสือบริคณห์สนธิของบริษัทฯ เพื่อให้สอดคล้องกับการลดทุนจดทะเบียนของบริษัทฯ โดยบริษัทฯได้จดทะเบียนลดทุนกับกระทรวงพาณิชย์เมื่อวันที่ 30 เมษายน 2568

|  |  |  |  |
| --- | --- | --- | --- |
|  | จำนวนหุ้นสามัญ | ทุนชำระแล้ว | ส่วนเกินมูลค่าหุ้นสามัญ |
|  | (พันหุ้น) | (พันบาท) | (พันบาท) |
| หุ้นสามัญที่ออกและชำระแล้ว |  |  |  |
| 1 มกราคม 2567 | 29,793,016 | 2,979,302 | 2,800,118 |
| เพิ่มขึ้น(ลดลง)จากการใช้สิทธิของหุ้นกู้แปลงสภาพ | 4,723,353 | 472,335 | (349,335) |
| 31 ธันวาคม 2567 | 34,516,369 | 3,451,637 | 2,450,783 |
| 31 ธันวาคม 2568 | 34,516,369 | 3,451,637 | 2,450,783 |

         บริษัทฯได้ดำเนินการจดทะเบียนเพิ่มทุนชำระแล้วของบริษัทฯกับกระทรวงพาณิชย์เป็นที่เรียบร้อยแล้ว

**23. สำรองตามกฎหมาย**

ภายใต้บทบัญญัติของมาตรา 116 แห่งพระราชบัญญัติบริษัทมหาชนจำกัด พ.ศ. 2535 บริษัทฯต้องจัดสรรกำไรสุทธิประจำปีส่วนหนึ่งไว้เป็นทุนสำรองไม่น้อยกว่าร้อยละ 5 ของกำไรสุทธิประจำปี หักด้วยยอดขาดทุนสะสมยกมา (ถ้ามี) จนกว่าทุนสำรองนี้จะมีจำนวนไม่น้อยกว่าร้อยละ 10 ของทุนจดทะเบียน สำรองตามกฎหมายดังกล่าวไม่สามารถนำไปจ่ายเงินปันผลได้

**24. รายได้จากการบริการ**

รายได้จากการบริการสำหรับปีสิ้นสุดวันที่ 31 ธันวาคม 2568 และ 2567 สามารถสรุปได้ดังนี้

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| รายได้จากการบริการตามใบอนุญาตประกอบกิจการโทรคมนาคมแบบที่หนึ่ง | 11,526 | 2,375 | 2,796 | 2,375 |
| รายได้จากการบริการอื่น | 457,229 | 466,060 | 369,972 | 371,163 |
| รวมรายได้จากการบริการ | 468,755 | 468,435 | 372,768 | 373,538 |

บริษัท สามารถ ดิจิตอล มีเดีย จำกัด ซึ่งเป็นบริษัทย่อย ได้รับใบอนุญาตจากคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ในการประกอบกิจการโทรคมนาคมแบบที่หนึ่ง เลขที่ TEL1/2568/019 สำหรับผู้ให้บริการ SMS (Short Message Service) หรือการขายต่อบริการส่งข้อความสั้น โดยมีผลตั้งแต่วันที่ 2 กรกฎาคม 2568 ถึง 2 กรกฎาคม 2573 เป็นระยะเวลา 5 ปี

**25. รายได้จากงานตามสัญญา**

**25.1 ยอดคงเหลือตามสัญญา**

|  | (หน่วย: พันบาท) | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| หนี้สินที่เกิดจากสัญญา |  |  |  |  |
| รายได้รับล่วงหน้า | (153,470) | (162,368) | (152,600) | (160,098) |
| รวมหนี้สินที่เกิดจากสัญญา | (153,470) | (162,368) | (152,600) | (160,098) |

**25.2 รายได้ที่คาดว่าจะรับรู้สำหรับภาระที่ยังปฏิบัติไม่เสร็จสิ้น**

ณ วันที่ 31 ธันวาคม 2568 กลุ่มบริษัทมีรายได้ที่คาดว่าจะรับรู้ในอนาคตสำหรับภาระที่ยังปฏิบัติไม่เสร็จสิ้นของสัญญาที่ทำกับลูกค้าเป็นจำนวน 185 ล้านบาท (2567: 195 ล้านบาท) (งบการเงินเฉพาะกิจการ: 185 ล้านบาท (2567: 195 ล้านบาท)) ซึ่งกลุ่มบริษัทคาดว่าจะปฏิบัติตามภาระที่ต้องปฏิบัติของสัญญาดังกล่าวเสร็จสิ้นภายในปี 2569 (2567: ภายในปี 2568)

**26. รายได้อื่น**

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| กำไรจากการจำหน่ายอุปกรณ์ | 186 | 509 | 140 | 286 |
| โอนกลับค่าเผื่อการด้อยค่าของสินทรัพย์ไม่หมุนเวียน | - | 1,068 | - | - |
| ค่าบริการการจัดการ | - | - | 9,120 | 9,120 |
| อื่น ๆ | 3,311 | 4,338 | 2,296 | 1,798 |
| รวมรายได้อื่น | 3,497 | 5,915 | 11,556 | 11,204 |

**27. ค่าใช้จ่ายตามลักษณะ**

รายการค่าใช้จ่ายแบ่งตามลักษณะประกอบด้วยรายการค่าใช้จ่ายที่สำคัญดังต่อไปนี้

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ซื้อสินค้าสำเร็จรูปเพื่อขาย | 48,720 | 170,893 | 42,219 | 168,341 |
| การเปลี่ยนแปลงในสินค้าคงเหลือ | 3,114 | 9,096 | 3,073 | 9,112 |
| ค่าเสื่อมราคาและค่าตัดจำหน่าย | 179,304 | 190,979 | 161,464 | 171,730 |
| เงินเดือนและค่าแรงและผลประโยชน์อื่นของพนักงาน | 30,005 | 34,727 | 8,614 | 12,550 |
| ค่าใช้จ่ายทางการตลาด | 2,953 | 3,814 | - | 95 |
| ค่าเช่าจ่ายตามสัญญาเช่าดำเนินงานและบริการ | 4,595 | 4,634 | 2,242 | 2,236 |

**28. ค่าใช้จ่ายอื่น**

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ขาดทุนจากประมาณการหนี้สินระยะยาว | 6,838 | 6,838 | - | - |
| ขาดทุนจากการด้อยค่าของอุปกรณ์ | 2,300 | - | - | - |
| ตัดจำหน่ายสินทรัพย์ถาวร | - | 195 | - | 195 |
| อื่น ๆ | 144 | 109 | 144 | 52 |
| รวมค่าใช้จ่ายอื่น | 9,282 | 7,142 | 144 | 247 |

**29. ต้นทุนทางการเงิน**

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ดอกเบี้ยจ่าย: |  |  |  |  |
| เงินกู้ยืมธนาคาร | 83,460 | 109,520 | 83,445 | 109,417 |
| หุ้นกู้แปลงสภาพ | - | 9,178 | - | 9,178 |
| เงินกู้ยืมจากกิจการที่เกี่ยวข้องกัน | 173 | 169 | 400 | 3,021 |
| หนี้สินตามสัญญาเช่า | 247 | 328 | 165 | 193 |
| ดอกเบี้ยเงินเบิกเกินบัญชี | 333 | 382 | 333 | 382 |
| รวมดอกเบี้ยจ่าย | 84,213 | 119,577 | 84,343 | 122,191 |
| ค่าธรรมเนียมธนาคาร | 11,413 | 11,346 | 11,352 | 11,082 |
| รวมต้นทุนทางการเงิน | 95,626 | 130,923 | 95,695 | 133,273 |

**30. ภาษีเงินได้**

รายได้ภาษีเงินได้สำหรับปีสิ้นสุดวันที่ 31 ธันวาคม 2568 และ 2567 สรุปได้ดังนี้

|  |  |  |  |  |
| --- | --- | --- | --- | --- |
| (หน่วย: พันบาท) | | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **ภาษีเงินได้ปัจจุบัน** |  |  |  |  |
| ภาษีเงินได้นิติบุคคลสำหรับปี | 91 | 980 | - | - |
| **ภาษีเงินได้รอการตัดบัญชี** |  |  |  |  |
| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (936) | (2,150) | - | (1,218) |
| **รายได้ภาษีเงินได้ที่แสดงอยู่ในกำไรขาดทุน** | (845) | (1,170) | - | (1,218) |

จำนวนภาษีเงินได้ที่เกี่ยวข้องกับส่วนประกอบแต่ละส่วนของกำไรขาดทุนเบ็ดเสร็จอื่นสำหรับปีสิ้นสุดวันที่ 31 ธันวาคม 2568 และ 2567 สรุปได้ดังนี้

|  |  |  |  |  |
| --- | --- | --- | --- | --- |
| (หน่วย: พันบาท) | | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ภาษีเงินได้รอการตัดบัญชีที่เกี่ยวข้องกับผลขาดทุนจาก การวัดมูลค่าใหม่ของผลประโยชน์พนักงานที่กำหนดไว้ | (15) | (19) | (7) | (10) |
| **รายได้ภาษีเงินได้ที่รับรู้ในกำไรขาดทุนเบ็ดเสร็จอื่น** | (15) | (19) | (7) | (10) |

รายการกระทบยอดระหว่างกำไรทางบัญชีกับค่าใช้จ่ายภาษีเงินได้มีดังนี้

|  |  |  |  |  |
| --- | --- | --- | --- | --- |
| (หน่วย: พันบาท) | | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| กำไรทางบัญชีก่อนภาษีเงินได้นิติบุคคล | 60,660 | 4,997 | 61,564 | 3,820 |
|  |  |  |  |  |
| อัตราภาษีเงินได้นิติบุคคล | 15% และ 20% | 15% และ 20% | 20% | 20% |
| กำไรทางบัญชีก่อนภาษีเงินได้นิติบุคคลคูณอัตราภาษี | 12,230 | 1,409 | 12,313 | 764 |
| ส่วนแบ่งขาดทุนจากเงินลงทุนในบริษัทย่อย | - | - | 7,485 | 7,538 |
| ผลกระทบทางภาษีสำหรับ: |  |  |  |  |
| การใช้ผลประโยชน์ผลขาดทุนสะสมทางภาษี | (5,759) | (91,527) | (5,630) | (91,527) |
| ค่าใช้จ่ายที่ไม่ถือเป็นรายจ่ายทางภาษี | 1,431 | 2,274 | 54 | 617 |
| ค่าใช้จ่ายที่มีสิทธิหักได้เพิ่มขึ้น | (14,458) | (10,960) | (14,458) | (10,746) |
| ผลต่างทางบัญชีและภาษีจากกำไรจากการปิดบริษัทย่อย | - | 92,089 | - | 92,089 |
| รวม | (18,786) | (8,124) | (20,034) | (9,567) |
| สินทรัพย์ภาษีเงินได้รอการตัดบัญชีที่ไม่รับรู้ | 5,711 | 5,545 | 236 | 47 |
| รายได้ภาษีเงินได้ที่แสดงอยู่ในกำไรขาดทุน | (845) | (1,170) | - | (1,218) |

ส่วนประกอบของสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชี ประกอบด้วยรายการดังต่อไปนี้

|  |  |  |  |  |
| --- | --- | --- | --- | --- |
|  | (หน่วย: พันบาท) | | | |
|  | งบฐานะการเงิน | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **สินทรัพย์ภาษีเงินได้รอการตัดบัญชี** |  |  |  |  |
| ประมาณการหนี้สินไม่หมุนเวียนสำหรับผลประโยชน์พนักงาน | 599 | 545 | - | - |
| ขาดทุนทางภาษีที่ยังไม่ได้ใช้ | 18,364 | 18,364 | 18,364 | 18,364 |
| รวม | 18,963 | 18,909 | 18,364 | 18,364 |
| **หนี้สินภาษีเงินได้รอการตัดบัญชี** |  |  |  |  |
| ค่าตัดจำหน่ายสะสม - สินทรัพย์ไม่มีตัวตน | (1,289) | (2,185) | - | - |
| รวม | (1,289) | (2,185) | - | - |
| **ภาษีเงินได้รอการตัดบัญชี - สุทธิ** | 17,674 | 16,724 | 18,364 | 18,364 |

สินทรัพย์และหนี้สินภาษีเงินได้รอการตัดบัญชีแสดงยอดคงเหลือในงบฐานะการเงินดังนี้

|  |  |  |  |  |
| --- | --- | --- | --- | --- |
|  | (หน่วย: พันบาท) | | | |
|  | งบฐานะการเงิน | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| สินทรัพย์ภาษีเงินได้รอการตัดบัญชี | 17,674 | 16,724 | 18,364 | 18,364 |
| ภาษีเงินได้รอการตัดบัญชี - สุทธิ | 17,674 | 16,724 | 18,364 | 18,364 |

กลุ่มบริษัทมีสินทรัพย์ภาษีเงินได้รอการตัดบัญชี ณ วันที่ 31 ธันวาคม 2568 เป็นจำนวนเงิน 18 ล้านบาท (เฉพาะของบริษัทฯ: 18 ล้านบาท) (2567: 18 ล้านบาท (เฉพาะของบริษัทฯ: 18 ล้านบาท)) อันเกี่ยวเนื่องกับผลขาดทุนทางภาษีในอดีตที่จะสามารถใช้หักกับกำไรในอนาคตได้ในการคำนวณภาษี ถ้ากลุ่มบริษัทมีกำไรเพียงพอ

บริษัทฯได้ลงนามในสัญญาในธุรกิจที่อยู่ในความเชี่ยวชาญและประสบการณ์ของบริษัทฯ โดยบริษัทฯคาดว่าจะมีกำไรจากธุรกิจดังกล่าวเพียงพอที่จะใช้ผลขาดทุนทางภาษีที่ยกมาได้ ดังนั้นบริษัทฯจึงเชื่อว่าจะสามารถได้ประโยชน์จากสินทรัพย์ภาษีเงินได้รอการตัดบัญชีที่บันทึกไว้ ณ สถานการณ์ปัจจุบัน ถึงแม้ว่าบริษัทฯจะได้ทำการประเมินและประมาณการอย่างดีที่สุดแล้ว แต่อย่างไรก็ตามยังคงมีความไม่แน่นอนของสถานการณ์ที่อาจเปลี่ยนแปลงไปอยู่ ซึ่งเป็นเรื่องปกติของเหตุการณ์ในอนาคตที่ยังไม่เกิดขึ้น

ณ วันที่ 31 ธันวาคม 2568 กลุ่มบริษัทมีรายการผลแตกต่างชั่วคราวที่ใช้หักภาษีจำนวน 3,065 ล้านบาท และงบการเงินเฉพาะกิจการ 3,011 ล้านบาท (2567: 3,077 ล้านบาท และงบการเงินเฉพาะกิจการ 3,026 ล้านบาท) และขาดทุนทางภาษีที่ยังไม่ได้ใช้ที่จะหมดอายุในปี 2569 - 2573 จำนวน 866 ล้านบาท และงบการเงิน เฉพาะกิจการ: 712 ล้านบาท (2567: ขาดทุนทางภาษีที่ยังไม่ได้ใช้ที่จะหมดอายุในปี 2568 - 2572 จำนวน 1,197 ล้านบาท และงบการเงินเฉพาะกิจการ: 977 ล้านบาท) ที่กลุ่มบริษัทไม่ได้บันทึกสินทรัพย์ภาษีเงินได้รอการ ตัดบัญชี เนื่องจากกลุ่มบริษัทพิจารณาแล้วเห็นว่ากลุ่มบริษัทอาจไม่มีกำไรทางภาษีในอนาคตเพียงพอที่จะ นำผลแตกต่างชั่วคราวและขาดทุนทางภาษีที่ยังไม่ได้ใช้ข้างต้นมาใช้ประโยชน์ได้

**31. กำไรต่อหุ้นขั้นพื้นฐาน**

กำไรต่อหุ้นขั้นพื้นฐานคำนวณโดยหารกำไรสำหรับปีที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างปี

**32. ข้อมูลทางการเงินจำแนกตามส่วนงาน**

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทฯที่ผู้มีอำนาจตัดสินใจสูงสุด ด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับ ส่วนงานและประเมินผลการดำเนินงานของส่วนงาน

เพื่อวัตถุประสงค์ในการบริหารงาน กลุ่มบริษัทจัดโครงสร้างองค์กรเป็นหน่วยธุรกิจตามประเภทของผลิตภัณฑ์และบริการ กลุ่มบริษัทมีส่วนงานที่รายงานตามส่วนงานธุรกิจทั้งสิ้น 2 ส่วนงาน ดังนี้

1. ส่วนงาน Digital network

ให้บริการระบบและจำหน่ายอุปกรณ์ Digital Trunked Radio และจำหน่ายอุปกรณ์ระบบโสตทัศนูปกรณ์และระบบคอมพิวเตอร์แม่ข่ายและซอฟต์แวร์และเป็นผู้ให้บริการเสาสัญญาณโทรศัพท์เคลื่อนที่ (ประเภทไม่มีโครงข่ายโทรคมนาคมเป็นของตนเอง)

2. ส่วนงาน Digital content

2.1 ให้บริการข้อมูลในรูปแบบการให้บริการเสียง และการให้บริการในรูปแบบข้อความเสียง และภาพหรือมัลติมีเดีย และการให้บริการข้อมูล ข่าวสาร และสาระความบันเทิงผ่านโทรศัพท์เคลื่อนที่

2.2 พัฒนาและผลิตข้อมูล ข่าวสาร และสาระความบันเทิง (Content Provider) ผ่านสื่อประเภทต่าง ๆ

2.3 ผลิต รับจ้างผลิต รายการผ่านทางโทรทัศน์

2.4 ประกอบธุรกิจสื่อและให้บริการรายการสาระบันเทิงที่ผู้ชมหรือผู้ฟังสามารถเข้ามามีส่วนร่วมกับรายการได้ (Interactive Media)

2.5 ประกอบธุรกิจเว็บไซต์

2.6 ประกอบธุรกิจบันเทิง ผนวกการตลาดแนวใหม่

กลุ่มบริษัทไม่มีการรวมส่วนงานดำเนินงานเป็นส่วนงานที่รายงานข้างต้น

ผู้มีอำนาจตัดสินใจสูงสุดสอบทานผลการดำเนินงานของแต่ละหน่วยธุรกิจแยกจากกันเพื่อวัตถุประสงค์ ในการตัดสินใจเกี่ยวกับการจัดสรรทรัพยากรและการประเมินผลการปฏิบัติงาน บริษัทฯประเมินผล การปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานและสินทรัพย์รวม ซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานและสินทรัพย์รวมในงบการเงิน

การบันทึกบัญชีสำหรับรายการระหว่างส่วนงานที่รายงานใช้เกณฑ์ตามที่กล่าวไว้ในหมายเหตุประกอบ งบการเงินข้อ 6

ข้อมูลรายได้และกำไรและสินทรัพย์รวม/หนี้สินรวมของส่วนงานของกลุ่มบริษัทสำหรับปีสิ้นสุดวันที่ 31 ธันวาคม 2568 และ 2567 มีดังต่อไปนี้

(หน่วย: ล้านบาท)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | |  | | รายการปรับปรุงและ | |  | |
|  | Digital network | | Digital content | | ตัดรายการระหว่างกัน | | งบการเงินรวม | |
|  | 2568 | 2567 | 2568 | 2567 | 2568 | 2567 | 2568 | 2567 |
| รายได้จากการขายและบริการ |  |  |  |  |  |  |  |  |
| รายได้จากการขายและบริการภายนอก | 405 | 431 | 95 | 82 | - | - | 500 | 513 |
| รายได้จากการขายและบริการระหว่างกิจการที่เกี่ยวข้องกัน | 35 | 131 | 4 | 10 | - | (6) | 39 | 135 |
| รวมรายได้จากการขายและบริการ | 440 | 562 | 99 | 92 | - | (6) | 539 | 648 |
| ต้นทุนขายและบริการ | 256 | 393 | 64 | 62 | 5 | (2) | 325 | 453 |
| กำไรขั้นต้น | 184 | 169 | 35 | 30 | (5) | (4) | 214 | 195 |
| รายได้และค่าใช้จ่ายที่ไม่ได้ปันส่วน |  |  |  |  |  |  |  |  |
| รายได้อื่น |  |  |  |  |  |  | 4 | 6 |
| ค่าใช้จ่ายในการขายและจัดจำหน่าย |  |  |  |  |  |  | (8) | (9) |
| ค่าใช้จ่ายในการบริหาร |  |  |  |  |  |  | (44) | (52) |
| ค่าใช้จ่ายอื่น |  |  |  |  |  |  | (9) | (7) |
| รายได้ทางการเงิน |  |  |  |  |  |  | 1 | 3 |
| ต้นทุนทางการเงิน |  |  |  |  |  |  | (96) | (131) |
| ขาดทุนจากการด้อยค่าสินทรัพย์ทางการเงิน |  |  |  |  |  |  | (1) | - |
| รายได้ภาษีเงินได้ |  |  |  |  |  |  | 1 | 1 |
| ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย |  |  |  |  |  |  | - | (1) |
| กำไรสำหรับปี |  |  |  |  |  |  | 62 | 5 |

(หน่วย: ล้านบาท)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | |  | | รายการปรับปรุงและ | |  | |
|  | Digital network | | Digital content | | ตัดรายการระหว่างกัน | | งบการเงินรวม | |
|  | 2568 | 2567 | 2568 | 2567 | 2568 | 2567 | 2568 | 2567 |
| **สินทรัพย์** |  |  |  |  |  |  |  |  |
| ลูกหนี้การค้า - สุทธิ | 276 | 178 | 16 | 11 | (2) | (2) | 290 | 187 |
| สินค้าคงเหลือ - สุทธิ | 86 | 89 | - | - | - | - | 86 | 89 |
| อุปกรณ์ - สุทธิ | 1,992 | 2,161 | 1 | - | - | - | 1,993 | 2,161 |
| สินทรัพย์ภาษีเงินได้รอการตัดบัญชี | 18 | 18 | 1 | 1 | (1) | (2) | 18 | 17 |
| อื่น ๆ | 534 | 722 | 74 | 77 | (48) | (60) | 560 | 739 |
| สินทรัพย์รวมของส่วนงาน | 2,906 | 3,168 | 92 | 89 | (51) | (64) | 2,947 | 3,193 |
| หนี้สินรวมของส่วนงาน | 2,952 | 3,244 | 78 | 73 | (451) | (431) | 2,579 | 2,886 |
|  |  |  |  |  |  |  |  |  |
| การเพิ่มขึ้น(ลดลง)ของสินทรัพย์ไม่หมุนเวียนที่ไม่รวมเครื่องมือทางการเงินและ สินทรัพย์ภาษีเงินได้รอการตัดบัญชี | (180) | (121) | 2 | (1) | (5) | (4) | (183) | (126) |

|  |  |  |  |  |
| --- | --- | --- | --- | --- |
|  | (หน่วย: ล้านบาท) | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **รายได้จากสัญญาที่ทำกับลูกค้า** |  |  |  |  |
| รายได้จากการขาย | 61 | 178 | 52 | 174 |
| รายได้จากการบริการ | 469 | 468 | 373 | 374 |
| รายได้จากงานตามสัญญา | 9 | 2 | 9 | 2 |
| รวม | 539 | 648 | 434 | 550 |
| **จังหวะในการรับรู้รายได้:** |  |  |  |  |
| รับรู้รายได้ ณ เวลาใดเวลาหนึ่ง | 61 | 178 | 52 | 174 |
| รับรู้รายได้ตลอดช่วงเวลาหนึ่ง | 478 | 470 | 382 | 376 |
| รวมรายได้จากสัญญาที่ทำกับลูกค้า | 539 | 648 | 434 | 550 |

**ข้อมูลเกี่ยวกับเขตภูมิศาสตร์**

กลุ่มบริษัทดำเนินธุรกิจในเขตภูมิศาสตร์เดียว คือ ประเทศไทย ดังนั้น รายได้และสินทรัพย์ที่แสดงอยู่ใน งบการเงิน ซึ่งถือเป็นการรายงานตามเขตภูมิศาสตร์แล้ว

**ข้อมูลเกี่ยวกับลูกค้ารายใหญ่**

ในปี 2568 กลุ่มบริษัทมีรายได้จากลูกค้ารายใหญ่จำนวน 2 ราย เป็นจำนวนเงินประมาณ 385 ล้านบาท และ 26 ล้านบาท ซึ่งมาจากการบริการและการจำหน่ายสินค้า (2567: กลุ่มบริษัทมีรายได้จากลูกค้ารายใหญ่จำนวน 2 ราย เป็นจำนวนเงินประมาณ 381 ล้านบาท และ 45 ล้านบาท ซึ่งมาจากการบริการและการจำหน่ายสินค้า)

**33. กองทุนสำรองเลี้ยงชีพ**

บริษัทฯ บริษัทย่อยและพนักงานได้ร่วมกันจัดตั้งกองทุนสำรองเลี้ยงชีพขึ้นตามพระราชบัญญัติกองทุนสำรองเลี้ยงชีพ พ.ศ. 2530 โดยกลุ่มบริษัทจะจ่ายสมทบเข้ากองทุนเป็นรายเดือนในอัตราร้อยละ 3 - 10 ของเงินเดือน ส่วนพนักงานจะจ่ายสะสมเข้ากองทุนเป็นรายเดือนในอัตราร้อยละ 3 - 15 ของเงินเดือน กองทุนสำรองเลี้ยงชีพนี้บริหารโดยธนาคารกรุงเทพ จำกัด (มหาชน) และจะจ่ายให้แก่พนักงานเมื่อพนักงานนั้นออกจากงานตามระเบียบว่าด้วยกองทุนของกลุ่มบริษัท ในระหว่างปี 2568 กลุ่มบริษัทรับรู้เงินสมทบดังกล่าวเป็นค่าใช้จ่ายจำนวนเงิน 1 ล้านบาท (งบการเงินเฉพาะกิจการ: 0.4 ล้านบาท) (2567: 1 ล้านบาท งบการเงินเฉพาะกิจการ: 1 ล้านบาท)

**34. ภาระผูกพันและหนี้สินที่อาจเกิดขึ้น**

กลุ่มบริษัทมีภาระผูกพันและหนี้สินที่อาจเกิดขึ้น นอกเหนือจากที่เปิดเผยในหมายเหตุประกอบงบการเงินอื่นดังนี้

**34.1 ภาระผูกพันเกี่ยวกับสัญญาเช่าและสัญญาบริการ**

ณ วันที่ 31 ธันวาคม 2568 และ 2567 กลุ่มบริษัทมีค่าเช่าจ่ายในอนาคตทั้งสิ้นภายใต้สัญญาเช่าระยะสั้น สัญญาเช่าซึ่งสินทรัพย์อ้างอิงมูลค่าต่ำ และสัญญาบริการ ดังนี้

(หน่วย: ล้านบาท)

|  |  |  |  |  |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ภายใน 1 ปี | 12 | 6 | 5 | 2 |
| มากกว่า 1 ปี แต่ไม่เกิน 3 ปี | - | 2 | - | 1 |
| รวม | 12 | 8 | 5 | 3 |

**34.2 การค้ำประกัน**

**34.2.1 หนังสือค้ำประกันธนาคาร**

ณ วันที่ 31 ธันวาคม 2568 และ 2567 กลุ่มบริษัทมีหนังสือค้ำประกันซึ่งออกโดยธนาคารในนามกลุ่มบริษัท ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจของกลุ่มบริษัท ซึ่งมีรายละเอียดดังนี้

(หน่วย: ล้านบาท)

|  |  |  |  |  |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ประกันการปฏิบัติงานตามสัญญา | 393.49 | 402.49 | 393.49 | 393.49 |

**34.2.2 การค้ำประกันระหว่างกิจการที่เกี่ยวข้องกัน**

บริษัทฯมีภาระการค้ำประกันวงเงินสินเชื่อของบริษัทย่อยแก่ธนาคารพาณิชย์มีรายละเอียดดังนี้

(หน่วย: ล้านบาท)

|  |  |  |
| --- | --- | --- |
|  | วงเงินค้ำประกัน | |
|  | 2568 | 2567 |
| บริษัท ไอ-สปอร์ต จำกัด | - | 0.5 |

การค้ำประกันนี้มีผลผูกพันต่อบริษัทฯนานเท่าที่ภาระหนี้สินยังไม่ได้ชำระโดยบริษัทย่อย

**34.3 ภาระผูกพันเกี่ยวกับส่วนของเงินลงทุนที่ยังไม่เรียกชำระ**

ณ วันที่ 31 ธันวาคม 2568 บริษัทฯมีภาระผูกพันเกี่ยวกับส่วนของเงินลงทุนที่ยังไม่เรียกชำระในบริษัทย่อยในประเทศเป็นจำนวนเงินประมาณ 3 ล้านบาท (2567: 3 ล้านบาท)

**34.4 ภาระผูกพันเกี่ยวกับสัญญาต่าง ๆ**

34.4.1 กลุ่มบริษัทได้ทำสัญญาบริการกับบริษัทต่าง ๆ เป็นระยะเวลาตั้งแต่ 1 ถึง 3 ปีโดยกลุ่มบริษัทต้องชำระค่าบริการเป็นรายเดือนตามอัตราที่ระบุในสัญญา

34.4.2 เมื่อวันที่ 10 มีนาคม 2560 บริษัทฯได้เข้าทำสัญญาธุรกิจค้าร่วมชื่อ เอสไอเอสซี คอนซอร์เตียมกับบริษัท สามารถคอมมิวนิเคชั่น เซอร์วิส จำกัด เพื่อเข้าทำสัญญาเป็นพันธมิตรบริการ Digital Trunked Radio System กับบริษัท กสท โทรคมนาคม จำกัด (มหาชน) (ปัจจุบัน บริษัท กสท โทรคมนาคม จำกัด (มหาชน) ได้ควบรวมกิจการกับบริษัท ทีโอที จำกัด (มหาชน) เป็นบริษัท โทรคมนาคมแห่งชาติ จำกัด (มหาชน)) โดยบริษัทฯได้รับแต่งตั้งให้เป็นผู้นำกลุ่มของเอสไอเอสซี คอนซอร์เตียม ซึ่งเป็นผู้มีอำนาจทำการแทนและผูกพันในนามของเอสไอเอสซี คอนซอร์เตียม โดยสัญญามีผลบังคับนับแต่วันที่ลงนามในสัญญาฉบับนี้และจะสิ้นสุดลง เมื่อเอสไอเอสซี คอนซอร์เตียม ได้ปฏิบัติหน้าที่ตามสัญญาพันธมิตรกับบริษัท กสท โทรคมนาคม จำกัด (มหาชน) ครบถ้วนแล้ว ทั้งนี้บริษัทฯผูกพันที่จะต้องปฏิบัติตามข้อกำหนดต่าง ๆ และชำระค่าใช้จ่ายของโครงการตามที่ระบุไว้ในสัญญาระหว่างกัน

ต่อมาเมื่อวันที่ 24 สิงหาคม 2560 เอสไอเอสซี คอนซอร์เตียม ได้เข้าทำสัญญาความร่วมมือพันธมิตรธุรกิจ กับบริษัท กสท โทรคมนาคม จำกัด (มหาชน) (ปัจจุบัน บริษัท กสท โทรคมนาคม จำกัด (มหาชน) ได้ควบรวมกิจการกับบริษัท ทีโอที จำกัด (มหาชน) เป็นบริษัท โทรคมนาคมแห่งชาติ จำกัด (มหาชน)) เพื่อขยายขีดความสามารถในการให้บริการวิทยุคมนาคมระบบดิจิตอล (Digital Trunked Radio System หรือ DTRS) โดยสัญญาจะสิ้นสุดวันที่ 31 กรกฎาคม 2568 ต่อมาเมื่อวันที่ 27 กันยายน 2567 บริษัท โทรคมนาคมแห่งชาติ จำกัด (มหาชน) แจ้งผลการพิจารณาการต่ออายุให้บริการวิทยุคมนาคมระบบดิจิตอลจากสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)โดยต่ออายุออกไปเป็นระยะเวลา 15 ปี นับจากวันที่สิ้นสุดอายุการอนุญาตเดิม

เมื่อวันที่ 2 ตุลาคม 2560 บริษัทฯได้เข้าทำสัญญากับบริษัท กสท โทรคมนาคม จำกัด (มหาชน) เป็นระยะเวลาสามปี โดยจะมีการต่ออายุออกไปอีกครั้งละ 1 ปี จนกว่าฝ่ายใดฝ่ายหนึ่งจะแจ้งยกเลิกสัญญาเป็นหนังสือแก่คู่สัญญาอีกฝ่ายหนึ่งก่อนวันสิ้นอายุสัญญา เพื่อการให้บริการขายต่อบริการวิทยุคมนาคมเฉพาะกิจระบบ Trunked Radio แก่ผู้ใช้บริการปลายทาง ภายใต้เงื่อนไขในสัญญาบริษัทฯมีภาระผูกพันในการชำระค่าตอบแทนการขายส่งบริการขั้นต่ำตามที่ระบุในสัญญา

34.4.3 ณ วันที่ 31 ธันวาคม 2568 บริษัทฯมีภาระผูกพันต่อบริษัทแห่งหนึ่งจำนวนเงินประมาณ 18 ล้านเหรียญสหรัฐอเมริกาหรือเทียบเท่า 556 ล้านบาท และจำนวนเงินประมาณ 34 ล้านบาท (2567: 18 ล้านเหรียญสหรัฐอเมริกาหรือเทียบเท่า 601 ล้านบาท และจำนวนเงินประมาณ 42 ล้านบาท) ที่เกี่ยวกับการซื้อสินค้าสำหรับการให้บริการวิทยุคมนาคมระบบดิจิตอล (Digital Trunked Radio System หรือ DTRS)

**34.5 ภาระผูกพันเกี่ยวกับรายจ่ายฝ่ายทุน**

ณ วันที่ 31 ธันวาคม 2568 บริษัทฯมีภาระผูกพันรายจ่ายฝ่ายทุนจำนวนเงินประมาณ 31 ล้านบาท (2567: 31 ล้านบาท) ที่เกี่ยวข้องกับการสั่งซื้ออุปกรณ์สำหรับการให้บริการวิทยุคมนาคมระบบดิจิตอล (Digital Trunked Radio System หรือ DTRS)

ณ วันที่ 31 ธันวาคม 2568 บริษัท ไทยเบสสเตชั่น จำกัด ซึ่งเป็นบริษัทย่อยมีภาระผูกพันรายจ่ายฝ่ายทุนจำนวนเงินประมาณ 90 ล้านบาท (2567: 90 ล้านบาท) ที่เกี่ยวข้องกับการสั่งซื้ออุปกรณ์และติดตั้งสำหรับการบริการจัดการเสาโทรคมนาคมในโครงการ Tower-Co

**34.6 คดีความและการฟ้องร้อง**

วันที่ 27 พฤศจิกายน 2552 บริษัทฯได้ทำบันทึกความเข้าใจโครงการทดลองการให้บริการเครือข่ายโทรศัพท์เคลื่อนที่ 3G กับ บริษัท ทีโอที จำกัด (มหาชน) ต่อมาเมื่อวันที่ 29 มีนาคม 2554 บริษัทฯได้ทำสัญญาโอนสิทธิและหน้าที่ตามบันทึกความเข้าใจโครงการทดลองการให้บริการเครือข่ายโทรศัพท์เคลื่อนที่ 3G ให้กับ บริษัท ไอ-โมบาย พลัส จำกัด ซึ่งเป็นบริษัทย่อย

เมื่อวันที่ 22 กุมภาพันธ์ 2560 บริษัท ทีโอที จำกัด (มหาชน) (ปัจจุบันได้ควบรวมกิจการกับบริษัท กสท โทรคมนาคม จำกัด (มหาชน) เป็นบริษัท โทรคมนาคมแห่งชาติ จำกัด (มหาชน)) ได้มีหนังสือถึงสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เพื่อแจ้งให้ กสทช. ทราบล่วงหน้าก่อนแจ้งให้บริษัท ไอ-โมบาย พลัส จำกัด ซึ่งเป็นบริษัทย่อยทราบถึงการยกเลิก ความร่วมมือตามบันทึกความเข้าใจโครงการทดลองการให้บริการเครือข่ายโทรศัพท์เคลื่อนที่ 3G ต่อมา เมื่อวันที่ 1 มีนาคม 2560 บริษัทย่อยได้ยื่นหนังสือแจ้งขอยุติการให้บริการโทรศัพท์เคลื่อนที่ i-mobile 3GX ต่อบริษัท ทีโอที จำกัด (มหาชน) และ กสทช. เนื่องจากระบบสัญญาณโทรศัพท์เคลื่อนที่ 3GX ของบริษัท ทีโอที จำกัด (มหาชน) เกิดการขัดข้องบ่อยครั้ง และบริษัท ทีโอที จำกัด (มหาชน) ไม่สามารถแก้ไขปัญหา ได้อย่างถาวร ประกอบกับบริษัท ทีโอที จำกัด (มหาชน) ไม่ได้ขยายสถานีฐานตามแผนธุรกิจเพื่อให้มีพื้นที่ให้บริการได้ครอบคลุมทั่วประเทศ ต่อมาเมื่อวันที่ 22 มิถุนายน 2560 สำนักงาน กสทช. ได้มีหนังสือถึงบริษัทย่อยเพื่อแจ้งให้ทราบถึงความเห็นชอบให้ใบอนุญาตประกอบกิจการโทรคมนาคมแบบที่หนึ่งสิ้นสุดลง รวมทั้งเห็นชอบแผนการดำเนินการเยียวยาผู้ใช้บริการโทรศัพท์เคลื่อนที่ i-mobile 3GX ต่อมาบริษัทย่อยได้มีหนังสือถึง กสทช. เพื่อแจ้งยุติการให้บริการอย่างถาวรดังกล่าวในวันที่ 18 กรกฎาคม 2560 ซึ่งได้ตกลงร่วมกันกับบริษัท ทีโอที จำกัด (มหาชน) เรียบร้อยแล้ว

ต่อมาบริษัทย่อยได้รับแจ้งจากบริษัท ทีโอที จำกัด (มหาชน) เรียกร้องให้จ่ายค่าระบบลงทะเบียนผู้ใช้ ภายในพื้นที่ (Home Location Register, HLR) เป็นจำนวนเงิน 19 ล้านบาท อย่างไรก็ตามผู้บริหารและ ฝ่ายกฎหมายของบริษัทย่อยมีความเห็นว่าบริษัทย่อยไม่มีภาระที่จะต้องจ่ายชำระเงินค่าระบบดังกล่าว เนื่องจากการจัดเก็บข้อมูลบนระบบดังกล่าวของบริษัทย่อยมีจำนวนต่ำกว่าโควต้าในเงื่อนไขที่ระบุไว้ในสัญญาให้จ่ายชำระ และบริษัทย่อยได้ยื่นฟ้องเรียกร้องค่าเสียหายจากบริษัท ทีโอที จำกัด (มหาชน) ต่อศาลแพ่งตั้งแต่เดือนตุลาคม 2561 ซึ่งมีทุนทรัพย์จำนวน 1,941 ล้านบาท ต่อมาเมื่อวันที่ 9 มีนาคม 2566 ศาลชั้นต้น ได้มีคำพิพากษาให้บริษัท ทีโอที จำกัด (มหาชน) (ปัจจุบันเป็นบริษัท โทรคมนาคมแห่งชาติ จำกัด (มหาชน)) ชำระเงินให้แก่บริษัทย่อยเป็นจำนวนเงิน 748 ล้านบาท พร้อมดอกเบี้ยร้อยละ 7.5 ต่อปี ของเงินต้นดังกล่าว นับถัดจากวันฟ้อง (ฟ้องวันที่ 4 ตุลาคม 2561) จนถึงวันที่ 10 เมษายน 2564 และอัตราร้อยละ 5 ต่อปี ซึ่งเป็นอัตราตามประมวลกฎหมายแพ่งและพาณิชย์นับตั้งแต่วันที่ 11 เมษายน 2564 เป็นต้นไปจนกว่าจะชำระเสร็จแก่บริษัทย่อย โดยเมื่อวันที่ 5 กันยายน 2566 บริษัทย่อยได้ยื่นอุทธรณ์คำพิพากษาของศาลชั้นต้น โดยขอให้ศาลอุทธรณ์พิจารณาพิพากษาให้จำเลยชดใช้ค่าเสียหายเพิ่มอีกจำนวน 812 ล้านบาท ปัจจุบันคดีอยู่ในระหว่างการพิจารณาของศาลอุทธรณ์

นอกจากนี้ บริษัท ทีโอที จำกัด (มหาชน) ได้มีหนังสือแจ้งให้บริษัทย่อยชำระค่าบริการที่ค้างชำระรวมเป็นเงิน 137 ล้านบาท (รวมค่าระบบลงทะเบียนผู้ใช้ภายในพื้นที่ดังกล่าวข้างต้น) บริษัทย่อยได้ส่งหนังสือ ขอหักกลบลบหนี้ โดยขอนำเอาค่า Bulk หรือค่า Package ที่บริษัทย่อยซื้อมาจากบริษัท ทีโอที จำกัด (มหาชน) แต่ยังคงเหลือมูลค่าที่ไม่ได้ใช้เป็นเงินจำนวน 70 ล้านบาท ไปขอหักกลบลบหนี้ค่าบริการที่ บริษัท ทีโอที จำกัด (มหาชน) เรียกร้องมาดังกล่าว

       ต่อมาในระหว่างปี 2563 บริษัท ทีโอที จำกัด (มหาชน) ได้ยื่นฟ้องบริษัทฯและบริษัทย่อยต่อศาลปกครองกลางในข้อหาผิดสัญญาทางปกครอง ทุนทรัพย์ 212 ล้านบาท (รวมดอกเบี้ย) ซึ่งศาลปกครองกลางมีคำสั่ง ไม่รับคำฟ้องเฉพาะส่วนที่ขอให้ใช้เงินค่าจัดทำและจัดเก็บข้อมูลในระบบลงทะเบียนผู้ใช้ภายในพื้นที่ (Home Location Register, HLR) ตั้งแต่ เมษายน 2554 - ตุลาคม 2557 พร้อมดอกเบี้ยและภาษีมูลค่าเพิ่มของค่าบริการค้างชำระ ต่อมาในระหว่างปี 2564 ศาลปกครองสูงสุดได้มีคำสั่งกลับคำสั่งศาลปกครองกลาง ให้รับฟ้องในส่วนที่ศาลปกครองกลางไม่รับฟ้องไว้พิจารณาต่อไป โดยเมื่อวันที่ 30 เมษายน 2564 บริษัทฯและบริษัทย่อยได้ยื่นคำให้การแก้คำฟ้องต่อศาลปกครองกลางแล้ว

ในระหว่างการพิจารณาคดีของศาลปกครองดังกล่าว เมื่อวันที่ 21 ตุลาคม 2563 บริษัทฯและบริษัทย่อยได้ยื่นคำร้องโต้แย้งเขตอำนาจศาล และขอให้วินิจฉัยชี้ขาดอำนาจหน้าที่ระหว่างศาล ตาม พ.ร.บ.ว่าด้วยการ ชี้ขาดอำนาจหน้าที่ระหว่างศาล ซึ่งต่อมาเมื่อวันที่ 27 พฤษภาคม 2564 คณะกรรมการวินิจฉัยชี้ขาดอำนาจหน้าที่ระหว่างศาลได้มีคำวินิจฉัยชี้ขาดอำนาจหน้าที่ระหว่างศาลว่าคดีดังกล่าวอยู่ในอำนาจพิจารณาของศาลยุติธรรม ไม่ใช่ศาลปกครอง ต่อมาเมื่อวันที่ 12 พฤศจิกายน 2564 ศาลปกครองได้มีหนังสือแจ้งคำสั่งให้โอนคดีไปศาลแพ่ง และเมื่อวันที่ 12 มกราคม 2565 ศาลแพ่งได้มีหมายนัดแจ้งมายังบริษัทย่อยว่าได้รับโอนคดีมาจากศาลปกครอง และเมื่อวันที่ 14 ธันวาคม 2566 ศาลแพ่งพิพากษาให้บริษัทฯและบริษัทย่อยร่วมกันชำระเงินจำนวน 137 ล้านบาท พร้อมดอกเบี้ยร้อยละ 5 ต่อปี นับตั้งแต่วันที่ 20 ธันวาคม 2560 เป็นต้นไป จนกว่าจะชำระเสร็จแก่บริษัท ทีโอที จำกัด (มหาชน) (ปัจจุบันเป็นบริษัท โทรคมนาคมแห่งชาติ จำกัด (มหาชน)) ซึ่ง ณ วันที่ 31 ธันวาคม 2568 บริษัทย่อยได้บันทึกหนี้สินตามคำพิพากษาของศาลชั้นต้น (ในบัญชีประมาณการหนี้สินและเจ้าหนี้หมุนเวียนอื่น) ไว้ครบถ้วนแล้ว ทั้งนี้ เมื่อวันที่ 5 มิถุนายน 2567 บริษัทย่อยได้ยื่นอุทธรณ์คำพิพากษาของศาลชั้นต้น โดยขอให้ศาลอุทธรณ์พิจารณาพิพากษายกคำฟ้องของบริษัท โทรคมนาคมแห่งชาติ จำกัด (มหาชน) โดยพิจารณาข้อเท็จจริงเกี่ยวกับหนังสือขอหักกลบลบหนี้ที่ บริษัทย่อยส่งให้บริษัท ทีโอที จำกัด (มหาชน) (ปัจจุบันเป็นบริษัท โทรคมนาคมแห่งชาติ จำกัด (มหาชน)) ต่อมาเมื่อวันที่ 6 มิถุนายน 2567 บริษัท โทรคมนาคมแห่งชาติ จำกัด (มหาชน) ได้ยื่นอุทธรณ์คำพิพากษาของศาลชั้นต้น โดยขอให้ศาลอุทธรณ์พิจารณาพิพากษาแก้ไขอัตราดอกเบี้ยผิดนัดจากร้อยละ 5 ต่อปี เป็นร้อยละ 1.25 ต่อเดือน ปัจจุบันคดีอยู่ในระหว่างการพิจารณาของศาลอุทธรณ์

       ที่ปรึกษากฎหมายของกลุ่มบริษัทมีความเห็นว่าบริษัท ทีโอที จำกัด (มหาชน) เป็นฝ่ายผิดสัญญา เป็นเหตุให้บริษัทฯและบริษัทย่อยได้รับความเสียหายทางธุรกิจจำนวนมาก โดยในคดีที่บริษัทย่อยได้ยื่นฟ้องต่อ ศาลแพ่งข้างต้น ศาลแพ่งก็ได้พิพากษาให้บริษัทย่อยเป็นฝ่ายชนะคดี ซึ่งเมื่อคดีถึงที่สุดแล้ว บริษัทย่อย จะยังคงเป็นฝ่ายชนะคดี ผู้บริหารของกลุ่มบริษัทจึงยังคงเชื่อมั่นว่ากลุ่มบริษัทจะไม่ได้รับผลเสียหาย ที่มีสาระสำคัญเกี่ยวกับข้อพิพาททั้งสองดังกล่าว อย่างไรก็ตาม ณ ปัจจุบันผลของข้อพิพาททั้งสองคดี ยังไม่ถึงที่สุดและขึ้นอยู่กับกระบวนการยุติธรรมในอนาคต

ในการนี้บริษัทย่อยได้บันทึกหนี้สินดังกล่าวข้างต้น เพื่อเป็นไปตามมาตรฐานการบัญชีตามหลักความระมัดระวัง ซึ่งไม่กระทบถึงรูปคดีและไม่ถือเป็นการสละสิทธิตามกฎหมาย อีกทั้งการบันทึกหนี้สินไว้นี้ ไม่ได้หมายความว่าบริษัทฯและบริษัทย่อยจะไม่ใช้สิทธิต่อสู้ตามกระบวนการยุติธรรมทางกฎหมายต่อไป เนื่องจากบริษัทฯและบริษัทย่อยยังคงเชื่อมั่นในจุดยืนทางกฎหมายและมีความตั้งใจที่จะต่อสู้ตามกระบวนการยุติธรรมจนถึงที่สุด

**35. เครื่องมือทางการเงิน**

**35.1 วัตถุประสงค์และนโยบายการบริหารความเสี่ยงทางการเงิน**

เครื่องมือทางการเงินที่สำคัญของกลุ่มบริษัท ประกอบด้วย เงินสดและรายการเทียบเท่าเงินสด ลูกหนี้การค้า เงินให้กู้ยืม เงินลงทุน เงินกู้ยืมระยะสั้น และเงินกู้ยืมระยะยาว กลุ่มบริษัทมีความเสี่ยงทางการเงินที่เกี่ยวข้องกับเครื่องมือทางการเงินดังกล่าว และมีนโยบายการบริหารความเสี่ยง ดังนี้

**ความเสี่ยงด้านเครดิต**

กลุ่มบริษัทมีความเสี่ยงด้านเครดิตที่เกี่ยวเนื่องกับ ลูกหนี้การค้า เงินให้กู้ยืม เงินฝากกับธนาคารและสถาบันการเงิน และเครื่องมือทางการเงินอื่น ๆ โดยจำนวนเงินสูงสุดที่กลุ่มบริษัทอาจต้องสูญเสียจากการให้สินเชื่อคือมูลค่าตามบัญชีที่แสดงอยู่ในงบฐานะการเงิน

***ลูกหนี้การค้า***

กลุ่มบริษัทบริหารความเสี่ยงโดยใช้นโยบายและขั้นตอนในการควบคุมการให้สินเชื่ออย่างเหมาะสม จึงไม่คาดว่าจะเกิดผลขาดทุนทางการเงินที่มีสาระสำคัญ นอกจากนี้ กลุ่มบริษัทมีการติดตามยอดคงค้างของลูกหนี้การค้าอย่างสม่ำเสมอ อีกทั้งการให้สินเชื่อของกลุ่มบริษัทไม่มีการกระจุกตัว เนื่องจากกลุ่มบริษัทมีฐานลูกค้าที่หลากหลายและจำนวนมากราย

กลุ่มบริษัทพิจารณาการด้อยค่าทุกวันสิ้นรอบระยะเวลารายงาน อัตราการตั้งสำรองของผลขาดทุนด้านเครดิตที่คาดว่าจะเกิดขึ้นคำนวณโดยพิจารณาจากอายุหนี้คงค้างนับจากวันที่ถึงกำหนดชำระสำหรับกลุ่มลูกค้าที่มีรูปแบบของความเสี่ยงด้านเครดิตที่คล้ายคลึงกัน การคำนวณผลขาดทุนจากการด้อยค่าด้านเครดิตที่คาดว่าจะเกิดขึ้นคำนึงถึงข้อมูลที่มีความสมเหตุสมผลและสามารถสนับสนุนได้ที่มีอยู่ ณ วันที่รายงานเกี่ยวกับเหตุการณ์ในอดีต สภาพการณ์ปัจจุบันและการคาดการณ์สภาวะเศรษฐกิจในอนาคต โดยทั่วไป กลุ่มบริษัทจะตัดจำหน่ายลูกหนี้การค้าออกจากบัญชีตามนโนบายของกลุ่มบริษัท โดยพิจารณาตามความเหมาะสม

**ความเสี่ยงด้านตลาด**

กลุ่มบริษัทมีความเสี่ยงด้านตลาด ได้แก่ ความเสี่ยงจากอัตราดอกเบี้ย

***ความเสี่ยงจากอัตราดอกเบี้ย***

กลุ่มบริษัทมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงิน เงินกู้ยืมระยะสั้นและระยะยาวที่มีดอกเบี้ย สินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาดหรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน

สินทรัพย์และหนี้สินทางการเงินที่สำคัญสามารถจัดตามประเภทอัตราดอกเบี้ย และสำหรับสินทรัพย์และหนี้สินทางการเงินที่มีอัตราดอกเบี้ยคงที่สามารถแยกตามวันที่ครบกำหนดได้ดังนี้

(หน่วย: ล้านบาท)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | |
|  | อัตราดอกเบี้ยคงที่ | | อัตราดอกเบี้ยปรับขึ้นลง | | | | |  |
|  | ภายใน 1 ปี | | ตามราคาตลาด | | ไม่มีอัตราดอกเบี้ย | | รวม | | | |
|  | 2568 | 2567 | 2568 | 2567 | 2568 | 2567 | 2568 | | | 2567 |
| **สินทรัพย์ทางการเงิน** |  |  |  |  |  |  |  | | |  |
| เงินสดและรายการเทียบเท่าเงินสด | - | - | 145 | 108 | - | - | 145 | | | 108 |
| ลูกหนี้การค้าและลูกหนี้หมุนเวียนอื่น | - | - | - | - | 291 | 188 | 291 | | | 188 |
| เงินฝากธนาคารที่มีภาระค้ำประกัน | 103 | 103 | - | - | - | - | 103 | | | 103 |
| สินทรัพย์ทางการเงินไม่หมุนเวียนอื่น | - | - | - | - | 5 | 3 | 5 | | | 3 |
|  | 103 | 103 | 145 | 108 | 296 | 191 | 544 | | | 402 |
| **หนี้สินทางการเงิน** |  |  |  |  |  |  |  | | |  |
| เงินเบิกเกินบัญชีธนาคาร | - | - | 27 | 34 | - | - | 27 | | | 34 |
| เงินกู้ยืมระยะสั้นจากธนาคาร | - | 1 | - | - | - | - | - | | | 1 |
| เจ้าหนี้การค้าและเจ้าหนี้หมุนเวียนอื่น | - | - | - | - | 957 | 1,022 | 957 | | | 1,022 |
| เงินกู้ยืมระยะสั้นจากกิจการที่ไม่เกี่ยวข้องกัน | - | - | 10 | 10 | - | - | 10 | | | 10 |
| เงินกู้ยืมระยะยาวจากสถาบันการเงิน | - | - | 1,333 | 1,566 | - | - | 1,333 | | | 1,566 |
|  | - | 1 | 1,370 | 1,610 | 957 | 1,022 | 2,327 | | | 2,633 |

อัตราดอกเบี้ยที่แท้จริงของสินทรัพย์และหนี้สินทางการเงินได้แยกแสดงอยู่ในหมายเหตุประกอบงบการเงินที่เกี่ยวข้อง

(หน่วย: ล้านบาท)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | งบการเงินเฉพาะกิจการ | | | | | | | | | | |
|  | อัตราดอกเบี้ยคงที่ | | อัตราดอกเบี้ยปรับขึ้นลง | | | |  | |  | | | |
|  | ภายใน 1 ปี | | ตามราคาตลาด | | ไม่มีอัตราดอกเบี้ย | | | รวม | | |
|  | 2568 | 2567 | 2568 | 2567 | 2568 | 2567 | | 2568 | | 2567 |
| **สินทรัพย์ทางการเงิน** |  |  |  |  |  |  | |  | |  |
| เงินสดและรายการเทียบเท่าเงินสด | - | - | 118 | 85 | - | - | | 118 | | 85 |
| ลูกหนี้การค้าและลูกหนี้หมุนเวียนอื่น | - | - | - | - | 312 | 212 | | 312 | | 212 |
| เงินให้กู้ยืมระยะสั้น | - | - | - | 6 | - | - | | - | | 6 |
| เงินฝากธนาคารที่มีภาระค้ำประกัน | 103 | 103 | - | - | - | - | | 103 | | 103 |
| สินทรัพย์ทางการเงินไม่หมุนเวียนอื่น | - | - | - | - | 5 | 2 | | 5 | | 2 |
|  | 103 | 103 | 118 | 91 | 317 | 214 | | 538 | | 408 |
| **หนี้สินทางการเงิน** |  |  |  |  |  |  | |  | |  |
| เงินเบิกเกินบัญชีธนาคาร | - | - | 27 | 34 | - | - | | 27 | | 34 |
| เจ้าหนี้การค้าและเจ้าหนี้หมุนเวียนอื่น | - | - | - | - | 835 | 899 | | 835 | | 899 |
| เงินกู้ยืมระยะสั้นจากกิจการที่เกี่ยวข้องกัน | - | - | 44 | 40 | - | - | | 44 | | 40 |
| เงินกู้ยืมระยะยาวจากสถาบันการเงิน | - | - | 1,333 | 1,566 | - | - | | 1,333 | | 1,566 |
|  | - | - | 1,404 | 1,640 | 835 | 899 | | 2,239 | | 2,539 |

อัตราดอกเบี้ยที่แท้จริงของสินทรัพย์และหนี้สินทางการเงินได้แยกแสดงอยู่ในหมายเหตุประกอบงบการเงินที่เกี่ยวข้อง

*การวิเคราะห์ผลกระทบของการเปลี่ยนแปลงอัตราดอกเบี้ย*

ผลกระทบต่อกำไรก่อนภาษีของกลุ่มบริษัทจากการเปลี่ยนแปลงที่อาจเกิดขึ้นอย่างสมเหตุสมผลของอัตราดอกเบี้ยของเงินให้กู้ยืมและเงินกู้ยืมที่มีอัตราดอกเบี้ยที่ปรับขึ้นลงตามอัตราตลาด ณ วันที่ 31 ธันวาคม 2568 และ 2567 โดยกำหนดให้ตัวแปรอื่นทั้งหมดคงที่ แสดงได้ดังนี้

|  |  |  |  |  |  |
| --- | --- | --- | --- | --- | --- |
|  |  | งบการเงินรวม | | งบการเงินเฉพาะกิจการ | |
| สกุลเงิน | เพิ่มขึ้น/ลดลง | ผลกระทบต่อกำไรก่อนภาษีเพิ่มขึ้น (ลดลง) | | ผลกระทบต่อกำไรก่อนภาษีเพิ่มขึ้น (ลดลง) | |
|  | (ร้อยละ) | 2568 | 2567 | 2568 | 2567 |
|  |  | (พันบาท) | (พันบาท) | (พันบาท) | (พันบาท) |
| บาท | +0.10 | (1,371) | (1,577) | (1,129) | (1,330) |
|  | -0.10 | 1,371 | 1,577 | 1,129 | 1,330 |

การวิเคราะห์ผลกระทบข้างต้นจัดทำโดยใช้สมมติฐานว่าจำนวนเงินกู้ยืมที่มีอัตราดอกเบี้ยที่ปรับขึ้นลง ตามอัตราตลาดและตัวแปรอื่นทั้งหมดคงที่ตลอด 1 ปี และยังถือเสมือนว่าอัตราดอกเบี้ยที่ปรับขึ้นลงตาม อัตราตลาดของเงินกู้ยืมไม่ได้มีอัตราดอกเบี้ยที่กำหนดไว้แล้ว ดังนั้น การเปลี่ยนแปลงของอัตราดอกเบี้ย ที่เกิดขึ้นจึงมีผลกระทบต่อดอกเบี้ยที่ต้องชำระตลอด 12 เดือนเต็ม ทั้งนี้ ข้อมูลดังกล่าวข้างต้นไม่ใช่ การคาดการณ์หรือพยากรณ์สภาวะตลาดในอนาคต และควรใช้ด้วยความระมัดระวัง

**ความเสี่ยงด้านสภาพคล่อง**

กลุ่มบริษัทมีนโยบายการควบคุมความเสี่ยงจากการขาดสภาพคล่องโดยการรักษาระดับของเงินสดและรายการเทียบเท่าเงินสดให้เพียงพอต่อการดำเนินงานของกลุ่มบริษัท ทั้งนี้ ณ วันที่ 31 ธันวาคม 2568 กลุ่มบริษัทมีหนี้สินประมาณร้อยละ 96 (2567: ร้อยละ 97) ที่จะครบกำหนดชำระภายในหนึ่งปีเมื่อเทียบกับมูลค่าตามบัญชีทั้งหมดของหนี้สินดังกล่าวที่แสดงอยู่ในงบการเงิน (เฉพาะบริษัทฯ: ร้อยละ 96 (2567: ร้อยละ 97)) กลุ่มบริษัทได้ประเมินความเสี่ยงที่เกี่ยวข้องกับการกู้ยืมเงินเพื่อนำไปชำระหนี้สินเดิมและ ได้ข้อสรุปว่ากลุ่มบริษัทมีความสามารถในการเข้าถึงแหล่งของเงินทุน อีกทั้งยังสามารถที่จะขอกับผู้ให้กู้รายเดิมเพื่อขอขยายระยะเวลาของหนี้สินที่จะครบกำหนดภายใน 12 เดือนออกไปได้อีก

รายละเอียดการครบกำหนดชำระของหนี้สินทางการเงินที่ไม่ใช่ตราสารอนุพันธ์และเครื่องมือทางการเงินที่เป็นตราสารอนุพันธ์ของกลุ่มบริษัท ณ วันที่ 31 ธันวาคม 2568 และ 2567 ซึ่งพิจารณาจากกระแสเงินสดตามสัญญาที่ยังไม่คิดลดเป็นมูลค่าปัจจุบัน สามารถแสดงได้ดังนี้

|  | (หน่วย: ล้านบาท) | | | | |
| --- | --- | --- | --- | --- | --- |
|  | งบการเงินรวม | | | | |
|  | ณ วันที่ 31 ธันวาคม 2568 | | | | |
|  | เมื่อทวงถาม | ไม่เกิน 1 ปี | 1 - 5 ปี | รวม |
| **รายการที่ไม่ใช่ตราสารอนุพันธ์** |  |  |  |  |
| เงินเบิกเกินบัญชีธนาคาร | 27 | - | - | 27 |
| เงินกู้ยืมระยะสั้น | 10 | - | - | 10 |
| เจ้าหนี้การค้าและเจ้าหนี้หมุนเวียนอื่น | 957 | - | - | 957 |
| หนี้สินตามสัญญาเช่า | - | 2 | 5 | 7 |
| เงินกู้ยืมระยะยาว | 1,346 | - | - | 1,346 |
| **รวมรายการที่ไม่ใช่ตราสารอนุพันธ์** | 2,340 | 2 | 5 | 2,347 |

|  | (หน่วย: ล้านบาท) | | | | |
| --- | --- | --- | --- | --- | --- |
|  | งบการเงินรวม | | | | |
|  | ณ วันที่ 31 ธันวาคม 2567 | | | | |
|  | เมื่อทวงถาม | ไม่เกิน 1 ปี | 1 - 5 ปี | รวม |
| **รายการที่ไม่ใช่ตราสารอนุพันธ์** |  |  |  |  |
| เงินเบิกเกินบัญชีธนาคาร | 34 | - | - | 34 |
| เงินกู้ยืมระยะสั้นจากสถาบันการเงิน | - | 1 | - | 1 |
| เงินกู้ยืมระยะสั้น | 10 | - | - | 10 |
| เจ้าหนี้การค้าและเจ้าหนี้หมุนเวียนอื่น | 1,022 | - | - | 1,022 |
| หนี้สินตามสัญญาเช่า | - | 2 | 4 | 6 |
| เงินกู้ยืมระยะยาว | 1,574 | - | - | 1,574 |
| **รวมรายการที่ไม่ใช่ตราสารอนุพันธ์** | 2,640 | 3 | 4 | 2,647 |

|  | (หน่วย: ล้านบาท) | | | | |
| --- | --- | --- | --- | --- | --- |
|  | งบการเงินเฉพาะกิจการ | | | | |
|  | ณ วันที่ 31 ธันวาคม 2568 | | | | |
|  | เมื่อทวงถาม | ไม่เกิน 1 ปี | 1 - 5 ปี | รวม |
| **รายการที่ไม่ใช่ตราสารอนุพันธ์** |  |  |  |  |
| เงินเบิกเกินบัญชีธนาคาร | 27 | - | - | 27 |
| เงินกู้ยืมระยะสั้นจากกิจการที่เกี่ยวข้องกัน | 44 | - | - | 44 |
| เจ้าหนี้การค้าและเจ้าหนี้หมุนเวียนอื่น | 835 | - | - | 835 |
| หนี้สินตามสัญญาเช่า | - | 1 | 2 | 3 |
| เงินกู้ยืมระยะยาว | 1,346 | - | - | 1,346 |
| **รวมรายการที่ไม่ใช่ตราสารอนุพันธ์** | 2,252 | 1 | 2 | 2,255 |

|  | (หน่วย: ล้านบาท) | | | | |
| --- | --- | --- | --- | --- | --- |
|  | งบการเงินเฉพาะกิจการ | | | | |
|  | ณ วันที่ 31 ธันวาคม 2567 | | | | |
|  | เมื่อทวงถาม | ไม่เกิน  1 ปี | 1 - 5 ปี | รวม |
| **รายการที่ไม่ใช่ตราสารอนุพันธ์** |  |  |  |  |
| เงินเบิกเกินบัญชีธนาคาร | 34 | - | - | 34 |
| เงินกู้ยืมระยะสั้นจากกิจการที่เกี่ยวข้องกัน | 40 | - | - | 40 |
| เจ้าหนี้การค้าและเจ้าหนี้หมุนเวียนอื่น | 899 | - | - | 899 |
| หนี้สินตามสัญญาเช่า | - | 1 | 3 | 4 |
| เงินกู้ยืมระยะยาว | 1,574 | - | - | 1,574 |
| **รวมรายการที่ไม่ใช่ตราสารอนุพันธ์** | 2,547 | 1 | 3 | 2,551 |

**35.2 มูลค่ายุติธรรมของเครื่องมือทางการเงิน**

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้น เงินให้กู้ยืมและเงินกู้ยืมมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

**36. การบริหารจัดการทุน**

วัตถุประสงค์ในการบริหารจัดการทุนที่สำคัญของบริษัทฯ คือการจัดให้มีซึ่งโครงสร้างทุนที่เหมาะสมเพื่อสนับสนุนการดำเนินธุรกิจของบริษัทฯและเสริมสร้างมูลค่าการถือหุ้นให้กับผู้ถือหุ้น โดย ณ วันที่ 31 ธันวาคม 2568 กลุ่มบริษัทมีอัตราส่วนหนี้สินต่อทุนเท่ากับ 7.0:1 (2567: 9.4:1) และเฉพาะกิจการมีอัตราส่วนหนี้สินต่อทุนเท่ากับ 6.4:1 (2567: 8.5:1)

**37. เหตุการณ์ภายหลังรอบระยะเวลารายงาน**

เมื่อวันที่ 26 กุมภาพันธ์ 2569 ที่ประชุมคณะกรรมการของบริษัทฯได้พิจารณาเพื่อหาแนวทางแก้ไขสถานการณ์ส่วนของผู้ถือหุ้นน้อยกว่าร้อยละ 50 ของทุนชำระแล้วและการปฏิบัติตามข้อบังคับของตลาดหลักทรัพย์แห่งประเทศไทย ในกรณีที่หลักทรัพย์ของบริษัทฯยังคงถูกขึ้นเครื่องหมาย “CB” (Caution - Business) ทั้งนี้ บริษัทฯจะได้นำเสนอแนวทางการแก้ไขสถานการณ์ดังกล่าวต่อที่ประชุมเพื่อให้ข้อมูลกับ ผู้ลงทุนและผู้ที่เกี่ยวข้อง (Public Presentation) ต่อไป

**38. การอนุมัติงบการเงิน**

งบการเงินนี้ได้รับอนุมัติให้ออกโดยคณะกรรมการของบริษัทฯ เมื่อวันที่ 26 กุมภาพันธ์ 2569